**ANEXA la**

**Ordinul ministrului investițiilor și proiectelor europene nr. ..................................../2024**

**Program Sănătate**

**Ghidul solicitantului**

**Apel**

***Creșterea eficacității serviciilor de îngrijire medicală în domeniul***

***oncologiei musculo-scheletale***



|  |  |  |
| --- | --- | --- |
| **Obiectivul de politică 4:**  O Europă mai socială și mai favorabilă incluziunii, prin implementarea Pilonului european al drepturilor sociale | **Prioritatea 7**  Măsuri care susțin domeniile oncologie și transplant | **Obiectiv specific ESO4.11.**  Lărgirea accesului egal și în timp util la servicii de calitate, sustenabile și la prețuri accesibile, inclusiv servicii care promovează accesul la locuințe și îngrijire orientată către persoane, inclusiv asistență medicală. Modernizarea sistemelor de protecție socială, inclusiv promovarea accesului la protecție socială, acordând o atenție deosebită copiilor și grupurilor defavorizate. Îmbunătățirea accesibilității, inclusiv pentru persoanele cu dizabilități, precum și a eficacității și rezilienței sistemelor de sănătate și a serviciilor de îngrijire pe termen lung (FSE+) |

**Cuprins**

[**1.** **PREAMBUL, ABREVIERI ȘI GLOSAR** 6](#_Toc161844612)

[1.1. Preambul 6](#_Toc161844613)

[1.2. Abrevieri 7](#_Toc161844614)

[1.3. Glosar 8](#_Toc161844615)

[**2.** **ELEMENTE DE CONTEXT** 10](#_Toc161844616)

[2.1. Informații generale Program 10](#_Toc161844617)

[2.2. Prioritate/ Fond/ Obiectiv de politică/ Obiectiv specific 11](#_Toc161844618)

[2.3. Reglementări europene și naționale, cadrul strategic, documente programatice aplicabile 11](#_Toc161844619)

[**2.3.1.** **Cadrul strategic relevant aplicabil** 11](#_Toc161844620)

[**2.3.2.** **Documente programatice** 12](#_Toc161844621)

[**2.3.3. Cadrul legislativ general aplicabil** 12](#_Toc161844622)

[**3. ASPECTE SPECIFICE APELULUI DE PROIECTE** 15](#_Toc161844623)

[3.1 Tipul de apel 15](#_Toc161844624)

[3.2. Forma de sprijin (granturi; instrumentele financiare; premii) 15](#_Toc161844625)

[3.3. Bugetul alocat apelului de proiecte 15](#_Toc161844626)

[3.4. Rata de cofinanțare 16](#_Toc161844627)

[3.5. Zona/zonele geografică(e) vizată(e) de apelul de proiecte 16](#_Toc161844628)

[3.6. Acțiuni sprijinite în cadrul apelului 17](#_Toc161844629)

[3.7. Grup țintă vizat de apelul de proiecte 17](#_Toc161844630)

[3.8. Indicatori 20](#_Toc161844631)

[**3.8.1. Indicatori de realizare** 20](#_Toc161844632)

[**3.8.2. Indicatori de rezultat** 21](#_Toc161844633)

[**3.8.3. Indicatori suplimentari specifici apelului de proiecte** (**dacă este cazul**) 21](#_Toc161844634)

[3.9. Rezultatele așteptate 21](#_Toc161844635)

[3.10. Operațiune de importanță strategică 22](#_Toc161844636)

[3.11. Investiții teritoriale integrate 22](#_Toc161844637)

[3.12. Dezvoltare locală plasată sub responsabilitatea comunității 22](#_Toc161844638)

[3.13. Reguli privind ajutorul de stat 22](#_Toc161844639)

[3.14. Reguli privind instrumentele financiare 23](#_Toc161844640)

[3.15. Acțiuni interregionale, transfrontaliere și transnaționale 23](#_Toc161844641)

[3.16. Principii orizontale 24](#_Toc161844642)

[3.17. Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice 24](#_Toc161844643)

[3.18. Caracterul durabil al proiectului 24](#_Toc161844644)

[3.19. Acțiuni menite să garanteze egalitatea de șanse, de gen, incluziunea și nediscriminarea 24](#_Toc161844645)

[**3.19.1. Egalitatea de șanse** 24](#_Toc161844646)

[**3.19.2. Accesibilitatea pentru persoanele cu dizabilități** 25](#_Toc161844647)

[**3.19.3. Egalitatea de gen** 27](#_Toc161844648)

[**3.19.4. Nediscriminare** 27](#_Toc161844649)

[3.20. Teme secundare 27](#_Toc161844650)

[3.21. Informarea și vizibilitatea sprijinului din fonduri 27](#_Toc161844651)

[**4. INFORMAȚII ADMINISTRATIVE DESPRE APELUL DE PROIECTE** 29](#_Toc161844652)

[4.1. Data deschiderii apelului de proiecte 29](#_Toc161844653)

[4.2. Perioada de pregătire a proiectelor 29](#_Toc161844654)

[4.3. Perioada de depunere a proiectelor 29](#_Toc161844655)

[**4.3.1. Data și ora pentru începerea depunerii de proiecte** 29](#_Toc161844656)

[**4.3.2. Data și ora închiderii apelului de proiecte** 29](#_Toc161844657)

[4.4. Modalitatea de depunere a proiectelor 30](#_Toc161844658)

[**5. CONDIȚII DE ELIGIBILITATE** 30](#_Toc161844659)

[**5.1.1. Cerințe privind eligibilitatea solicitanților și partenerilor** 30](#_Toc161844660)

[**5.1.2. Categorii de solicitanți eligibili** 33](#_Toc161844661)

[**5.1.3. Categorii de parteneri eligibili** 34](#_Toc161844662)

[**5.1.4.** **Reguli și cerințe privind parteneriatul** 35](#_Toc161844663)

[5.2. Eligibilitatea activităților 38](#_Toc161844664)

[**5.2.1.** **Cerințe generale privind eligibilitatea activităților** 38](#_Toc161844665)

[**5.2.2.** **Activități eligibile** 38](#_Toc161844666)

[**5.2.3.** **Activitatea de bază** 41](#_Toc161844667)

[**5.2.4.** **Activități neeligibile** 42](#_Toc161844668)

[5.3. Eligibilitatea cheltuielilor 42](#_Toc161844669)

[**5.3.1.** **Baza legală pentru stabilirea eligibilității cheltuielilor** 42](#_Toc161844670)

[**5.3.2.** **Categorii și plafoane de cheltuieli eligibile** 44](#_Toc161844671)

[**5.3.3.** **Categorii de cheltuieli neeligibile** 58](#_Toc161844672)

[**5.3.4.** **Opțiuni de costuri simplificate. Costuri directe și costuri indirecte** 59](#_Toc161844673)

[**5.3.5.** **Opțiuni de costuri simplificate. Costuri unitare**/**sume forfetare și rate forfetare** 59](#_Toc161844674)

[**5.3.6.** **Finanțare nelegată de costuri** 59](#_Toc161844675)

[5.4. Valoarea minimă și maximă eligibilă/nerambursabilă a unui proiect 59](#_Toc161844676)

[5.5. Cuantumul cofinanțării acordate 60](#_Toc161844677)

[5.6. Durata proiectului 60](#_Toc161844678)

[5.7. Alte cerințe de eligibilitate a proiectului 60](#_Toc161844679)

[**5.7.1.** **Eligibilitatea proiectului** (**tipuri de proiecte**, **stadiul proiectului**, **evitarea dublei finanțări**, **contribuția la obiectivul specific**) 60](#_Toc161844680)

[**6.** **INDICATORI DE ETAPĂ** 60](#_Toc161844681)

[**7.** **COMPLETAREA ȘI DEPUNEREA CERERILOR DE FINANȚARE** 61](#_Toc161844682)

[7.1. Completarea formularului cererii 61](#_Toc161844683)

[7.2. Limba utilizată în completarea cererii de finanțare 61](#_Toc161844684)

[7.3. Metodologia de justificare și detaliere a bugetului cererii de finanțare 61](#_Toc161844685)

[7.4. Anexe și documente obligatorii la depunerea cererii 63](#_Toc161844686)

[7.5. Aspecte administrative privind depunerea cererii de finanțare 66](#_Toc161844687)

[7.6. Anexele și documente obligatorii la momentul contractării 66](#_Toc161844688)

[7.7. Renunțarea la cererea de finanțare 67](#_Toc161844689)

[**8.** **PROCESUL DE EVALUARE**, **SELECȚIE ȘI CONTRACTARE A PROIECTELOR** 68](#_Toc161844690)

[8.1. Principalele etape ale procesului de evaluare, selecție și contractare 68](#_Toc161844691)

[8.2. Conformitate administrativă – DECLARAȚIA UNICĂ 68](#_Toc161844692)

[8.3. Etapa de evaluare preliminară – dacă este cazul (specific pentru intervențiile FSE+) 69](#_Toc161844693)

[8.4. Evaluarea tehnică și financiară. Criterii de evaluare tehnică și financiară 69](#_Toc161844694)

[8.5. Aplicarea pragului de calitate 70](#_Toc161844695)

[8.6. Aplicarea pragului de excelență 70](#_Toc161844696)

[8.7. Notificarea rezultatului evaluării tehnice și financiare. 70](#_Toc161844697)

[8.8. Contestații 71](#_Toc161844698)

[8.9. Contractarea proiectelor 71](#_Toc161844699)

[**8.9.1.** **Verificarea îndeplinirii condițiilor de eligibilitate** 71](#_Toc161844700)

[**8.9.2.** **Decizia de acordare**/**respingere a finanțării** 73](#_Toc161844701)

[**8.9.3.** **Definitivarea planului de monitorizare a proiectului** 73](#_Toc161844702)

[**8.9.4.** **Semnarea contractului de finanțare**/**emiterea deciziei de finanțare** 73](#_Toc161844703)

[**9.** **ASPECTE PRIVIND CONFLICTUL DE INTERESE** 74](#_Toc161844704)

[**10.** **ASPECTE PRIVIND PRELUCRAREA DATELOR CU CARACTER PERSONAL** 75](#_Toc161844705)

[**11.** **ASPECTE PRIVIND MONITORIZAREA TEHNICĂ ȘI RAPOARTELE DE PROGRES** 76](#_Toc161844706)

[11.1. Rapoartele de progres 76](#_Toc161844707)

[11.2. Vizitele de monitorizare 77](#_Toc161844708)

[11.3. Mecanismul specific indicatorilor de etapă. Planul de monitorizare 77](#_Toc161844709)

[**12.** **ASPECTE PRIVIND MANAGEMENTUL FINANCIAR** 79](#_Toc161844710)

[12.1. Mecanismul cererilor de prefinanțare 79](#_Toc161844711)

[12.2. Mecanismul cererilor de plată 79](#_Toc161844712)

[12.3. Mecanismul cererilor de rambursare 80](#_Toc161844713)

[12.4. Graficul cererilor de prefinanțare/plată/rambursare 80](#_Toc161844714)

[12.5. Vizitele la fața locului 80](#_Toc161844715)

[**13.** **MODIFICAREA GHIDULUI SOLICITANTULUI** 80](#_Toc161844716)

[13.1. Aspectele care pot face obiectul modificărilor prevederilor ghidului solicitantului 80](#_Toc161844717)

[13.2. Condiții privind aplicarea modificărilor pentru cererile de finanțare aflate în procesul de selecție (condiții tranzitorii) 81](#_Toc161844718)

[***14.*** ***ANEXE la Ghidul Solicitantului*** 82](#_Toc161844719)

[ **Anexa 1: Criterii de evaluare tehnică și financiară** 82](#_Toc161844720)

[ **Anexa 2: Definiții indicatori de realizare și rezultat** 82](#_Toc161844721)

[ **Anexa 3: Raportare date participanți** 82](#_Toc161844722)

[ **Anexa 4: Declarația unică** 82](#_Toc161844723)

[ **Anexa 5: Grila de eligibilitate – etapa de contractare** 82](#_Toc161844724)

[ **Anexa 6: Indicatorii de etapă** 82](#_Toc161844725)

[ **Anexa 7: Plan de monitorizare** 82](#_Toc161844726)

[ **Anexa 8: Acord de parteneriat** 82](#_Toc161844727)

[ **Anexa 9: Procedură selecție parteneri entități private** 82](#_Toc161844728)

[ **Anexa 10: Condiții specifice ale contractului de finanțare** 82](#_Toc161844729)

[ **Anexa 11: Tabel corelare buget-activități-resurse** 82](#_Toc161844730)

[ **Anexa 12: Declarație privind eligibilitatea TVA** 82](#_Toc161844731)

1. **PREAMBUL, ABREVIERI ȘI GLOSAR**
   1. **Preambul**

Acest document prezintă condițiile necesare pentru depunerea cererilor de finanțare pentru proiectul FSE+ care asigură **“*Creșterea eficacității serviciilor de îngrijire medicală în domeniul oncologiei musculo - scheletale*”.**

Aspectele cuprinse în acest document, ce derivă din conținutul Programului Sănătate (PS) și modul său de implementare, vor fi interpretate exclusiv de către Autoritatea de Management pentru Programul Sănătate (AM PoS), cu respectarea legislației în vigoare.

Vă recomandăm ca, înainte de a începe completarea cererii de finanțare, să vă asigurați că ați parcurs toate informațiile prezentate în acest document și anexele aferente acestuia, precum și toate prevederile din Programul Sănătate și să vă asigurați că ați înțeles toate aspectele legate de specificul intervențiilor finanțate din PS.

Vă recomandăm ca, până la data limită de depunere a cererilor de finanțare în cadrul prezentului apel, să consultați periodic pagina de internet a Programului Sănătate https://mfe.gov.ro/minister/perioade-de-programare/perioada-2021-2027/autoritatea-de-management-pentru-programul-sanatate/programare-ghiduri/ pentru a urmări eventualele modificări ale condițiilor de finanțare, precum și alte orientări/ comunicări/clarificări pentru accesarea fondurilor în cadrul Programului Sănătate.

În perioada în care apelul este deschis, pot fi solicitate clarificări în legătura cu aspecte legate de prezentul ghid, la adresa de e-mail **helpdesk.apelurisanatate@mfe.gov.ro**. Autoritatea de management va furniza un răspuns la acestea în termen de 10 zile lucrătoare, începând cu ziua următoare primirii solicitării de clarificare. Pentru a respecta acest termen, nu vor fi luate în considerare clarificările solicitate cu 5 zile înainte de închiderea apelului.

Având în vedere faptul că, cel mai probabil, există mai multe apeluri active în același timp, este necesar ca în cuprinsul solicitării de clarificare să menționați în mod corect denumirea apelului, astfel încât persoanele responsabile din cadrul AM să poată furniza un răspuns corect și la timp pentru solicitarea dvs. Întrebările relevante și răspunsurile corespunzătoare sunt publicate periodic pe pagina de internet a Programului Sănătate.

În pregătirea cererilor de finanțare, la depunerea acestora, pe parcursul procesului de evaluare și selecție, precum și pe întreaga durată de implementare, solicitanții au obligația de a respecta legislația în vigoare la nivel național și european, inclusiv modificările intervenite pe parcursul procesului de evaluare și selecție sau contractare a proiectelor, modificări intervenite ulterior lansării ghidului.

Identificarea unor aspecte care pot îmbunătăți procesul de evaluare și selecție poate determina solicitări de documente suplimentare din partea AM PoS, solicitări la care potențialii beneficiari au obligația de a răspunde. În situația în care, asupra elementelor pentru care s-au solicitat clarificări suplimentare nu se poate trage o concluzie certă, conform precizărilor din cadrul prezentului ghid, cererea de finanțare va fi analizată pe baza documentelor prezentate în cadrul cererii de finanțare.

Termenele din cadrul prezentului ghid pot fi suspendate de către AM PoS în cazul în care, pe parcursul procesului de evaluare și selecție, apar probleme de legalitate, regularitate, conformitate care să afecteze fluența și coerența procesului.

Indiferent de etapa în cadrul căreia a fost respinsă o cerere de finanțare, solicitantul poate formula, în scris, conform modalității de depunere descrisă în cadrul prezentului ghid, o singură contestație, pentru fiecare etapă, împotriva actului prin care i s-a comunicat respingerea proiectului de către AM PoS.

* 1. **Abrevieri**

|  |  |
| --- | --- |
| PS | Program Sănătate |
| AM PoS | Autoritatea de Management pentru Programul Sănătate |
| BS | Bugetul de stat |
| CE | Comisia Europeană |
| CV | Curriculum Vitae |
| COM | Comisia Europeană |
| CPDP | Convenția (ONU) privind drepturile persoanelor cu dizabilități |
| FSE+ | Fondul Social European Plus |
| HG | Hotărâre de Guvern |
| MIPE | Ministerul Investițiilor și Proiectelor Europene |
| MySMIS2021/SMIS2021+ | Sistem informatic integrat |
| OI | Organism intermediar |
| OIS | Operațiune de importanță strategică |
| OS | Obiectiv specific |
| OUG | Ordonanță de urgență a Guvernului |
| TVA | Taxa pe valoare adăugată |
| UAT | Unitate administrativ teritorială |
| UE | Uniunea Europeană |

* 1. **Glosar**

|  |  |
| --- | --- |
| **A** | **Activitate de bază** în cadrul unui proiect - activitate sau pachet de activități declarate de către beneficiar ca fiind principale sau de referință pentru un proiect, care se verifică de către autoritatea de management/organismul intermediar, după caz, în etapa de contractare, la momentul întocmirii planului de monitorizare a proiectului şi care trebuie să respecte următoarele condiții cumulative:   1. are legătură directă cu obiectul proiectului pentru care se acordă finanțarea şi contribuie în mod direct şi semnificativ la realizarea obiectivelor şi la obținerea rezultatelor acestuia; 2. se regăsește în cererea de finanțare sub forma activităților eligibile obligatorii specificate în Ghidul solicitantului; 3. nu face parte din activitățile conexe, așa cum sunt acestea definite în Ghidul solicitantului; 4. bugetul estimat alocat activității sau pachetului de activități reprezintă minimum 50% din bugetul eligibil al proiectului;   **Ajutoare**/**ajutor** (**de stat**)înseamnă orice măsură care îndeplinește cumulativ toate criteriile prevăzute la articolul 107 alineatul (1) din Tratatul privind funcționarea Uniunii Europene;  **Apelul de proiecte** reprezintă oinvitație publică adresată de către autoritatea de management/organismul intermediar, după caz, categoriilor de solicitanți eligibili stabiliți prin Ghidul solicitantului, în vederea transmiterii cererilor de finanțare, în cadrul uneia sau mai multor priorități din cadrul programului;  **Autoritatea de Management pentru Programul Sănătate -** structura organizatorică din cadrul MIPE, responsabilă de gestionarea și implementarea PS și de utilizarea eficientă, efectivă și transparentă a fondurilor, îndeplinind funcțiile și rolurile prevăzute în acest sens de Regulamentul UE de stabilire a dispozițiilor comune nr. 1060/2021.  În prezentul ghid utilizarea sintagmei AM PoS nu restricționează Autoritatea de Management pentru Programul Sănătate în utilizarea Organismelor Intermediare, cu care a încheiat Acorduri de delegare de funcții, pentru a efectua procesele de evaluare, contractare, implementare, etc. Astfel, sintagma AM PoS este interschimbabilă, acolo unde este cazul, cu sintagma OI, în funcție de decizia AM PoS de a delega sau de a nu delega efectuarea anumitor funcții către acestea. |
| **C** | **Categorie de regiuni** - Pentru Programul Sănătate, regiunile vor fi clasificate în "regiuni mai puțin dezvoltate" și "regiune mai dezvoltată";  **Cererea de finanțare** – document standardizat, disponibil în sistemul informatic MySMIS2021/SMIS2021+, prin care este solicitat sprijin financiar în cadrul oricăruia dintre programele cofinanțate din Fondul european de dezvoltare regională, Fondul de coeziune, Fondul social european Plus și Fondul pentru o tranziție justă în perioada de programare 2021-2027, în condițiile aplicabile apelului de proiecte în care se solicită finanțare, pentru acoperirea totală sau parțială a costurilor de realizare ale unui proiect, însoțit de anexele și documentele specificate în Ghidul solicitantului aplicabil fiecărui apel de proiecte; în cadrul cererii de finanțare este prezentat detaliat proiectul, este argumentată necesitatea lui, sunt prezentate avantajele sale, planul de activități, planul de achiziții, bugetul proiectului, indicatorii de realizare și de rezultat, precum și orice alte elemente necesare, prevăzute în Ghidul solicitantului și care sunt cuprinse în sistemul informatic MySMIS2021/SMIS2021+ ;  **Contractul de finanțare -** actul juridic, cu titlu oneros, de adeziune, încheiat între autoritatea de management și beneficiar, astfel cum este definit la art. 2 pct. 9 din Regulamentul (UE) 1060/2021, prin care se stabilesc drepturile și obligațiile corelative ale părților în vederea implementării operațiunilor. |
| **D** | **Declarație unică** a solicitantului/partenerului - declarație pe propria răspundere, sub incidența prevederilor legale care privesc falsul în declarații și falsul intelectual, prin care solicitantul/partenerul declară că a respectat toate cerințele pentru depunerea cererii de finanțare și îndeplinește condițiile de eligibilitate prevăzute în Ghidul Solicitantului și se angajează ca în situația în care proiectul este admis la contractare să prezinte toate documentele justificative pentru a face dovada îndeplinirii condițiilor de eligibilitate, sub sancțiunea respingerii finanțării. |
| **G** | **Ghidul solicitantului** - documentul asimilat celui prevăzut la art.73 alin.(3) din Regulamentul (UE) 2021/1.060, cu modificările și completările ulterioare, emis de către autoritatea de management care stabilește condițiile acordării sprijinului financiar în cadrul unui apel de proiecte. |
| **M** | **MySMIS**/**MySMIS2021**+ reprezintă sistemul informatic prin care potențialii beneficiari vor putea solicita finanțare europeană pentru perioada de programare 2021-2027. |
| **O** | **Operațiune de importanță strategică** înseamnă o operațiune care aduce o contribuție semnificativă la realizarea obiectivelor unui program și care face obiectul unei monitorizări și al unor măsuri de comunicare speciale. |
| **P** | **Programul Sănătate -** reprezintă un document strategic de programare elaborat de către MIPE și aprobat de Comisia Europeană, prin decizia nr. C(2022) 8934/30.11.2022 pentru aprobarea Programului Sănătate pentru perioada de programare 2021-2027, identificat prin cod CCI: 2021RO16FFPR003 care își propune ca obiectiv general îmbunătățirea accesului la servicii medicale si creșterea calității serviciilor medicale. |
| **S** | **Solicitant** **-** persoana juridică de drept public ori privat responsabilă cu inițierea unui proiect, respectiv care a depus o cerere de finanțare în sistemul informatic MySMIS2021/SMIS2021+ în cadrul oricăruia dintre programele cofinanțate din Fondul european de dezvoltare regională, Fondul de coeziune, Fondul social european Plus și Fondul pentru o tranziție justă în perioada 2021-2027. |
| **Z** | **Zona geografică vizată de apelul de proiecte**  Pentru Programul Sănătate, sunt vizate 3 tipologii de apeluri de proiecte din perspectiva zonei geografice vizate:   * apel de proiecte care vizează exclusiv regiuni mai puțin dezvoltate; * apel de proiecte care vizează exclusiv regiunea mai dezvoltată - București Ilfov; * apel de proiecte cu acoperire națională, utilitatea pentru o anumită regiune nefiind clar delimitată. |

1. **ELEMENTE DE CONTEXT** 
   1. **Informații generale Program**

Rata mortalității generată de neoplaziile maligne în România se menține la un nivel care depășește media europeană, aceasta ocupând locul doi în clasamentul principalelor cauze de deces din țara noastră, fiind depășite doar de afecțiunile cardiovasculare.

Prin comparație cu toate celelalte cauze de deces, incidența cazurilor de neoplazii maligne a cunoscut o tendință ascendentă pe parcursul ultimului deceniu, în timp ce nivelul fondurilor alocate sistemului public de sănătate rămâne printre cele mai scăzute din Uniunea Europeană. Prin urmare, sunt necesare măsuri urgente de eficientizare a serviciilor medicale adresate acestei patologii, respectiv tumorile osoase și articulare, care afectează cu precădere pacienți tineri, adulți, dar și până la vârste înaintate, tumori primitiv osoase, tumori metastazice osoase, soft tissue sarcoma, sau sarcomul Ewing.

Datele din 204 țări, analizate în cadrul studiului *Cancer Incidence, Mortality, Years of Life Lost, Years Lived With Disability and Disability-Adjusted Life Years for 29 Cancer Groups from 2010 to 2019*, publicat în decembrie 2021 relevă faptul că au existat 23,6 milioane cazuri de cancer incidente și 10,0 milioane decese datorate cancerului în 2019. La nivel global, numărul de cazuri noi de cancer a crescut de la 18,7 milioane în 2010 la 23,6 milioane în 2019, reprezentând o creștere de 20,8%.

Formațiunile tumorale musculo-scheletale, atât prin creșterea incidenței acestora în ultimii ani, cât și prin apariția unor metode noi de diagnostic, devin un capitol tot mai important în ortopedie. Caracterul complex, diversitatea, modul de prezentare, precum și prognosticul acestor formațiuni tumorale reprezintă provocări diagnostice și terapeutice unice, neexistând un protocol bine stabilit. Simptomatologia este de multe ori nespecifică, plecând de la descoperiri întâmplătoare de câțiva cm, până la formațiuni tumorale de dimensiuni impresionante ce deformează regiunea vizată.

Sarcomul de țesut moale reprezintă aproximativ 1% din toate tumorile maligne. Deși apar în diferite grupe de vârstă, **sarcoamele țesuturilor moi reprezintă 8% din toate tumorile maligne care se dezvoltă la adolescenți și adulții tineri**, ceea ce sugerează că nu sunt rare la această grupă de vârstă. Pacienții adolescenți și adulții tineri cu sarcom al țesuturilor moi au probleme specifice vârstei și este necesară o abordare multidisciplinară a problemelor fizice, psihologice și sociale pentru a îmbunătăți managementul acestor pacienți tineri atât în timpul tratamentului, cât și ulterior acestuia.

Datele din centrele din România, care au o experiență considerabilă în tratarea patologiei musculo-scheletale, conduc la concluzia că **există deficiențe semnificative în privința pregătirii personalului medical de specialitate care realizează primul contact cu acești pacienți, mai ales în privința diagnosticării rapide și precise**. Acest lucru generează numeroase cazuri de diagnosticare târzie sau incorect efectuată, dar și cazuri de tratament sub-optimal, cu consecințe devastatoare asupra evoluției ulterioare a acestor cazuri de prognostic, inclusiv asupra ratei de supraviețuire a pacienților sau complicații.

Prezentul apel de proiecte își propune creșterea calității asistenței medicale prin formarea unor abilități avansate în identificarea, diagnosticarea și managementul patologiei tumorale musculo-scheletale a mai multor furnizori de servicii medicale de la nivelurile: primar, secundar sau terțiar.

* 1. **Prioritate**/ **Fond**/ **Obiectiv de politică**/ **Obiectiv specific**

Prezentul apel este lansat în contextul:

* **Priorității 7**: *Măsuri care susțin domeniile oncologie și transplant;*
* **Fondului**: **Fondul Social European Plus -** *finanțarea proiectului va fi asigurată din Fondul Social European Plus (FSE+) (contribuția UE).*
* **Obiectivului de politică 4**:*O Europă mai socială și mai favorabilă incluziunii, prin implementarea Pilonului european al drepturilor sociale*.
* **Obiectivului specific**: **ESO4.11** *Lărgirea accesului egal și în timp util la servicii de calitate, sustenabile și la prețuri accesibile, inclusiv servicii care promovează accesul la locuințe și îngrijire orientată către persoane, inclusiv asistență medicală. Modernizarea sistemelor de protecție socială, inclusiv promovarea accesului la protecție socială, acordând o atenție deosebită copiilor și grupurilor defavorizate. Îmbunătățirea accesibilității, inclusiv pentru persoanele cu dizabilități, precum și a eficacității și rezilienței sistemelor de sănătate și a serviciilor de îngrijire pe termen lung (FSE+).*
* **Acțiunea B***. Creșterea eficacității și rezilienței sistemelor de sănătate în domeniul oncologie, prin dezvoltarea de instrumente de lucru/ mecanisme și prin formarea/ actualizarea competentelor practicienilor implicați.*
  1. **Reglementări europene și naționale**, **cadrul strategic**, **documente programatice aplicabile**
     1. **Cadrul strategic relevant aplicabil**

Domeniul sănătății, obiectiv de interes social major, este abordat specific în multiple documente strategice:

* Strategia Națională de Sănătate 2023-2030[[1]](#footnote-2);
* Master planurile regionale de servicii de sănătate[[2]](#footnote-3);
* Planul european de combatere a cancerului disponibil la <https://ec.europa.eu/commission/presscorner/detail/ro/ip_21_342>
* Planul național de combatere a cancerului disponibil la <https://www.ms.ro/ro/de-interes/plan-national-de-combatere-a-cancerului/>
* Strategia Națională privind Incluziunea Socială și Reducerea Sărăciei pentru perioada 2022-2027[[3]](#footnote-4);
* Strategia “Copii protejați, România sigură” 2022-2027 și Planul național de acțiune pentru implementarea garanției pentru copii (PNA)[[4]](#footnote-5);
* Strategia Guvernului României de Incluziune a Cetățenilor Români aparținând Minorității Rome pentru perioada 2022-2027[[5]](#footnote-6);
* Strategia națională privind drepturile persoanelor cu dizabilități „O Românie echitabilă 2022-2027” și Planul operațional privind implementarea Strategiei[[6]](#footnote-7);
* Strategia națională pentru egalitatea de gen 2022-2027[[7]](#footnote-8);
* Strategia Națională de Dezvoltare Durabilă 2030[[8]](#footnote-9).
  + 1. **Documente programatice**
* Program Sănătate - disponibil la următorul [link](https://mfe.gov.ro/minister/perioade-de-programare/perioada-2021-2027/autoritatea-de-management-pentru-programul-sanatate/).
* Acordul de parteneriat 2021-2027 - disponibil la următorul [link](https://mfe.gov.ro/minister/perioade-de-programare/perioada-2021-2027).

**2.3.3. Cadrul legislativ general aplicabil**

**REGLEMENTĂRI EUROPENE**

* Regulamentul UE nr. 2021/ 1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrațiune și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
* Regulamentul UE nr. 2021/ 1057 al Parlamentului European și al Consiliului din 24 iunie 2021 de instituire a Fondului social european Plus (FSE+);
* Regulamentul UE nr. 2014/ 651 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, publicat în Jurnalul Oficial al Uniunii Europene L 187/26.06.2014, cu modificările ulterioare (denumit, în continuare, Regulamentul (UE) nr. 651/2014), inclusiv Regulamentul nr. 1315/2023 al Comisiei din 23 iunie 2023 de modificare a Regulamentului (UE) nr. 651/2014;
* Carta drepturilor fundamentale a Uniunii Europene (2012/C 326/02);
* Directiva 2006/54/CE privind punerea în aplicare a principiului egalității de șanse și al egalității de tratament între bărbați și femei în materie de încadrare în muncă și de muncă (reformă);
* Directiva (UE) 79/7 privind aplicarea treptată a principiului egalității de tratament între bărbați şi femei în domeniul securității sociale;
* Directiva UE 2000/78/CE de creare a unui cadru general în favoarea egalității de tratament în ceea ce privește încadrarea în muncă și ocuparea forței de muncă;
* Convenția ONU privind Drepturile Persoanelor cu Dizabilități adoptată la 13 decembrie 2006 de către Adunarea Generală a ONU;
* Directiva UE 2019/882 A Parlamentului European și a Consiliului din 17 aprilie 2019 privind cerințele de accesibilitate aplicabile produselor și serviciilor;
* Directiva (UE) 43/2000 a Consiliului din 29 iunie 2000, cu privire la implementarea principiului tratamentului egal între persoane indiferent de originea rasială sau etnică.

**REGLEMENTĂRI NAȚIONALE**:

* Hotărârea Guvernului nr. 936/2020 pentru aprobarea cadrului general necesar în vederea implicării autorităților și instituțiilor din România în procesul de programare și negociere a fondurilor externe nerambursabile aferente perioadei de programare 2021-2027 și a cadrului instituțional de coordonare, gestionare și control al acestor fonduri, cu modificările și completările ulterioare;
* Hotărârea Guvernului nr. 829/2022 pentru aprobarea Normelor metodologice de aplicare a Ordonanței de Urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* Hotărârea Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;
* Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, cu modificările și completările ulterioare;
* Ordonanța de Urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare;
* Ordonanța de Urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021 – 2027, cu modificările și completările ulterioare;
* Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* Ordonanța de Urgență a Guvernului nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România;
* Ordonanța de Urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare;
* Ordonanța de Urgență a Guvernului nr. 137/2000 privind prevenirea şi sancționarea tuturor formelor de discriminare, cu modificările și completările ulterioare;
* Ordonanța de Urgență a Guvernului nr. 61/2008 privind implementarea principiului egalității de tratament între femei şi bărbați în ceea ce privește accesul la bunuri şi servicii şi furnizarea de bunuri şi servicii, cu modificările și completările ulterioare;
* Legea nr. 227/2015 privind codul fiscal, cu modificările și completările ulterioare;
* Legea nr. 98/2016 privind achizițiile publice, cu modificările si completările ulterioare;
* Legea nr. 95/2006 din 14 aprilie 2006 privind reforma în domeniul sănătății, cu modificările și completările ulterioare;
* Legea nr. 500/2022 privind finanțele publice, cu modificările și completările ulterioare;
* Ordinul ministrului investițiilor și proiectelor europene nr. 1.777/2023 privind aprobarea conținutului/modelului/formatului/structurii-cadru pentru documentele prevăzute la art. 4 alin. (1) teza întâi, art. 6, alin. (1) și (3), art. 7 alin. (1) și art. 17 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027;
* Ordinul ministrului investițiilor și proiectelor europene nr. 2.041/2023 pentru aprobarea modelului contractului de finanțare prevăzut la art. 14 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027;
* Ordinul ministrului investițiilor și proiectelor europene nr. 1765/02.05.2023 privind aprobarea Listei de verificare a procedurii de atribuire a contractelor de achiziție publică, a contractelor sectoriale, a acordurilor cadru, prevăzute de Legea nr. 98/2016 privind achizițiile publice şi Legea nr. 99/2016 privind achizițiile sectoriale, pentru perioada de programare 2021-2027.
* Legea nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările și completările ulterioare;
* Ordinul ministrului sănătății nr. 1.221 din 16 septembrie 2010 privind aprobarea ghidului de practică medicală pentru specialitatea oncologie medicală;
* Decizia 12/2018 a Consiliului național al Colegiului Medicilor din România privind reglementarea sistemului național de educație medicală continuă, a criteriilor şi normelor de acreditare a furnizorilor de educație medicală continuă, precum şi a sistemului procedural de evaluare şi creditare a activităților de educație medicală continuă adresate medicilor;
* Ordonanța de Urgență a Guvernului nr. 144 /2008 privind exercitarea profesiei de asistent medical generalist, a profesiei de moașă şi a profesiei de asistent medical, precum şi organizarea şi funcționarea Ordinului Asistenților Medicali Generaliști, Moașelor şi Asistenților Medicali din România;
* Hotărârea OAMM nr. 10/2021 din 23 martie 2021 pentru aprobarea Normelor de creditare a formelor de educație medicală continuă;

NB.

În situația în care pe parcursul apelului intervin modificări ale cadrului legal, acestea vor fi direct aplicabile, fără a fi necesară modificarea ghidului. Alte modificări decât cele care rezultă din cadrul legal, de natură a afecta regulile și condițiile de finanțare stabilite prin prezentul Ghid, inclusiv prelungirea termenului de depunere/implementare, vor fi realizate prin completări sau modificări ale conținutului acestuia.

* **Condiții favorizante aplicabile**

Prezentului apel de proiecte i se aplică:

* atât **condițiile favorizante orizontale**:
* Mecanisme eficace de monitorizare a pieței achizițiilor publice;
* Instrumente și capacități pentru aplicarea eficace a normelor privind ajutoarele de stat;
* Aplicarea și implementarea eficace a Cartei drepturilor fundamentale;
* Implementarea și aplicarea Convenției Organizației Națiunilor Unite privind drepturile persoanelor cu handicap (CDPD a ONU) în conformitate cu Decizia 2010/48/CE a Consiliului);
* cât și **condiția favorizantă tematică**:
* **Un cadru de politică strategic pentru asistență medicală și îngrijire pe termen lung.**

**3. ASPECTE SPECIFICE APELULUI DE PROIECTE**

**3.1 Tipul de apel**

Prezentul apel este de tip **competitiv**, **cu termen limită de depunere**.

**3.2. Forma de sprijin** (**granturi**; **instrumentele financiare**; **premii**)

În cadrul prezentului apel de proiecte, sprijinul oferit este **exclusiv** sub formă de **grant*.***

**3.3. Bugetul alocat apelului de proiecte**

Bugetul total alocat prin Programul Sănătate pentru prezentul apel este de 4.000.000 euro.

| **Alocare totală pentru apelul de proiecte euro** | **Contribuția din partea fondurilor**  (**contribuția UE**) | | | **Contribuția națională** |
| --- | --- | --- | --- | --- |
| **Total** | **Regiuni mai puțin dezvoltate** | **Regiune mai dezvoltată** |
| **a** | **b** | **c** | **d** |  |
| 4.000.000 | 80,79% | 6% | 94% | 19,21% |

Cursul de schimb utilizat pentru stabilirea acestei valori este cursul Inforeuro aferent lunii aprilie 2024, respectiv 1 euro = ................ lei.

**3.4. Rata de cofinanțare**

În cadrul prezentului apel de proiecte, pentru întocmirea bugetului cererii de finanțare, se va lua în calcul o **contribuție din partea fondurilor** (**FSE**+) de 80,79% din valoarea totală eligibilă a proiectului, respectiv de 19,21% contribuție buget de stat care include cofinanțarea proprie.

**Valoarea minimă admisibilă a cofinanțării proprii** din partea solicitantului/parteneriatului este stabilită în funcție de tipologia fiecărei entități din cadrul parteneriatului, după cum urmează:

* **entitățile finanțate integral sau parțial din fonduri publice**
  + *Instituții publice finanţate integral din venituri proprii și/sau parțial de la bugetul de stat, bugetul asigurărilor sociale de stat sau bugetele fondurilor speciale* si *Instituții publice finanţate integral din bugetele locale, sau instituții publice locale finanțate integral din venituri proprii și/sau finanțate parțial de la bugetele locale* – 2% aplicată la valoarea eligibilă pe care o gestionează în cadrul proiectului;
  + *Ordonatori de credite ai bugetului de stat, bugetului asigurărilor sociale de stat şi ai bugetelor fondurilor speciale și entitățile aflate în subordine sau în coordonare finanţate integral din bugetele acestora* - 19,21% aplicată la valoarea eligibilă pe care o gestionează în cadrul proiectului;
* **pentru entitățile private**
  + persoane juridice de drept privat fără scop patrimonial – 0% aplicată la valoarea eligibilă pe care o gestionează în cadrul proiectului;

Modalitatea de participare a partenerilor la asigurarea cheltuielilor eligibile și neeligibile ale proiectului va fi stabilită în cadrul Acordului de parteneriat.

**3.5. Zona**/**zonele geografică**(**e**) **vizată**(**e**) **de apelul de proiecte**

Prezentul ghid al solicitantului vizează **exclusiv intervenții cu acoperire națională**, atât din perspectiva utilității instrumentelor de lucru elaborate, cât și a personalului care va beneficia de programele de formare.

Astfel, acoperirea națională va fi asigurată cel puțin din următoarele perspective:

* aplicabilitatea ghidurilor de practică medicală aferente activității 1, subactivitatea 1.1;
* aplicabilitatea și utilitatea Registrului Național de Oncologie Musculo-Scheletală, registru elaborat în contextul activității 2, subactivitatea 2.1;
* posibilitatea implicării în implementarea activității de formare a unităților medicale publice localizate atât în regiunile mai puțin dezvoltate, cât și în regiunea București Ilfov;
* procentul grupului țintă care beneficiază de formare în cadrul activității 3, subactivitatea 3.1 aferent regiunii București Ilfov din totalul persoanelor care vor beneficia de formare va fi de maximum 10,7%.

**3.6. Acțiuni sprijinite în cadrul apelului**

Acțiunile sprijinite prin prezentul apel de propuneri de proiecte sunt dezvoltate în contextul acțiunii B. *Creșterea eficacității și rezilienței sistemelor de sănătate în domeniul oncologie, prin dezvoltarea de instrumente de lucru/ mecanisme și prin formarea/ actualizarea competentelor practicienilor implicați, în cadrul priorității 7 - FSE+,* prin:

* dezvoltarea de instrumente de lucru (ex. *proceduri / ghiduri/ protocoale/ metodologii*, etc);
* formarea/ actualizarea competențelor personalului implicat în **activitățile care urmăresc depistarea precoce, diagnosticarea, tratarea și urmărirea pacientului oncologic, afectat de patologia oncologică musculo-scheletală**.

Prezentul apel de proiecte este complementar cu viitorul apel de proiecte FEDR dedicate:

* + - FEDR dedicat *Investițiilor în infrastructura publică a unităților sanitare publice de interes național care diagnostichează și tratează cancere cu localizare specifică (ex. cancer osos).*

În contextul prezentului apel sunt vizate acțiunile de tipul ex: *dezvoltare/actualizare de proceduri/ ghiduri/ protocoale/ metodologii,* precum și sesiuni de *formare personal*,prezentate în detaliu secțiunea 5.2.2.

Mai multe informații despre acțiunile eligibile se găsesc la **secțiunea 5.2. Eligibilitatea activităților**, respectiv **5.7.1.** **Eligibilitatea proiectului** (**tipuri de proiecte**, **stadiul proiectului**, **evitarea dublei finanțări, contribuția la obiectivul specific**)

**3.7. Grup țintă vizat de apelul de proiecte**

Conform Programului Sănătate, Prioritatea 7, Obiectiv specific ESO4.11., în contextul prezentului ghid, grupul țintă eligibil se limitează la:

* **Personal medical implicat în depistarea precoce, diagnosticarea, tratarea și urmărirea pacienților oncologici, inclusiv din cadrul laboratoarelor**

În cadrul prezentului apel de proiecte, grupul țintă va fi selectat după cum urmează:

| **Activitate**/**subactivitate** | **Grup țintă** |
| --- | --- |
| **Activitatea 1: Dezvoltarea de instrumente de lucru cu scopul de a crește abilitățile și capacitățile profesionale ale personalului medical de a răspunde sau de a gestiona cazurile de pacienți afectați de patologia oncologică musculo-scheletală** | |
| * **Sub-activitatea 1.1.** Elaborarea de ghiduri de practică medicală privind diagnosticul și tratamentul pacienților cu neoplazii musculo-scheletale în conformitate cu standardele internaționale recunoscute | * **Personal medical implicat în depistarea precoce, diagnosticarea, tratarea și urmărirea pacienților oncologici, inclusiv din cadrul laboratoarelor**   NB. *Grupul țintă va fi selectat numai în situația în care se va considera necesară în cadrul proiectului acțiunea de organizare de schimburi de experiență* |
| **Activitatea 2: Conceperea, dezvoltarea, implementarea și asigurarea funcționalității Registrului Național de Oncologie Musculo- Scheletală** | |
| * **Subactivitatea 2.1**. Conceperea, dezvoltarea, implementarea și asigurarea funcționalității Registrului Național de Oncologie Musculo- Scheletală | * Nu e cazul |
| **Activitatea 3*:* Dezvoltarea abilităților și capacităților profesionale ale personalului medical de a răspunde sau de a gestiona cazurile de pacienți afectați de patologia oncologică musculo-scheletală** | |
| **Sub-activitatea 3.1.** Pregătirea, organizarea și derularea unui program de formare pentru personalul medical cu implicare în diagnosticul și tratamentul și urmărirea pacienților afectați de patologia oncologică musculo-scheletală | * **Personal medical implicat în depistarea precoce, diagnosticarea, tratarea și urmărirea pacienților oncologici, inclusiv din cadrul laboratoarelor**   În principal, personal medical:   * **Medici în specialitățile:** * Ortopedie și traumatologie; * Oncologie medicală; * Radiologie-imagistică medicală; * Reumatologie; * Anatomie patologică; * **Asistenți** **medicali cu activitate în secții/ compartimente / ambulatorii / laboratoare de:** * Ortopedie și traumatologie; * Oncologie medicală; * Radiologie- imagistică medicală; * Reumatologie; * Anatomie patologică. |

În contextul prezentului ghid este necesar ca grupul țintă aferent subactivităților 1.1, 3.1. să îndeplinească CUMULATIV următoarele cerințe (a și b):

1. să facă parte din **personalul medical implicat în depistarea precoce, diagnosticarea, tratarea și urmărirea pacienților oncologici, inclusiv din cadrul laboratoarelor**

**și**

1. să desfășoare activitate ca **medici sau asistenți medicali** într-o unitate sanitară publică, în baza unui contract de muncă (perioadă determinată sau nedeterminată).

Localizarea grupului țintă va fi interpretată EXCLUSIV din perspectiva locului unde se află unitatea sanitară publică în care își desfășoară activitatea și cu care are încheiat un contract de muncă (perioadă determinată sau nedeterminată).

La nivel de proiect este necesar ca grupul țintă să provină din unități sanitare publice din toate cele 8 regiuni de dezvoltare ale României, rezultând în mod obligatoriu un proiect cu acoperire națională.

La nivel de proiect este recomandat ca procentul grupului țintă care provine din regiunea București Ilfov să nu depășească 10,7% din totalul grupului țintă vizat prin proiect.

În ceea ce privește identificarea și selectarea grupului țintă, solicitantul va descrie în cererea de finanțare modalitatea de identificare și selectare a grupului țintă.

**Atenție!**

Informarea privind prelucrarea datelor personale se va realiza conform prevederilor de la capitolul **10. Aspecte privind prelucrarea datelor cu caracter personal.**

**3.8. Indicatori**

La depunerea cererii de finanțare, solicitanții vor furniza informații cu privire la contribuția propunerii de proiect la atingerea indicatorilor de program (indicatori comuni și indicatori specifici de program). În acest sens, vor completa în cererea de finanțare valorile țintelor indicatorilor calculate conform **Anexei 2**: **Definiții indicatori de realizare și rezultat**

**Atenție!**

**Raportarea datelor privind indicatorii pentru participanți** (indicatorul EECO01: *Număr total de participanți*) se transmit numai atunci când sunt disponibile toate datele cerute la punctul 1.1 din anexa I a Regulamentului FSE+ nr. 2021/ 1057 referitoare la participantul respectiv.

**3.8.1. Indicatori de realizare**

| **Cod indicator** | **Denumire indicator** | **Unitate de măsură** | **Tip regiune** | **Definiții și modalitate de calcul** | **Ținte minime indicator** |
| --- | --- | --- | --- | --- | --- |
| 02PSO2 | Număr de instrumente/ mecanisme sprijinite pentru a fi elaborate/ revizuite | Instrumente/mecanisme | Regiuni mai puțin dezvoltate | Conform **Anexei 2**: **Definiții indicatori de realizare și rezultat** | 3 |
| EECO01 | Numărul total de participanți | persoane | Regiuni mai puțin dezvoltate | 700 |
| Mai dezvoltate |

**Atenție!**

Țintele menționate în cererea de finanțare trebuie să fie cel puțin egale cu cele menționate întabelul de mai sus. Țintele menționate în cererea de finanțare în privința indicatorilor 02PSO2 *Numărul de instrumente/mecanisme sprijinite pentru a fi elaborate/ revizuite* și EECO01 *Numărul total de participanți* sunt cele asumate de beneficiar în situația aprobării proiectului și acestea devin obligatorii de realizat ca urmare a implementării proiectului.

**3.8.2. Indicatori de rezultat**

| **Cod indicator** | **Denumire indicator** | **Unitate de măsura** | **Tip regiune** | **Definiții și modalitate de calcul** | **Ținte minime indicator** |
| --- | --- | --- | --- | --- | --- |
| 02PSR1 | Număr de instrumente/ mecanisme aprobate/ implementate/ operaționalizate | instrumente/ mecanisme | Regiuni mai puțin dezvoltate | Conform **Anexei 2: Definiții indicatori de realizare și rezultat** | 90% din ținta asumată pentru indicatorul de realizare 02PSO2 |
| EECR03 | Persoane care obțin o calificare la încetarea calității de participant | persoane | Regiuni mai puțin dezvoltate | 90% din ținta asumată pentru participanții la programele de formare din cadrul sub activității 3.1. și cuantificați la indicatorul de realizare EECO01 |
| Regiuni mai dezvoltate |

**Atenție!**

Țintele menționate în cererea de finanțare în privința indicatorilor *02PSR1 Numărul de instrumente/ mecanisme aprobate/ implementate/ operaționalizate,* respectiv *EECR03 Persoane care obțin o calificare la încetarea calității de participant* sunt cele asumate de beneficiar în situația aprobării proiectului și acestea devin obligatorii de realizat ca urmare a implementării proiectului.

**Atenție!**

* Fiind un proiect cu acoperire națională, în cazul indicatorilor de realizare/rezultat care vizează *instrumente/mecanisme* etc., respectiv 02PSO2 și 02PSR1, aceștia vor fi raportați EXCLUSIV pentru regiunile mai puțin dezvoltate (tipul de regiune care asigură cea mai mare parte a finanțării).
* În cazul persoanelor, localizarea grupului țintă va fi interpretată din perspectiva localizării unității în care își desfășoară activitatea grupul țintă vizat de măsură (ex. medic/asistent medical) și cu care are încheiat contract de muncă (pe perioadă determinată sau nedeterminată) și NU funcție de locul unde se furnizează programul de formare – conform indicațiilor menționate la secțiunea de Grup țintă și Anexei 2: Definiții indicatori de realizare și rezultat

**3.8.3. Indicatori suplimentari specifici apelului de proiecte** (**dacă este cazul**)

În cadrul prezentului apel NU vor fi avuți în vedere indicatorii suplimentari proiect.

**3.9. Rezultatele așteptate**

În cadrul apelului de proiecte sunt așteptate următoarele rezultate:

* **Cel puțin 3 instrumente de lucru elaborate**/**dezvoltate**/ **actualizate**, **respectiv**:
  + Ghiduri de practică medicală privind diagnosticul și tratamentul pacienților cu neoplazii musculo-scheletale în conformitate cu standardele internaționale recunoscute;
  + Registrul Național de Oncologie Musculo-Scheletală, cu rolul de a colecta date generale privind procesul de diagnosticare și date specifice tratamentului pacienților cu afecțiuni oncologice musculo-scheletale, date necesare optimizării procesului de gestionare a cazurilor care să furnizeze rezultate superioare pentru pacienți;
  + Curriculum/ suportul de curs / materiale de formare pentru organizarea și derularea unui program de formare pentru personalul medical cu implicare în diagnosticul și tratamentul și urmărirea pacienților afectați de patologia oncologică musculo scheletală dedicat medicilor și asistenților medicali.
* **Formare**
  + Cel puțin 700 persoane formate, din cadrul personalului medical implicat în diagnosticul, tratamentul și urmărirea pacienților afectați de patologia oncologică musculo-scheletală.

**3.10. Operațiune de importanță strategică**

În cadrul prezentului apel, proiectul selectat va face parte din **Operațiunea de importanță strategică 1**: **Combaterea cancerului.**

**3.11. Investiții teritoriale integrate**

Prezentul apel de proiecte NU vizează măsuri dedicate investițiilor teritoriale integrate.

Cu toate acestea, proiectele care vor viza măsuri de formare a *personalului medical* cu implicare în diagnosticul, tratamentul și urmărirea pacienților afectați de patologia oncologică musculo-scheletală, care își desfășoară activitatea în unități sanitare publice localizate în cele 4 regiuni ITI[[9]](#footnote-10), vor fi prioritizate în cadrul procesului de evaluare și selecție – vezi **Anexa 1: Criterii de evaluare tehnică și financiară**/**2.6. Proiectul include măsuri prin care vizează inclusiv grup țintă localizat în zone ITI**.

**3.12. Dezvoltare locală plasată sub responsabilitatea comunității**

Prezentul apel nu vizează aplicarea mecanismului DLRC.

**3.13. Reguli privind ajutorul de stat**

Intervențiile prevăzute de prezentul apel nu fac obiectul ajutorului de stat.

**Justificare**

Prin acest tip de investiții se urmărește cu predilecție **îmbunătățirea îngrijirii pacientului prin organizarea unor module de formare țintite și aprofundate, încurajând colaborarea între experți și promovând educația continuă și dezvoltarea abilităților în diagnosticarea, tratamentul și managementul tumorilor musculo-scheletale**.

În acest sens, sunt necesare:

* **măsuri sistemice de formare** a personalului medical din specialitățile/ secțiile de: ortopedie și traumatologie, oncologie medicală, radiologie-imagistică medicală, reumatologie, anatomie patologică din cadrul unităților sanitare publice;
* **elaborarea de instrumente de lucru** care să asigure furnizarea într-un mod unitar și eficace a acestor servicii medicale.

Astfel, măsurile implementate urmare a sprijinului acordat au impact regional/ local și nu se încadrează în definiția ajutorului de stat.

Dezvoltarea acestor servicii nu determină, în niciun caz, un risc de denaturare a concurenței, deoarece se urmărește creșterea capacității specialiștilor care furnizează **servicii de diagnosticare și tratament al pacienților cu neoplazii musculo-scheletale, în conformitate cu standardele internaționale recunoscute.**

Deoarece cifrele arată că, în România, la ora actuală, sarcomul de țesut moale reprezintă aproximativ 1% din totalitatea tumorilor maligne, este evident că o astfel de măsură **NU are potențialul de a afecta comerțul cu Statele Membre.**

Măsurile de sprijin au fost analizate în raport cu criteriile care ar trebui îndeplinite cumulativ, prevăzute la articolul 107 alineatul (1) din TFUE (*existența unor resurse ale statului sau exercitarea de puteri discreționare ale statului referitor la utilizarea unor resurse financiare, a caracterului selectiv, a avantajului economic în favoarea entității beneficiare a măsurii de sprijin și* ***potențialul măsurii de sprijin de a afecta comerțul între Statele Membre***), pentru a determina dacă măsurile constituie ajutor de stat în sensul articolului 107 alineatul (1) din TFUE.

Concluzia analizei este că investițiile în măsuri care vizează *îmbunătățirea cunoștințelor, capacităților de diagnostic, expertizei în tratament și abordării multi-disciplinare în gestionarea tumorilor musculo-scheletale, prin dezvoltarea și implementarea unui program educațional specializat, dedicat profesioniștilor din domeniul sănătății* **au un impact local**/**regional și, ca urmare, nu au potențialul de a afecta comerțul între Statele Membre.** De asemenea, respectivele măsuri nu sunt în măsură să atragă cetățeni din alte state ale UE.

Având în vedere că unul dintre criteriile care definesc o măsură de ajutor de stat nu este îndeplinit, respectiv ***măsura nu are potențialul de a afecta comerțul între Statele Membre***, se consideră că aceasta nu implică ajutor de stat.

**3.14. Reguli privind instrumentele financiare**

Prezentul apel de proiecte NU se vizează utilizarea instrumentelor financiare, iar forma de sprijin este acordată sub formă de **grant**.

**3.15. Acțiuni interregionale, transfrontaliere și transnaționale**

În cadrul prezentului apel de proiecte NU sunt vizate acțiuni interregionale, transfrontaliere și transnaționale.

**3.16. Principii orizontale**

Cererile de finanțare vor conține informații cu privire la aspectele menționate la secțiunea 3.17, aspecte care vor fi evaluate în cadrul procesului de evaluare și selecție conform **Anexei 1: Criterii de evaluare tehnică și financiară** (***Criteriul 1. Relevanța și contribuția proiectului la realizarea obiectivului specific ESO4.11, subcriterul 1.6 Proiectul detaliază și cuantifică măsurile de promovare a principiilor orizontale din PS, conform specificațiilor din Ghidului Solicitantului, în plus față de cerințele minime de eligibilitate***).

**3.17. Aspecte de mediu** (**inclusiv aplicarea Directivei 2011**/**92**/**UE a Parlamentului European și a Consiliului**). **Aplicarea principiului DNSH. Imunizarea la schimbările climatice**

Tipurile de acțiuni prevăzute în cadrul prezentului apel de proiecte se consideră că sunt compatibile cu principiul DNSH, având în vedere că prin natura acțiunilor vizate de proiect conduc la – *îmbunătățirea cunoștințelor, capacităților de diagnostic, expertizei în tratament și abordării multi-disciplinare în gestionarea tumorilor musculo-scheletale, prin dezvoltarea și implementarea unui program educațional specializat, dedicat profesioniștilor din domeniul sănătății -* și se așteaptă ca acestea să nu aibă niciun impact negativ semnificativ asupra mediului.

**3.18. Caracterul durabil al proiectului**

Având în vedere faptul că proiectul selectat în contextul prezentului apel nu este încadrat ca ajutor de stat, **această cerință nu este aplicabilă**, în contextul în care, conform articolului 65 din Regulamentul UE de stabilire a dispozițiilor comune nr. 2021/1060, pentru proiectele FSE+ cerința privind caracterul durabil pentru operațiunile sprijinite de FSE+ se aplică doar operațiunilor care fac obiectul unei obligații de menținere a investiției în temeiul normelor privind ajutoarele de stat.

**3.19. Acțiuni menite să garanteze egalitatea de șanse, de gen**, **incluziunea și nediscriminarea**

Programul Sănătate se aliniază principiilor orizontale privind egalitatea de șanse, egalitatea de gen, accesibilitatea pentru persoanele cu dizabilități. Acestea vor fi reflectate și asumate prin **Declarația unică** (**Anexa nr**. **4**)și criteriile de evaluare tehnică și financiară conform **Anexei 1.**

În acest sens, cererile de finanțare vor cuprinde informații cu privire la implementarea și respectarea următoarelor aspecte:

**3.19.1. Egalitatea de șanse**

Respectarea legislației naționale și comunitare aplicabile în domeniul egalității de șanse și non discriminării va reprezenta criteriu de eligibilitate pentru (potențialii) beneficiari atât la depunerea proiectului, cât și în etapa de implementare și monitorizare. Solicitantul își asumă respectarea cerințelor legale obligatorii printr-o declarație pe propria răspundere **Anexa nr. 4: Declarația unică**.

În selectarea echipelor de proiect și a persoanelor din grupul țintă, solicitantul sau structurile care fac parte din parteneriat își va/ vor asuma că selecția și implicarea personalului și persoanelor din grupul țintă s-a făcut într-un mod deschis, transparent, cu asigurarea egalității de șanse între femei și bărbați, fără existența unor discriminări de gen, sex, origine etnică, rasă, confesiune religioasă etc.

Pentru echipa de proiect – se va detalia selecția persoanelor, prin corelarea experienței și competențelor acestora cu specificul activităților desfășurate prin proiect și a cerințelor profesionale aferente.

Pentru persoanele care fac parte din grupul țintă – se va detalia modul în care se va asigura aplicarea principiului la momentul selecției acestora.

Acțiunile prevăzute în cadrul acestui proiect vor aborda în mod orizontal asigurarea **egalității de șanse și a principiului non-discriminării** și pot viza inclusiv acțiuni specifice în vederea sprijinirii anumitor categorii de grup țintă cu nevoi specifice.

**3.19.2. Accesibilitatea pentru persoanele cu dizabilități**

În implementarea proiectului se va acorda o atenție specială inclusiv accesului persoanelor cu dizabilități sau persoanelor care întâmpină probleme de sănătate, în conformitate cu prevederile art. 9 – Accesibilitate, din Convenția ONU privind drepturile persoanelor cu dizabilități (CDPD) și cele ale legislației europene și naționale în vigoare.

|  |
| --- |
| **Art. 9 – CDPD**: |
| **Accesibilitate**   1. Pentru a da persoanelor cu dizabilități posibilitatea să trăiască independent și să participe pe deplin la toate aspectele vieții, statele părți vor lua măsurile adecvate pentru a asigura acestor persoane accesul, în condiții de egalitate cu ceilalți, la mediul fizic, la transport, informație și mijloace de comunicare, inclusiv la tehnologiile și sistemele informatice și de comunicații și la alte facilități și servicii deschise sau furnizate publicului, atât în zonele urbane, cât și rurale. Aceste măsuri, care includ identificarea și eliminarea obstacolelor și barierelor față de accesul deplin, trebuie aplicate, printre altele, la: 2. clădiri, drumuri, mijloace de transport și alte facilități interioare sau exterioare, inclusiv școli, locuințe, unități medicale și locuri de muncă; 3. serviciile de informare, comunicații și de altă natură, inclusiv serviciile electronice și de urgență. 4. Statele părți vor lua, de asemenea, măsuri potrivite pentru: 5. a elabora, promulga și monitoriza implementarea standardelor minime și instrucțiunilor pentru accesibilizarea facilităților și serviciilor deschise publicului sau oferite acestuia; 6. a se asigura că entitățile private care oferă facilități și servicii deschise publicului sau oferite acestuia țin cont de toate aspectele legate de accesibilitate, pentru persoanele cu dizabilități; 7. a asigura părților implicate formare pe problemele de accesibilitate cu care se confruntă persoanele cu dizabilități; 8. a asigura, în clădiri și în alte spații publice, semne în limbaj Braille și forme ușor de citit și de înțeles; 9. a furniza forme de asistență vie și intermediere, inclusiv ghizi, cititori și interpreți profesioniști de limbaj mimico-gestual, pentru a facilita accesul în clădiri și în alte spații publice; 10. a promova alte forme adecvate de asistență și sprijin pentru persoanele cu dizabilități în vederea asigurării accesului acestora la informație; 11. a promova accesul persoanelor cu dizabilități la noi tehnologii și sisteme informatice și de comunicații, inclusiv la internet; 12. a promova proiectarea, dezvoltarea, producerea și distribuirea de tehnologii și sisteme informatice și de comunicații accesibile, încă din fazele incipiente, astfel încât aceste tehnologii și sisteme să devină accesibile la costuri minime. |

Solicitanții vor descrie modul în care rezultatele proiectelor vor permite persoanelor cu dizabilități accesul la mediul fizic, produsele informaționale și comunicative sau serviciile și programele rezultate, în condiții de egalitate și nediscriminare.

**Acestea sunt condiții de eligibilitate, fiind asumate ca atare de solicitant în Declarația unică - Anexa 4.**

**Mai multe informații despre:**

* ***Carta drepturilor fundamentale a Uniunii Europene,***
* ***Convenția privind drepturile persoanelor cu dizabilități,***
* [*Ghidul*](https://mfe.gov.ro/wp-content/uploads/2022/08/7ee46e557e69eba0c156c5beb360a46b.zip)*privind Reflectarea Convenției ONU privind drepturile persoanelor cu dizabilități în pregătirea și implementarea programelor și proiectelor cu finanțare nerambursabilă alocată României în perioada 2021-2027,*
* *Strategia națională privind drepturile persoanelor cu dizabilități „O Românie echitabilă 2022-2027*” și *Planul operațional privind implementarea Strategiei, aprobate de Guvern,*
* Condiția favorizantă orizontală ”*Implementarea și aplicarea Convenției Organizației Națiunilor Unite privind drepturile persoanelor cu dizabilități (CDPD) în conformitate cu Decizia 2010/48/CE a Consiliului”,*

**pot fi obținute de la** **Punctul de contact pentru implementarea Convenției privind drepturile persoanelor cu dizabilități[[10]](#footnote-11), de la Direcția Generală Programare și Coordonare Sistem (pentru *Carta drepturilor fundamentale a Uniunii Europene****[[11]](#footnote-12)****)* din cadrul Ministerului Investițiilor și Proiectelor Europene și de la Autoritatea Națională privind Protecția Drepturilor Persoanelor cu Dizabilități**[[12]](#footnote-13) **din cadrul Ministerului Muncii și Solidarității Sociale.**

**3.19.3. Egalitatea de gen**

Prezentul apel de proiecte este apreciat prin Programul Sănătate a NU avea o contribuție distinctă la acest principiu (nu vizează măsuri specifice care să sprijine aplicarea acestui principiu orizontal – egalitatea de gen). Cu toate acestea, se recomandă respectarea acestui principiu în ciclul de viață al proiectului – vezi **Anexa 4: Declarația unică.**

**3.19.4. Nediscriminare**

Acțiunile prevăzute în cadrul acestui obiectiv specific vor aborda în mod orizontal principiului non-discriminării și pot viza inclusiv acțiuni specifice în vederea sprijinirii anumitor categorii de grup țintă cu nevoi specifice.

Respectarea legislației naționale şi comunitare aplicabile în domeniul non-discriminării va reprezenta **criteriu de eligibilitate** pentru (potențialii) beneficiari, atât la depunerea proiectului, cât și în etapa de implementare şi monitorizare. Solicitantul își asumă respectarea cerințelor legale obligatorii printr-o declarație pe propria răspundere - **Anexa 4: Declarația unică**.

În selectarea echipelor de proiect și a persoanelor din grupul țintă, solicitantul sau structurile care fac parte din parteneriat își va/ vor asuma că selecția personalului și a persoanelor din grupul țintă s-a făcut într-un mod deschis, transparent, cu asigurarea egalității de șanse între femei și bărbați, fără existența unor discriminări de gen, sex, origine etnică, rasă, confesiune religioasă, dizabilitate, etc.

Toate investițiile vor respecta principiul nediscriminării și nu vor exista investiții în servicii paralele, servicii de calitate inferioară pentru anumite grupuri și/sau care să mențină sau să conducă la segregarea/izolarea grupurilor vulnerabile.

**3.20. Teme secundare**

În contextul prezentului apel, măsurilevor fi raportate la temele secundare în cadrul FSE+ (regiuni mai dezvoltate/mai puțin dezvoltate) prin încadrare la codul “***09. Nu se aplică***”*.*

**3.21. Informarea și vizibilitatea sprijinului din fonduri**

Proiectele propuse vor detalia măsurile de comunicare și vizibilitate, conform cerințelor din Regulamentul UE de stabilire a dispozițiilor comune nr. 2021/1060, cu excepțiile stabilite prin H.G. nr. 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021 - 2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.

Toate materialele destinate măsurilor de informare și publicitate aferente intervențiilor vizate de prezentul apel de proiecte vor folosi informațiile și elementele grafice obligatorii: emblema Uniunii Europene, declarația de cofinanțare, sigla Guvernului României și a Programului Sănătate.

**Măsuri minime obligatorii** **de informare și publicitate aferente intervențiilor vizate de prezentul apel de proiecte:**

Cheltuielile cu activitățile obligatorii de informare și publicitate aferente proiectului sunt eligibile în conformitate cu prevederile contractului de finanțare, fiind prevăzute în categoria cheltuieli indirecte:

* **publicarea unui comunicat de presă/anunț de presă** la începutul și la finalizarea proiectului pe site-ul propriu sau în orice alt mediu de comunicare cu vizibilitate mare pentru publicul larg (presă scrisă tipărită locală/regională/națională, publicații online etc);
* **materiale de informare/comunicare** tipărite sau tipăribile sub formă digitală (pliante, rapoarte, broșuri de informare/ povești de succes, buletine informative, cărți etc.) ce vor avea pe prima copertă setul de însemne grafice obligatorii;
* **afișarea** într-un loc ușor vizibil publicului a unor **panouri sau plăci permanente**, care conțin emblema UE în conformitate cu caracteristicile tehnice descrise în Manualul de Identitate Vizuală pentru Programul Sănătate, precum și informații privind proiectul;
* **afișarea pe site-ul oficial de internet**, dacă există, și **pe paginile de comunicare socială** ale beneficiarului a unei scurte descrieri a proiectului, proporțională cu nivelul sprijinului, în conformitate cu Regulamentul (UE) nr. 2021/1060.
* aplicarea de **autocolante/plăcuțe** pe echipamente/ utilaje/ mijloace de transport (plasate pe partea cea mai vizibilă pentru public);
* **realizarea unui portofoliu de fotografii** pe parcursul desfășurării proiectului pentru a ilustra evoluția acestuia;
* **în implementarea proiectului:**
* **Beneficiarul/ partenerii se asigură că grupul țintă este informat în mod specific cu privire la sprijinul acordat prin FSE+;**

**Atenție!**

Dacă este necesar, măsurile de informare și conștientizare cu privire la grupul țintă vor fi încadrate la sub-activitățile relevante fiind considerate activități eligibile directe (au legătură cu realizarea indicatorilor).

* Documentele referitoare la implementarea proiectelor puse la dispoziția publicului sau participanților, inclusiv certificatele de prezență sau alte certificate, trebuie să includă, într-un mod vizibil, o mențiune care subliniază sprijinul din partea Uniunii.
* Registrul actualizat în contextul proiectului, trebuie să includă elementele de identitate vizuală, conform cerințelor specificate în manualul de identitate vizuală.
* având în vedere că prezentul apel face parte din **Operațiunea de importanță strategică nr. 1. Combaterea cancerului,** conform prevederilor art. 50, alin (1) lit. e) din RDC, beneficiarul menționează sprijinul din partea fondurilor pentru operațiune prin organizarea unui eveniment sau a unei activități de comunicare[[13]](#footnote-14), după caz, cu implicarea Comisiei Europene și a AM POS în timp util.

Pentru detalii specifice privind cerințele tehnice aferente fiecărei măsuri, vă rugăm să consultați [*Manualul de identitate vizuală* al *Programului Sănătate*](https://mfe.gov.ro/minister/perioade-de-programare/perioada-2021-2027/autoritatea-de-management-pentru-programul-sanatate/comunicare-2/).

În cazul specific al proiectelor cuprinse în cadrul operațiunilor de importanță strategică abordate prin Programul Sănătate, este recomandat să se realizeze mai mult decât activitățile minime obligatorii de comunicare.

De asemenea, în contextul prevederilor Regulamentului UE de stabilire a dispozițiilor comune nr. 2021/1060, ”*Operațiunea de importanță strategică înseamnă o operațiune care aduce o contribuție semnificativă la realizarea obiectivelor unui program și care face obiectul unei monitorizări și al unor măsuri de comunicare speciale*”. Prin urmare, beneficiarul va pune la dispoziția AM POS informații care să permită monitorizarea și informarea cu privire la rezultatele obținute.

Totodată, beneficiarii au obligația să pună la dispoziția AM PoS și serviciilor CE, la cerere, date și informații despre proiecte și stadiul lor de implementare, inclusiv fotografii, în vederea probării și asigurării transparenței utilizării fondurilor.

Informațiile vor fi transmise la adresa de email **ois\_controlcancer@mfe.gov.ro**, [secțiunea aferentă OIS](https://mfe.gov.ro/minister/perioade-de-programare/perioada-2021-2027/autoritatea-de-management-pentru-programul-sanatate/operatiuni-de-importanta-strategica/) a paginii Programului Sănătate fiind actualizată periodic de responsabilii de comunicare.

Potrivit art. 50 alin. (3) din Regulamentul UE de stabilire a dispozițiilor comune nr. 2021/1060, în cazul în care beneficiarul nu își respectă obligațiile ce îi revin în temeiul articolului 47 (Emblema Uniunii) sau al alineatelor (1) și (2) de la articolul 50 (Responsabilitățile beneficiarilor) și în cazul în care nu se iau măsuri de remediere, AM aplică măsuri, cu luarea în considerare a principiului proporționalității, **anulând până la 3% din sprijinul din partea fondurilor pentru operațiunea/ proiectul în cauză**. Determinarea corecției financiare trebuie să fie proporțională cu dimensiunea proiectului și amploarea deficienței detectate.

**4. INFORMAȚII ADMINISTRATIVE DESPRE APELUL DE PROIECTE**

**4.1. Data deschiderii apelului de proiecte**

Data deschiderii apelului de proiecte este data publicării ghidului solicitantului aprobat.

**4.2. Perioada de pregătire a proiectelor**

Pentru pregătirea proiectelor în vederea depunerii cererii de finanțare, solicitantul de finanțare are la dispoziție perioada de la momentul publicării în consultare publică a ghidului solicitantului până la momentul închiderii apelului de proiecte în sistemul informatic MySMIS2021/SMIS2021+.

**4.3. Perioada de depunere a proiectelor**

**4.3.1. Data și ora pentru începerea depunerii de proiecte**

Sistemul informatic MySMIS2021/SMIS2021+ va permite depunerea de proiecte începând cu data de ... aprilie 2024, ora 14:00.

**4.3.2. Data și ora închiderii apelului de proiecte**

Sistemul informatic MySMIS2021 se va închide la data de ... mai 2024, ora 14:00.

**4.4. Modalitatea de depunere a proiectelor**

Cererea de finanțare, împreună cu anexele obligatorii și cu documentele suport se vor depune **exclusiv** prin sistemul informatic [**MySMIS2021**](https://mysmis2021.gov.ro/).

Pentru depunerea unei cereri de finanțare este necesar să urmați pașii descriși în [**manualul**](https://resurse.mysmis2021.gov.ro/ords/repo_bo/r/mysmis-2021/home) MySMIS2021/SMIS2021+.

**5. CONDIȚII DE ELIGIBILITATE**

**5.1. Eligibilitatea solicitanților și partenerilor**

Pentru a fi eligibil, solicitantul de finanțare și fiecare membru al parteneriatului, după caz:

* trebuie să aibă personalitate juridică;
* liderul parteneriatului se va identifica clar în toate documentele aferente proiectului.

### **5.1.1. Cerințe privind eligibilitatea solicitanților și partenerilor**

În cadrul prezentului apel de proiecte, proiectele pot fi depuse inclusiv în parteneriat, constituit din entități din categoriile eligibile menționate la 5.1.2 și 5.1.3, în baza unui Acord de parteneriat.

**5.1.1.1. Capacitatea de implementare a proiectului**

**5.1.1.2. Capacitatea operațională a solicitantului/ parteneriatului**

Solicitant eligibil:

* **Unitate sanitară publică, cu activitate universitară,** cu apartenență la Programul Național de Ortopedie

Pentru a fi eligibil, solicitantul trebuie să demonstreze următoarele cerințe privind **capacitatea operațională**:

1. **cerințe** **structură unitate sanitară**:

În structura internă există:

* secții clinice de:
  + Ortopedie și Traumatologie;
  + Anestezie și Terapie Intensivă;
  + Chirurgie Generală;
  + Chirurgie Plastică și Microchirurgie Reconstructivă;
  + Neurochirurgie.
* în structura internă:
  + Laborator clinic radiologie și imagistică medicală;
  + Serviciul clinic de anatomie patologică;
  + Laborator de cercetare ortopedie și traumatologie;
  + Laborator de cercetare chirurgie, anestezie și terapie intensivă;

1. **cerințe resurse umane** dețin în structura internă**:**
   * cel puțin 3 medici specialiști/ primari în ortopedie și traumatologie cu experiență dovedită[[14]](#footnote-15) în tratamentul chirurgical al sarcoamelor musculo- scheletale;
   * cel puțin 1 medic specialist/ primar în anatomie patologică;
   * personal cu competențe în efectuarea următoarelor tehnici imagistice: *examinare radiografică; computer tomografie; rezonanță magnetică nucleară; scintigrafie; angiografie; ecografie.*
2. **cerințe dotări minime necesare**:

* dețin aparatura pentru efectuarea procedurilor de diagnostic histopatologic standard și imunohistochimie;
* dețin aparatura pentru efectuarea următoarelor tehnici imagistice: examinare radiografică standard; computer tomografie; rezonanță magnetică nucleară; scintigrafie; angiografie; ecografie;

1. **cerințe experiență** dovedită în:

* organizarea de activități de formare a personalului medical în tratarea afecțiunilor musculo-scheletale.

**Partener eligibil:**

* **Unitate sanitară publică**, **cu activitate universitară**, cu apartenență la Programul Național de Ortopedie

Pentru a fi eligibil, partenerul **unitate sanitară publică**, trebuie să demonstreze următoarele cerințe privind **capacitatea operațională**:

1. **cerințe** **structură unitate sanitară:**

* în structura internă secții clinice sau compartimente de:
  + Ortopedie și Traumatologie;
  + Anestezie și Terapie Intensivă;

1. **cerințe resurse umane:**

* dețin în structura internă cel puțin 1 medic specialist/ primar în ortopedie și traumatologie cu experiență[[15]](#footnote-16) în tratamentul chirurgical al sarcoamelor musculo- scheletale;
* dețin în structura internă cel puțin 1 medic specialist/ primar în anatomie patologică;
* dețin în structura personal cu competențe în efectuarea următoarelor tehnici imagistice: *examinare radiografică; computer tomografie; rezonanță magnetică nucleară; scintigrafie; angiografie; ecografie.*

1. **cerințe dotări minime necesare**:

* dețin aparatura pentru efectuarea procedurilor de diagnostic histopatologic standard și imunohistochimie;
* dețin aparatura pentru efectuarea următoarelor tehnici imagistice: *examinare radiografică standard; computer tomografie; rezonanță magnetică nucleară; scintigrafie; angiografie; ecografie.*

1. **cerințe experiență** dovedită în:

* organizarea de activități de formare a personalului medical în tratarea afecțiunilor musculo-scheletale.
* **Entități cu activitate relevantă pentru activitățile proiectului** *(ex. ONG - asociații profesionale sau non profesionale relevante pentru tipologia afecțiunilor cărora li se adresează activitățile proiectului, Institutul Național de Sănătate Publică, etc.)*

În etapa de evaluare și selecție, capacitatea operațională a solicitantului/ parteneriatului va fi evaluată prin raportare la experiența acestora în derularea activităților/ sub-activităților proiectului, precum și prin raportare inclusiv la abordarea propusă pentru implementarea acestora.

Prin experiența profesională se înțelege experiența profesională specifică corelată cu cerințele pozițiilor necesare implementării proiectului finanțat, menționate în fisa de post aferentă fiecărui tip de expert. Verificarea experienței profesionale specifice se aplică experților implicați în proiect, se va specifica în formularul cererii de finanțare și va fi dovedită la nominalizarea experților prin documente justificative anterior demarării activității în care sunt implicați (de ex. *contracte de muncă, fișe de post* etc). De asemenea, verificarea experienței profesionale specifice se aplică experților implicați în proiect, atât în faza de depunere, cât și în cazul înlocuirii ulterioare a acestora, pe parcursul implementării proiectului.

**Managementul de proiect** (atât pentru lider, cât și pentru parteneri) **nu poate fi externalizat**. Managerul de proiect/ coordonatorul de proiect din partea partenerului vor fi angajați de către beneficiar (liderul de parteneriat), respectiv de către partener, pe bază de contract de muncă încheiat conform Legii nr. 53/2003 – Codul muncii, cu modificările și completările ulterioare sau pe bază de raport de serviciu, conform OUG nr. 57/2019 privind Codul administrativ, cu modificările și completările ulterioare.

Din echipa de management de proiect a liderului de parteneriat vor face parte obligatoriu managerul de proiect și responsabilul financiar, alte poziții cum ar fi: responsabilul de achiziții publice și asistentul managerului de proiect fiind opționale. Toate aceste poziții (*obligatorii sau opționale*) se vor include în echipa de management.

**5.1.1.3. Suprapunerea de funcții**

Pentru respectarea principiului cost-eficiență în evaluarea proiectelor, solicitanții de finanțare se vor asigura că în cadrul aceluiași proiect nu sunt prevăzute/ bugetate funcții ale căror atribuții sau responsabilități se suprapun și se vor asigura că nu sunt prevăzute funcții care nu sunt justificate/ fundamentate/ necesare implementării proiectului.

Solicitantul va justifica includerea în bugetul proiectului a mai multor experți de același tip (ex: *grup țintă semnificativ din mai multe regiuni de dezvoltare, număr mare de cursanți care trebuie asistați în activitatea didactică cu componentă practică; grupe paralele de cursanți pentru formare sau practică, derularea componentelor de formare în mai multe orașe sau locații simultan*, etc.).

În faza de evaluare, evaluatorii fac observații și, dacă este cazul, diminuări de buget, acolo unde constată o încărcare nejustificată a programului de lucru sau supradimensionarea echipei de experți. Beneficiarul/ partenerul se va asigura de faptul ca experții din echipa de implementare nu desfășoară activități de management de proiect și nu au atribuții sau raportează activități în acest sens. Coordonatorii activităților sau grupurilor de activități (poziții diferite față de ”coordonatorul de proiect din partea partenerului”) vor fi considerați ca fiind parte din echipa de implementare și vor raporta activitatea lor în cadrul activităților tehnice pe care le coordonează.

**5.1.1.4. Capacitatea financiară a solicitantului/partenerilor**

Solicitantul și partenerul/partenerii au capacitatea financiară de a asigura:

* contribuția proprie stabilită în funcție de tipologia fiecărei entități din cadrul parteneriatului și aplicată la valoarea eligibilă pe care o gestionează în cadrul proiectului;
* finanțarea cheltuielilor neeligibile ale proiectului, unde este cazul;
* resursele financiare necesare implementării optime a proiectului în condițiile rambursării ulterioare a cheltuielilor eligibile.

Solicitantul și partenerul/partenerii se angajează prin **Anexa 4: Declarația unică** să asigure contribuția stabilită în funcție de tipologia fiecărei entități din cadrul parteneriatului și aplicată la valoarea eligibilă pe care o gestionează în cadrul proiectului, precum și acoperirea cheltuielilor neeligibile ale proiectului. În acest sens, solicitantul va transmite, la depunerea cererii de finanțare, **Anexa 4: Declarația unică.**

Prin acordul de parteneriat, se va stabili cota parte cu care va participa fiecare membru al parteneriatului prin raportare la valoarea gestionată și la tipologia entității.

### **5.1.2. Categorii de solicitanți eligibili**

Pentru acest apel de proiecte, solicitant eligibil este:

* **Unitate sanitară publică, cu activitate universitară,** cu apartenență la Programul Național de Ortopedie

Pentru a fi eligibil, solicitantul trebuie să demonstreze următoarele cerințe privind **capacitatea operațională**:

1. **cerințe** **structură unitate sanitară**:

În structura internă există:

* secții clinice de:
  + - Ortopedie și Traumatologie;
    - Anestezie și Terapie Intensivă;
    - Chirurgie Generală;
    - Chirurgie Plastică și Microchirurgie Reconstructivă;
    - Neurochirurgie.
* în structura internă:
  + - Laborator clinic radiologie și imagistică medicală
    - Serviciul clinic de anatomie patologică
    - Laborator de cercetare ortopedie și traumatologie
    - Laborator de cercetare chirurgie, anestezie și terapie intensiva

1. **cerințe resurse umane** dețin în structura internă**:**
   * cel puțin 3 medici specialiști/ primari în ortopedie și traumatologie cu experiență dovedită[[16]](#footnote-17) în tratamentul chirurgical al sarcoamelor musculo- scheletale;
   * cel puțin 1 medic specialist/ primar în anatomie patologică;
   * personal cu competențe în efectuarea următoarelor tehnici imagistice: *examinare radiografică; computer tomografie; rezonanță magnetică nucleară; scintigrafie; angiografie; ecografie*
2. **cerințe dotări minime necesare**:

* dețin aparatura pentru efectuarea procedurilor de diagnostic histopatologic standard și imunohistochimie;
* dețin aparatura pentru efectuarea următoarelor tehnici imagistice: *examinare radiografică standard; computer tomografie; rezonanță magnetică nucleară; scintigrafie; angiografie; ecografie.*

1. **cerințe experiență** dovedită în:

* organizarea de activități de formare a personalului medical în tratarea afecțiunilor musculo-scheletale.

### **5.1.3. Categorii de parteneri eligibili**

* **Unitate sanitară publică**, **cu activitate universitară**, cu apartenență la Programul Național de Ortopedie

Pentru a fi eligibil, partenerul **unitate sanitară publică**, trebuie să demonstreze următoarele cerințe privind **capacitatea operațională**:

1. **cerințe** **structură unitate sanitară:**

* în structura internă există secții clinice sau compartimente de:
  + Ortopedie și Traumatologie;
  + Anestezie și Terapie Intensivă;

1. **cerințe resurse umane:**

* dețin în structura internă cel puțin 1 medic specialist/ primar în ortopedie și traumatologie cu experiență[[17]](#footnote-18) în tratamentul chirurgical al sarcoamelor musculo- scheletale
* dețin în structura internă cel puțin 1 medic specialist/ primar în anatomie patologică;
* dețin în structura personal cu competențe în efectuarea următoarelor tehnici imagistice: *examinare radiografică; computer tomografie; rezonanță magnetică nucleară; scintigrafie; angiografie; ecografie.*

1. **cerințe dotări minime necesare**:

* dețin aparatură pentru efectuarea procedurilor de diagnostic histopatologic standard și imunohistochimie.
* dețin aparatura pentru efectuarea următoarelor tehnici imagistice: *examinare radiografică standard; computer tomografie; rezonanță magnetică nucleară; scintigrafie; angiografie; ecografie.*

1. **cerințe experiență** dovedită în:

* organizarea de activități de formare a personalului medical în tratarea afecțiunilor musculo-scheletale.
* **Entități cu activitate relevantă pentru activitățile proiectului** *(ex. ONG - asociații profesionale sau non profesionale relevante pentru tipologia afecțiunilor cărora li se adresează activitățile proiectului, Institutul Național de Sănătate Publică, etc.)*
  + 1. **Reguli și cerințe privind parteneriatul**

În cadrul acestui apel de proiecte, propunerile de proiecte depuse se pot implementa inclusiv în parteneriat.

În cadrul parteneriatului, se va desemna obligatoriu ca lider al parteneriatului o entitate înregistrată fiscal în România.

Alegerea partenerilor este în exclusivitate de competența solicitantului, în calitate de lider al parteneriatului.

**Atenție!**

* Solicitanții entități finanțate din fonduri publice care intenționează să selecteze parteneri din sectorul privat pentru implementarea proiectelor au obligația de a respecta prevederile relevante din Ordonanța de urgență a Guvernului nr. 133/2021, cu modificările și completările ulterioare.
* Solicitanții entități finanțate din fonduri publice care intenționează să selecteze parteneri din sectorul privat pentru implementarea proiectelor vor cere acestora prin documentația de selecție să depună o declarație pe propria răspundere din care să rezulte că nu au mai fost selectați în alt proiect finanțat / alte proiecte finanțate din Programul Sănătate și ulterior au renunțat la finanțare.
* În procesul de selecție a partenerilor privați, solicitanții entități finanțate din fonduri publice au obligația de a îndeplini procedura prevăzută în **Anexa nr. 9: Procedura de selecție a partenerilor** **entități private.**
* Partenerii vor fi selectați astfel încât să desfășoare activități relevante pentru domeniul proiectului, în funcție de obiectivul proiectului care va fi depus. Selecția partenerului/ partenerilor s-a realizat cu respectarea legislației europene și naționale, este prezentată motivarea selectării și rolul concret al fiecărui partener/ fiecărui tip de parteneri și fiecare dintre parteneri, acolo unde este cazul, este implicat în cel puțin o activitate relevantă.
* Alegerea partenerilor este în exclusivitate în competența solicitantului, în calitate de lider al parteneriatului.
* Partenerii vor fi selectați astfel încât să desfășoare activități relevante pentru domeniul proiectului, în funcție de obiectivul proiectului care va fi depus. Selecția partenerului/ partenerilor se realizează cu respectarea legislației europene și naționale, este prezentată motivarea selectării și rolul concret al fiecărui partener/ fiecărui tip de parteneri, iar fiecare dintre parteneri, acolo unde este cazul, este implicat în cel puțin o activitate relevantă.
* Pot fi selectați doar parteneri individuali, nu consorții, asociații de parteneri, grupuri de societăți.
* În situația în care activitatea în cauză nu poate fi asigurată de un singur partener, pot fi selectați mai mulți parteneri pentru implementarea aceleiași activități. În această situație, va fi detaliată implicarea fiecărui partener în implementarea activității comune, prin elaborarea unei ***Note justificative*** ***privind valoarea adăugată a parteneriatului*** care va conține o descriere a rolului partenerului/ partenerilor în implementarea proiectului

**Atenție!**

* NU vor fi selectați parteneri în scopul realizării unor acțiuni de tipul: *servicii hoteliere, furnizare de bunuri, organizare evenimente (acțiuni care nu contribuie direct la realizare rezultatelor previzionate in proiect)*. **Acest tip de acțiuni vor face obiectul unor proceduri de achiziție publică de servicii**/ **furnizare externalizate.**
* **contractele de servicii**/ **furnizare** se realizează numai de către solicitantul de finanțare/ liderul de parteneriat, nu şi de către partenerul/partenerii acestuia. Prin excepție, partenerii pot externaliza activități/sub activități suport (de ex. *organizare evenimente, pachete complete conținând transport și cazare a participanților şi/sau a personalului propriu, sonorizare, interpretariat, tipărituri*), dar nu și activități relevante, pentru care au fost selectați ca parteneri, în baza expertizei în domeniu.

În cazul în care parteneriatul este format din entități publice și private, în distribuția bugetului proiectului (total cheltuieli eligibile) pe fiecare membru al parteneriatului, se va ține cont de faptul că, în mod obligatoriu, **bugetul gestionat de liderul de parteneriat** (**total cheltuieli eligibile asumate de liderul de parteneriat**) **trebuie să fie mai mare decât bugetul gestionat de oricare alt membru al parteneriatului** (**total cheltuieli eligibile per partener**).

În cazul parteneriatelor încheiate de către solicitanți eligibili cu ONG-uri cu activitate relevantă în domeniul implementării proiectului, AM PoS va verifica dacă partenerii sunt înscriși în cadrul **Registrului Național ONG**, administrat de către Ministerul Justiției (<https://www.just.ro/registrul-national-ong/> ).

În situația în care aceste entități se regăsesc înscrise în registrul online în **Anexa 5: Grila de eligibilitate - etapa contractare**, se vor menționa numărul de înregistrare și starea actuală a entității.

În cazul în care respectivele ONG-uri nu se regăsesc înscrise în registrul național, sau starea actuală a entității menționează faptul că este dizolvată, în lichidare sau radiată, AM PoS are obligația de a solicita clarificări solicitantului, precum și documentele doveditoare care să ateste faptul că ONG-ul este legal constituit și că este în activitate, cu respectarea reglementărilor naționale și europene. Suplimentar, AM PoS poate solicita informații Biroului de Evidență O.N.G. din cadrul Ministerului Justiției. În situația în care se constată faptul că entitatea este dizolvată, în lichidare sau radiată, procesul de contractare se va opri, iar proiectul va fi respins.

Indiferent de numărul partenerilor implicați în implementarea unui proiect, va fi semnat un singur Acord de parteneriat între toți partenerii (**Anexa 8**: **Acord de parteneriat**). Proiectelor implementate în parteneriat li se aplică dispozițiile Ordonanței de urgență a Guvernului nr. 133/2021, cu modificările și completările ulterioare.

În cazul în care partenerul sau partenerii sunt instituții publice, nu se impune aplicarea unei proceduri de selecție, însă solicitantul va întocmi o *Notă justificativă privind valoarea adăugată a parteneriatului* care va conține o descriere a rolului partenerului/ partenerilor în implementarea proiectului.

În Acordul de parteneriat se va detalia rolul fiecărui partener în implementarea proiectului, precum și, dacă este cazul, bugetul alocat pentru implementarea activității/activităților asumate de fiecare partener.

În cazul parteneriatului, dovada contribuției minime proprii se face de fiecare entitate din parteneriat, în funcție de tipologia fiecărei entități din cadrul parteneriatului și aplicată la valoarea eligibilă pe care o gestionează în cadrul proiectului.

**Atenție!**

În cazul în care, în mod nejustificat și din motive imputabile exclusiv partenerilor selectați din categoria entităților private, solicitanții (lideri de parteneriat) sunt obligați să renunțe la obținerea finanțării în etapa de contractare, sau beneficiarii (lideri de parteneriat) sunt obligați să solicite încetarea contractelor de finanțare, precum și beneficiarii (lideri de parteneriat) cărora le sunt reziliate de către AM PoS contractele de finanțare din motive imputabile exclusiv partenerilor, respectivele entități private nu vor mai fi admise pentru selecția în calitate de parteneri în cazul depunerii unor cereri de finanțare ce vizează alte de proiecte, pentru o perioadă de:

* 1 an, în cazul solicitanților care sunt obligați să renunțe la obținerea finanțării în etapa de contractare;
* 2 ani, în cazul beneficiarilor care sunt obligați să solicite încetarea contractelor de finanțare și în cazul beneficiarilor cărora le sunt reziliate contractele de finanțare de către AM din motive imputabile exclusiv partenerilor.
  1. **Eligibilitatea activităților** 
     1. **Cerințe generale privind eligibilitatea activităților**

Conform Programului Sănătate, în contextul prezentului apel sunt vizate ***acțiuni de tipul****:* ***dezvoltarea de instrumente de lucru****, precum și* ***organizarea și derularea de programe de formare*** care urmăresc ***îmbunătățirea cunoștințelor, capacităților de diagnostic, expertizei în tratament și abordării multi-disciplinare în gestionarea tumorilor musculo-scheletale*** *.*

* + 1. **Activități eligibile**

Tipurile de activități eligibile – **activitate de bază** - care vor fi finanțate în contextul prezentului apel de proiecte sunt activități cu acoperire națională (evidențiată în secțiunea 3.5) și vizează ***Creșterea competențelor practicienilor implicați, prin dezvoltarea de instrumente de lucru*** *(ex. proceduri/ ghiduri/ protocoale/ metodologii), precum și prin* ***formarea/ actualizarea competențelor personalului implicat în activitățile care urmăresc depistarea precoce, diagnosticarea, tratarea și urmărirea pacientului oncologic*** (**măsuri de tip FSE**+).

**Activitatea 1: Dezvoltarea de instrumente de lucru cu scopul de a crește abilitățile și capacitățile profesionale ale personalului medical de a răspunde sau de a gestiona cazurile de pacienți afectați de patologia oncologică musculo-scheletală**

* **Sub-activitatea 1.1**. **Elaborarea de ghiduri de practică medicală privind diagnosticul și tratamentul pacienților cu neoplazii musculo-scheletale în conformitate cu standardele internaționale recunoscute**

Pe parcursul derulării proiectului, dacă se consideră necesar, este eligibilă și acțiunea de actualizare a ghidurilor de practică medicală existente, în conformitate cu actualizările internaționale pentru aceste afecțiuni și a studiilor internaționale nefinalizate la momentul începerii proiectului.

În vederea obținerii acestui rezultat, vor putea fi eligibile inclusiv acțiunile de schimburi de experiență, participări la manifestări științifice naționale și internaționale, cursuri de pregătire practică pentru experții responsabili cu elaborarea acestor instrumente.

**Activitatea 2: Conceperea, dezvoltarea, implementarea și asigurarea funcționalității Registrului Național de Oncologie Musculo - Scheletală**

* **Sub-activitatea 2.1**. **Conceperea, dezvoltarea, implementarea și asigurarea funcționalității Registrului Național de Oncologie Musculo - Scheletală**

**Registrul National de Oncologie Musculo - Scheletală** se va adresa tuturor instituțiilor medicale de pe teritoriul național, implicate în tratamentul specializat al neoplaziilor musculo-scheletale. Acest registru are rolul de a colecta date generale privind procesul de diagnosticare și date specifice tratamentului pacienților cu afecțiuni oncologice musculo-scheletale, date necesare optimizării procesului de gestionare a cazurilor care să furnizeze rezultate superioare pentru pacienți.

Registrul trebuie să fie funcțional pentru unități sanitare localizate în toate cele 8 regiuni de dezvoltare.

În contextul acestei subactivități sunt eligibile acțiunile legate de:

* conceperea, dezvoltarea Registrului;
* dezvoltarea formularelor și documentațiilor necesare punerii în practică a procesului de colectare și înregistrare a datelor;
* asigurarea suportului tehnic rețelei naționale de coordonatori și responsabili locali pentru colectarea datelor și furnizarea informațiilor și instrumentelor necesare asigurării funcționalității registrului;
* alte măsuri necesare.

**Activitatea 3: Dezvoltarea abilităților și capacităților profesionale ale personalului medical de a răspunde sau de a gestiona cazurile de pacienți afectați de patologia oncologică musculo - scheletală**

**Sub-activitatea 3.1**. **Pregătirea, organizarea și derularea unui** **program de formare pentru** **personalul medical cu implicare în diagnosticul și tratamentul și urmărirea pacienților afectați de patologia oncologică musculo-scheletală**

În cadrul acestei subactivități vor fi avute în vedere următoarele acțiuni:

* elaborare curriculum;
* elaborare suport de curs/ materiale de formare pentru acest program. Acestea vor fi elaborate astfel încât să ofere o formare practică și teoretică diversă, echilibrată și mixtă;
* derularea programului de formare;
* evaluarea nivelului de cunoștințe dobândite și certificarea competențelor (La finalul programului competențele cursanților vor fi certificate cu puncte EMC). Procesul de evaluare se va realiza în mod adaptat fiecărui curriculum de pregătire corespunzător specialității din grupul țintă.

Tehnicile și metodele de lucru pot include:

* cursuri teoretice (expuneri);
* subiecte comentate în grup (dialog);
* mese rotunde;
* studiu individual de cazuri;
* material didactic video prezentat și comentat;
* demonstrații practice;
* stagii practice în grup și individuale, dirijate;
* învățământ simulat și asistat, pe computer (repertorizări).

Este obligatoriu ca echipa de lectori propuși pentru derularea activității de formare să aibă în componență și cadre didactice universitare cu specialitate în Ortopedie și Traumatologie.

Pregătirea practică se va realiza în centrele de pregătire de la nivelul unităților sanitare participante în proiect și implicate în activitățile de formare.

**Atenție!**

*\* Sub rezerva eligibilității cheltuielilor aferente, se va avea în vedere ca programele de formare derulate în contextul sub-activității 3.1. să fie creditate cu puncte EMC (Educație Medicală Continuă) de organisme cu rol de reglementare a profesiilor din domeniul medical respectiv.*

Pentru a asigura un nivel ridicat de calitate în pregătirea specialiștilor înscriși în program vor putea fi eligibile inclusiv cheltuieli pentru:

* Participarea la evenimentele de formare a specialiștilor naționali și internaționali;
* Susținerea centrelor de pregătire de la nivelul unităților sanitare implicate în activitățile de formare prin decontarea costurilor necesare pregătirii cursurilor și antrenării resursei umane, cum ar fi[[18]](#footnote-19):
  + modele de silicon pentru antrenarea cursanților și a medicilor;
  + cheltuieli cu dispozitive electronice (ex. *calculatoare, video-proiectoare, imprimante, mobilier, lucrări de infrastructură* etc.), pentru a asigura un cadru adecvat desfășurării cursurilor în unitățile sanitare care derulează aceste cursuri;
  + sisteme moderne de camere video care să asigure potențialul de conectare live al cursanților în timpul unei proceduri sau înregistrarea procedurii respective;
  + aplicații moderne de software pentru a familiariza cursanții cu modul de lucru al aplicaților de inteligență artificială și beneficiul pe care acesta îl aduc în tratamentul pacientului;
  + cheltuieli cu materiale consumabile folosite în procedurile de tratament al neoplaziilor musculo- scheletale . Aceste cheltuieli cu dispozitive vor fi rezervate centrelor care desfășoară programul de educație și necesită prezența cursanților la momentul folosirii acestor dispozitive.
* Susținerea infrastructurii în centrele educaționale pentru a asigura pregătirea personalului medical:
  + pentru centrele incluse în program se pot deconta cheltuieli[[19]](#footnote-20) cu:
    - reconfigurarea centrului/ centrelor în care se va derula activitatea de formare;
    - modernizarea aparaturii în aceste centre:
      * echipamente medicale de ultimă generație care să fie dedicate domeniilor avute în vedere în procesul de formare;
      * ecografe portabile pentru a facilita antrenarea puncțiilor ghidate ecografic;
      * sisteme de camere mobile care să ofere imagini de înaltă calitate și rezoluție pentru a permite medicilor să vizualizeze cu precizie structurile anatomice și să efectueze intervenții precise.
    - dotarea unei săli de angiografie, cu toate dispozitivele necesare pentru o bună funcționare (ex. masa angiograf carbon; aparat de anestezie; model silicon half-body etc.).
    - materiale consumabile pentru training (ex. kituri pentru derularea procedurilor).
  + Soft-uri specifice pentru derularea componentei practice a procesului de formare (ex: software de simulare tratamente dedicate pentru a simula comportamentul unui dispozitiv medical ales în anatomia specifică a pacientului; etc.).

**Atenție!**

Pentru evitarea situațiilor de dublă finanțare, beneficiarul proiectului se va asigura că proiectul propus spre finanțare (activitățile proiectului, cu aceleași rezultate, pentru aceiași membri ai grupului țintă) nu a mai beneficiat de sprijin financiar din fonduri nerambursabile (dublă finanțare).

Nu se va considera dublă finanțare situația în care aceiași persoană din grupul țintă va beneficia în contextul prezentului ghid de două sau mai multe sesiuni de formare care au conținut diferit/tematică diferită sau situația în care aceeași persoană din grupul țintă va beneficia în proiecte diferite de sesiuni de formare diferite (de ex. sesiuni de formare care au curriculum diferit).

**Prin Cererea de finanțare beneficiarul va defini perioadele de derulare a fiecărei subactivități în parte.**

**Beneficiarul NU va include în activitățile previzionate ale proiectului alte activități și subactivități față de cele menționate mai sus, cu excepția activității de management de proiect, în contextul căreia vor fi incluse subactivitatea referitoare la managementul proiectului.**

**În ceea ce privește identificarea și selectarea grupului țintă, solicitantul va descrie în cererea de finanțare modalitatea de identificare și selectare a grupului țintă. De asemenea, în măsura în care se consideră necesar, se pot include acțiunile de schimburi de experiență, participări la manifestări științifice naționale și internaționale, cursuri de pregătire practică pentru experții responsabili cu elaborarea instrumentelor de lucru vizate în subactivitatea 1.1.**

**Pentru subactivitatea 3.1 sunt eligibile inclusiv măsurile de recrutare, mobilizare și menținere a grupului țintă în vederea participării la programele de formare.**

* + 1. **Activitatea de bază**

În accepțiunea prezentului apel, activitățile 1, 2 și 3 și subactivitățile aferente acestora se încadrează în categoria **activitate de bază[[20]](#footnote-21)**.

* + 1. **Activități neeligibile**

Pot fi considerate neeligibile activitățile care, fie nu au legătură directă cu activitățile incluse în secțiunea 5.2.2, fie nu sunt necesare pentru execuția proiectului, cu excepția activităților de tipul activități de management de proiect, etc.

Prin prezentul apel de proiecte, nu sunt eligibile:

* activități de achiziționare de terenuri, bunuri imobile, precum și de infrastructură;
* alte activități și subactivități în afara celor menționate prin prezentul ghid.
  1. **Eligibilitatea cheltuielilor**
     1. **Baza legală pentru stabilirea eligibilității cheltuielilor**
* Regulamentul (UE) nr. 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
* Regulamentul (UE) nr. 2021/1057 al Parlamentului European și al Consiliului din 24 iunie 2021 de instituire a Fondului social european Plus (FSE+) și de abrogare a Regulamentului (UE) nr. 1296/2013;
* Ordonanță de urgență a Guvernului nr. 133 din 17 decembrie 2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare;
* Hotărârea Guvernului nr. 873 din 6 iulie 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;
* Hotărârea Guvernului nr. 829 din 27 iunie 2022 pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare. Pentru a fi eligibilă, o cheltuială decontată pe baza de costuri reale trebuie să respecte prevederile *HG nr. 873/ 6 iulie 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă,* cu modificările și completările ulterioare.

Astfel, o cheltuială decontată pe bază de costuri reale trebuie să îndeplinească cumulativ următoarele condiții:

* să respecte prevederile art. 63 din Regulamentul UE de stabilire a dispozițiilor comune nr. 2021/1060, respectiv cheltuielile sunt eligibile pentru o contribuție din fonduri dacă au fost suportate de un beneficiar sau de partenerul privat din cadrul unei operațiuni PPP (Parteneriat Public-Privat) și plătite în cadrul implementării operațiunilor, între data transmiterii programului către Comisie sau data de 1 ianuarie 2021, oricare dintre aceste date survine prima, și 31 decembrie 2029;
* să fie însoțită de facturi emise în conformitate cu prevederile Legii nr. 227/2015 privind Codul fiscal, cu modificările și completările ulterioare sau cu prevederile legislației statului în care acestea au fost emise ori de alte documente cu valoare probatorie echivalentă facturilor, pe baza cărora cheltuielile să poată fi verificate/controlate/ auditate, cu excepțiile stabilite prin HG nr. 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;
* să fie însoțită de documente justificative privind efectuarea plății şi realitatea cheltuielii efectuate, pe baza cărora cheltuielile să poată fi verificate/controlate/auditate, cu excepțiile stabilite prin HG nr. 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul European de Dezvoltare Regională, Fondul Social European Plus, Fondul de Coeziune și Fondul pentru o Tranziție Justă;
* să fie în conformitate cu prevederile programului;
* să fie în conformitate cu prevederile contractului de finanțare;
* să fie rezonabilă şi necesară realizării proiectului;
* să respecte prevederile legislației Uniunii Europene şi legislației naționale aplicabile;
* să fie înregistrată în contabilitatea beneficiarului, cu respectarea prevederilor art. 74 alin. (1) lit. a) pct. (i) din Regulamentul UE de stabilire a dispozițiilor comune nr. 1060/2021, cu excepțiile stabilite prin HG 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.

* + 1. **Categorii și plafoane de cheltuieli eligibile**

În contextul prezentului apel, cheltuielile eligibile sunt cheltuielile necesare atingerii obiectivului investiției, după cum urmează:

1. **Cheltuieli eligibile directe**

* **1. Cheltuielile aferente activităților 1, 2 și 3 și cele ale managementului de proiect**

Cheltuielile directe sunt cheltuielile atribuite pentru activitățile 1, 2 și 3 aferente activității de bază a proiectului **și cele ale managementului de proiect**, pentru care este demonstrată legătura directă cu acestea și care, la finalul implementării proiectului, se reflectă/transpun în indicatorii aferenți apelului sau contribuie la atingerea obiectivelor apelului de proiecte.

| **Cheltuielile eligibile directe** reprezintă cheltuieli care pot fi atribuite unei anumite activități individuale din cadrul proiectului și pentru care este demonstrată legătura cu activitatea/subactivitatea în cauză | | |
| --- | --- | --- |
| **Categorie MySMIS2021/SMIS2021+** | **Subcategorie MySMIS2021/SMIS2021+** | **Subcategoria** (**descrierea cheltuielii**) **conține**: |
| Cheltuieli aferente  managementului de proiect | Cheltuielile salariale aferente liderului de parteneriat/partener unic (managerul de proiect, responsabil financiar si opțional responsabil achiziții publice și asistent manager) | * Salarii manager de proiect, responsabil financiar și opțional responsabil achiziții publice și asistent manager. |
| Cheltuielile salariale aferente partenerului (coordonator de proiect din partea partenerului, responsabil financiar și, opțional, responsabilul de achiziții publice și asistent manager) | * Cheltuielile salariale aferente partenerului (coordonator de proiect din partea partenerului, responsabil financiar și, opțional responsabilul de achiziții publice și asistent manager). |
| Contribuții sociale aferente cheltuielilor salariale și cheltuielilor asimilate acestora contribuții angajați și angajatori) | * Contribuții sociale aferente cheltuielilor salariale și cheltuielilor asimilate acestora (contribuții angajați și angajatori) |
| Cheltuieli salariale | Cheltuieli salariale cu personalul implicat în implementarea proiectului (în derularea activităților, altele decât management de proiect) | * Salarii pentru personalul implicat în implementarea proiectului, altele decât management de proiect. Sunt incluse în categoria cheltuielilor salariale aferente experților pentru implementarea activităților și cheltuielile aferente coordonatorului de activități din proiect ale partenerului (angajat al partenerului), cheltuielile salariale aferente responsabilului cu protecția datelor cu caracter personal, ale experților de formare, cei responsabili cu elaborarea instrumentelor de lucru (ex. cadru metodologic, protocoale, registre etc.). |
| Contribuții sociale aferente cheltuielilor salariale și cheltuielilor asimilate acestora (contribuții angajați și angajatori) | * Contribuții sociale aferente cheltuielilor salariale și cheltuielilor asimilate acestora (contribuții angajați și angajatori). |
| Onorarii/venituri asimilate salariilor pentru experți proprii/cooptați | * Onorarii/venituri asimilate salariilor pentru experți proprii/ cooptați. |
| Cheltuieli cu deplasarea | Cheltuieli cu deplasarea pentru personal propriu și experți implicați în implementarea proiectului | * Cheltuieli pentru cazare * Cheltuieli cu diurna * Cheltuieli pentru transportul intern al persoanelor, conform prevederilor HG nr.714/2018, cu modificările și completările ulterioare, atât în ceea ce privește deplasarea între localitatea în care îşi are locul permanent de muncă și locațiile unde se desfășoară activitățile proiectului, precum și în interiorul localităților unde se desfășoară activitățile proiectului, pe perioada delegării (transportul efectuat cu mijloacele de transport în comun sau taxi, între gară, autogară sau port și locul delegării ori locul de cazare, precum și transportul efectuat pe distanta dintre locul de cazare și locul delegării); * Cheltuieli pentru transportul extern, taxe și asigurări de călătorie și asigurări medicale aferente deplasării (în cazul deplasărilor externe). |
| Cheltuieli cu deplasarea pentru participanți - grup țintă | * Cheltuieli pentru cazare; * Cheltuieli pentru transportul intern al persoanelor, conform prevederilor HG nr.714/2018, cu modificările și completările ulterioare, atât în ceea ce privește deplasarea între localitatea în care îşi are locul permanent de muncă și locațiile unde se desfășoară activitățile proiectului, precum și în interiorul localităților unde se desfășoară activitățile proiectului, pe perioada delegării (transportul efectuat cu mijloacele de transport în comun sau taxi, între gară, autogară sau port și locul delegării ori locul de cazare, precum și transportul efectuat pe distanta dintre locul de cazare și locul delegării); * Cheltuieli pentru transportul extern, taxe și asigurări de călătorie și asigurări medicale aferente deplasării (în cazul deplasărilor externe). |
| Cheltuieli cu servicii | Cheltuieli pentru consultanță și expertiză | * Cheltuieli aferente diverselor achiziții de servicii specializate, pentru care solicitantul/partenerii nu au expertiza necesară (de exemplu, formare profesională, dezvoltarea de aplicații și sisteme informatice etc.) |
| Cheltuieli cu servicii pentru organizarea de evenimente și cursuri de formare | * Servicii de organizare evenimente cu grupul țintă sau în beneficiul grupului țintă, pachete complete conținând transport, cazarea și hrana participanților grupului țintă și/sau a personalului propriu, servicii de sonorizare, interpretariat, servicii de editare și tipărire de materiale pentru sesiuni de instruire/formare a grupului țintă, editarea și tipărirea de materiale publicitare destinate grupului țintă, cheltuieli necesare pentru identificarea nevoilor grupului țintă, etc. |
| Cheltuieli cu taxe/ abonamente/cotizații/ acorduri/autorizații necesare pentru implementarea proiectului | Cheltuieli cu taxe/abonamente/cotizații /acorduri/autorizații necesare pentru implementarea proiectului | * Cheltuielile pentru achiziția de publicații/abonamente la publicații, cărți relevante pentru obiectul de activitate al beneficiarului, în format tipărit și/sau electronic; * Achiziționare de reviste de specialitate, materiale educaționale relevante pentru operațiune, în format tipărit, audio și/sau electronic; * Taxe de eliberare a certificatelor de calificare/absolvire; * Taxe de participare la programe de formare/educație; * Taxe de acreditare a programului de formare conform normelor în vigoare; * Taxe de publicare articole în publicații științifice/ reviste de specialitate; * Cheltuieli de afiliere/cotizații la organizații similare europene. |
| Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile | Cheltuieli cu achiziția de materii prime, materiale consumabile și alte produse similare necesare proiectului | Materiale consumabile   * Cheltuieli cu materii prime și materiale necesare derulării cursurilor practice; * Materiale directe atribuibile susținerii activităților de educație și formare; * Papetărie; * Cheltuieli cu materialele auxiliare; * Cheltuieli cu materialele pentru ambalat; * Cheltuieli cu alte materiale consumabile; * Multiplicare. |
| Cheltuieli cu achiziția de active fixe necorporale | Cheltuieli cu achiziția de active fixe necorporale | * Brevete; * Certificatele de înregistrare; * Mărci; * Alte titluri de protecţie a drepturilor de proprietate intelectuală; * Licențele şi alte valori similare; |
| Cheltuieli cu hrana | Cheltuieli cu hrana | * Cheltuieli cu hrana pentru participanți (grup țintă) și alți participanți la activitățile proiectului. |
| Cheltuieli cu închirierea, altele decât cele prevăzute la cheltuielile generale de administrație | Cheltuieli cu închirierea, altele decât cele prevăzute la cheltuielile generale de administrație | * Închirierea de spatii aferente derulării activităților care conduc către rezultate și indicatori (evenimente, workshop-uri, training-uri, formare profesională, servicii etc.); * Închirierea de spații aferente derulării activităților proiectului; * Închiriere echipamente; * Închiriere vehicule; * Închiriere diverse bunuri. |
| Cheltuieli de leasing | Cheltuieli de leasing fără achiziție | Rate de leasing plătite de utilizatorul de leasing pentru:   * Echipamente; * Vehicule; * Diverse bunuri mobile și imobile.   Atenție !  Referitor la vehicule sunt eligibile doar acele cheltuieli cu leasingul vehiculelor nepoluante, astfel cum sunt acestea definite în Directiva 2009/33/CE a Parlamentului European și a Consiliului, de interes public. |
| Cheltuieli de tip FEDR | Cheltuieli de tip FEDR, cu excepția achiziționării de terenuri și bunuri imobile, precum și de infrastructură | * Cheltuieli cu achiziția de mobilier, echipamente medicale folosite în activitatea didactică, inclusiv echipamente IT, alte cheltuieli pentru investiții necesare derulării activităților proiectului. |

* **Plafoane aplicabile cheltuielilor cu personalul pentru care decontarea se realizează pe bază de costuri reale**

| **Tip cheltuială tip de personal** | **Plafon maxim de decontare**  (**salariu net**/**oră**), **lei** | | |
| --- | --- | --- | --- |
| **Cheltuieli directe cu personal** | | | |
| **Cheltuieli directe cu personal implicat în implementarea activităților aferente activității de bază, precum și pentru managerul de proiect și pentru echipa de management de proiect** | **Experiența profesională specifică** (**ani**) | | |
| <5 | ≥5-≤10 | >10 |
| * manager de proiect * coordonator partener * experți implementare activități proiect încadrate la activitate de bază (experți naționali și internaționali, inclusiv specialist IT) etc. * expert GDPR, experți de monitorizare, experți grup țintă * experți suport pentru managementul de proiect (asistent manager de proiect; responsabil financiar; responsabil achiziții publice) | **70** | **80** | **90** |

În situația în care este necesară achiziția de servicii care presupun o componentă semnificativă de resursă umană, achizitorul va folosi pentru estimarea valorii aferente serviciilor necesare plafoanele orare maximale prevăzute în prezentul ghid (la care se adaugă contribuțiile angajatului si angajatorului), corelate cu nivelul de experiența și cu tipologia expertului/experților necesar/necesari.

* **Reguli aplicabile cheltuielilor cu personalul**
* Decontarea cheltuielilor salariale se va determina în baza retribuției echivalente pe oră, luând ca punct de referință ziua de lucru de 8 ore și o medie de 21 de zile lucrătoare pe lună;
* Limita de timp maximă care poate fi decontată per expert trebuie să se încadreze în limita maximă de ore/zi, ore/săptămână, în conformitate cu prevederile Codului muncii, cu modificările și completările ulterioare;
* Orele de muncă zilnică aferente zilelor în care angajatul se află în concediu de odihnă aferent fiecăruia din contractele de muncă se cumulează la numărul orelor lucrate și plătite pe zi, care se supun limitei de ore/zi, ore/săptămână eligibile;
* Plafoanele de decontare se exprimă pe ora lucrată;
* Plafoanele de decontare reprezintă valori maximale, aferente salariilor nete (fără taxele, impozitele si contribuțiile angajatului și ale angajatorului, aferente salariilor);
* Taxele, impozitele si contribuțiile obligatorii aferente salariilor sunt eligibile, dar nu sunt incluse în plafon și vor fi calculate conform legislației fiscale și a muncii valabilă la data efectuării cheltuielii;
* Pentru persoanele angajate (raporturi de muncă sau raporturi de serviciu) sunt eligibile inclusiv cheltuielile cu concediul de odihnă corespunzător timpului efectiv lucrat pentru angajator în implementarea proiectului, cu respectarea prevederilor Codului Muncii şi a legislației naționale aplicabile, zilele de concediu medical suportate de angajator, zilele pentru care indemnizația pentru incapacitate temporară de muncă a salariaților implicați este suportată de angajator;
* În cazul beneficiarilor/partenerilor care sunt instituții și/sau autorități publice, plafoanele maxime de decontare prevăzute se aplică exclusiv personalului angajat pe posturi în afara organigramei, nominalizat în echipele de proiecte finanțate din fonduri europene;
* Pentru personalul din instituțiile și/sau autoritățile publice nominalizat în echipele de proiecte finanțate din fonduri europene, se aplică prevederile Legii nr. 153/2017 privind salarizarea personalului plătit din fonduri publice, cu modificările și completările ulterioare.
* **Reguli aplicabile cheltuielilor cu deplasarea**
* La stabilirea costurilor cu deplasările interne, se vor utiliza baremurile impuse de Hotărârea nr. 714 din 13 septembrie 2018, privind drepturile şi obligaţiile personalului autorităţilor şi instituţiilor publice pe perioada delegării şi detaşării în altă localitate, precum şi în cazul deplasării în interesul serviciului, cu modificările și completările ulterioare;
* Pentru deplasările externe se vor utiliza baremurile impuse de nr. 518 din 10 iulie 1995, privind unele drepturi și obligații ale personalului român trimis în străinătate pentru îndeplinirea unor misiuni cu caracter temporar, cu modificările și completările ulterioare.
* Toate cheltuielile cu deplasarea, indiferent dacă se referă la personalul autorităţilor şi instituţiilor publice care vor avea calitatea de solicitant/ partener, cât și la personalul ONG-urilor care vor avea calitatea de partener, se vor deconta în baza celor 2 acte normative detaliate anterior.
* **Cheltuieli pentru închirieri și leasing**

1. **Cheltuieli cu închirierea de spații pentru derularea activităților proiectului**

Închirierea de spații pentru activitățile proiectului vizează în principal 2 categorii de cheltuieli:

* Cheltuieli pentru închirierea de spații aferente derulării activităților care conduc către rezultate și indicatori (evenimente, workshop-uri, training-uri, formare profesională, servicii etc.) – cheltuieli eligibile directe;
* **Cheltuieli cu închirierea de spații pentru activitățile proiectului** care conduc către rezultate și indicatori sunt cheltuieli care fac parte în marea majoritate a cazurilor din procedurile de achiziție publică de organizare evenimente/training/întâlniri de lucru etc. Aceste cheltuieli sunt strâns corelate cu necesitățile fiecărui tip de activitate și, ca urmare, solicitantul va trebui să demonstreze oportunitatea și rezonabilitatea costurilor prevăzute cu închirierea acestor spații (ex. număr mp/persoană, număr ore/zile de închiriere/activitate, minim 2 oferte de preț de pe piața de profil etc) - cheltuieli eligibile directe;
* Cheltuieli pentru închirierea de **spații aferente derulării activităților administrative, financiare ale proiectului** (spații pentru derularea activităților echipei de implementare a proiectului, management, administrative, financiare) - cheltuieli eligibile indirecte;
* Cheltuieli pentru închirierea de spații aferente derulării activităților administrative, financiare ale proiectului sunt cheltuieli care vizează închirierea de sedii pentru managementul de proiect sau decontarea parțială a cheltuielilor pentru un contract de închiriere sediu deja existent - cheltuieli eligibile indirecte;

**Plafoane aplicabile cheltuielilor de închiriere spații încadrate la cheltuieli eligibile directe**

|  |  |
| --- | --- |
| **Tip de cheltuială** | **Valori maxime care pot fi decontate în proiect și încadrate la cheltuieli eligibile directe** (**fără TVA**) |
| Chirie pentru închirierea de spații aferente derulării activităților proiectului și administrativ - financiare | 75 lei/lună/mp |

1. **Cheltuieli pentru închirieri și leasing**, **exclusiv FSE+**

Cheltuielile de închiriere sau de leasing pentru mijloace de transport (autovehicule), sunt eligibile în măsura în care respectivele mijloace de transport sunt necesare pentru derularea activităților proiectului.

Cheltuielile cu închirierea de autovehicule prin leasing operațional se va realiza conform Ordonanței Guvernului nr. 51/1997 privind operațiunile de leasing şi societățile de leasing, republicată, cu modificările și completările ulterioare.

**Plafoane aplicabile cheltuielilor de închiriere și cheltuielilor de leasing operațional**

|  |  |
| --- | --- |
| **Tip de cheltuială** | **Valori maxime care pot fi decontate în proiect și încadrate la cheltuieli eligibile directe** (**fără TVA**) |
| Rată chirie/Rată leasing operațional | 200 lei/zi |

În cazul unui contract de închiriere sau a unui contract de leasing întocmit în conformitate cu prevederile Ordonanței Guvernului nr. 51/1997 se aplică următoarele reguli:

* În cazul în care durata leasingului este mai mică decât perioada corespunzătoare duratei de viață utile a bunului care face obiectul contractului, ratele de închiriere/leasing sunt eligibile pentru finanțare din PS proporțional cu gradul de utilizare în cadrul proiectului;
* În situația în care gradul de utilizare pe lună (nr. zile calendaristice de utilizare/nr. de zile calendaristice din lună) este mai mare sau egal cu 50%, chiria/rata de leasing se va deconta integral, raportat la numărul de zile calendaristice din lună, dar în limita valorii maxime care poate fi decontată în proiect;
* În situația în care gradul de utilizare pe lună (nr. zile calendaristice de utilizare/nr. de zile calendaristice din lună) este mai mic decât 50%, chiria/rata de leasing se va deconta proporțional cu gradul de utilizare, raportat la numărul de zile de utilizare;
* În cazul închirierilor de autovehicule (transport persoane/echipamente etc.), pe termen scurt, ocazional, de maximum 8 zile/lună/autovehicul, beneficiarul/partenerii pot deconta cheltuieli cu închirierea autovehiculelor în regim “rent a car”. Costurile pentru astfel de servicii nu trebuie să depășească prețurile practicate în mod curent pe piața de profil.
* **cheltuieli de tip FEDR**

În contextul prezentului apel, **achiziționarea[[21]](#footnote-22) de mobilier**, **echipamente**, **inclusiv echipamente IT** este permisă doar în cazul în care o astfel de achiziție este necesară pentru realizarea obiectivului proiectului.

**Toate dotările de tip FEDR ce urmează a fi achiziționate în cadrul proiectului vor fi justificate din punct de vedere al necesității acestora în vederea îndeplinirii activităților prevăzute în proiect, precum și din punct de vedere al rezonabilității prețurilor**.

| **Cheltuielile eligibile directe** reprezintă cheltuieli care pot fi atribuite unei anumite activități individuale din cadrul proiectului și pentru care este demonstrată legătura cu activitatea/ subactivitatea în cauză | | |
| --- | --- | --- |
| **Categorie MySMIS** | **Subcategorie MySMIS** | **Subcategoria** (**descrierea cheltuielii**) **conține:** |
| Cheltuieli de tip FEDR | Cheltuieli de tip FEDR, cu excepția achiziționării de terenuri și bunuri imobile, precum și de infrastructură | * Cheltuieli cu achiziția de mobilier, echipamente medicale folosite în activitatea didactică, inclusiv echipamente IT, alte cheltuieli pentru investiții necesare derulării activităților proiectului. |

**Cheltuieli de tip FEDR sunt eligibile începând cu data aprobării cererii de finanțare și în plafon de maximum 15% din valoarea totală a cheltuielilor eligibile directe aferente proiectului**. Procentul de maximum 15% va fi respectat în toate etapele:

* la elaborarea cererii de finanțare, bugetul proiectului va fi construit astfel încât să fie respectată limita de 15% cheltuieli de tip FEDR;
* în etapa de evaluare a cererii de finanțare, inclusiv ca urmare a corecțiilor efectuate, bugetul va fi redimensionat pentru a respecta procentul de 15% cheltuieli de tip FEDR;
* în implementarea proiectului, indiferent de modificările aduse bugetului, acesta va respecta procentul de 15% cheltuieli de tip FEDR;
* la depunerea cererii de rambursare finală, la nivel de proiect, cheltuieli de tip FEDR vor fi de maxim 15% din cheltuielile eligibile directe decontate. În situația în care acest procent va fi depășit, suma aferentă va fi ajustată proporțional cu depășirea plafonului de 15%.

Aceste echipamente trebuie să fie justificate din punct de vedere al caracteristicilor tehnice, parametri, funcții etc. și al necesității acestora, în vederea îndeplinirii activităților prevăzute in proiect.

**Plafoane aplicabile cheltuielilor de tip FEDR**

| **Tip de cheltuiala de tip FEDR** | **Valori maxime care pot fi decontate în proiectele PoS** (**fără TVA**) **- lei**/**bucată**: |
| --- | --- |
| Laptop/Notebook | 5.500 |
| Computer desktop | 6.500 |
| Videoproiector | 3.600 |
| Imprimantă | 6.000 |
| Multifuncţională | 14.000 |
| Tabletă | 2.500 |

* **Asigurarea rezonabilității costurilor**

În aplicarea dispozițiilor OUG nr. 66/2011 solicitanții de finanțare sunt obligați să asigure încă din faza de depunere a proiectelor, justificarea prețurilor și costurilor introduse în buget, în raport cu prețul pieței. Pentru acestea se pot utiliza cereri de preț, cataloage, orice bază de date disponibilă de pe internet, consemnate într-un studiu de piață sau alt document centralizator care să poată asigura justificarea corespunzătoare a prețurilor și costurilor utilizate în proiect.

Pentru fundamentarea costurilor incluse în buget, solicitantul poate atașa la cererea de finanțare *Analiza de piață pentru bunurile/serviciile/lucrările achiziționate din bugetul eligibil al proiectului*. În cadrul analizei nu se fundamentează costul echipamentelor și serviciilor pentru care sunt stabilite în Ghidul solicitantului plafoane maxime de decontare.

1. **Cheltuielile eligibile indirecte**

Acestea reprezintă cheltuielile efectuate pentru funcționarea de ansamblu a proiectului și care nu pot fi atribuite direct unei anumite activități încadrată la o activitate de bază (1, 2).

Pentru cheltuielile indirecte, în cadrul prezentului apel, se va utiliza opțiunea de cost simplificat - rata forfetară (Regulamentul UE de stabilire a dispozițiilor comune nr. 2021/1060, maximum 7% din valoarea totală a cheltuielilor eligibile directe – (articolul 54, lit. a), astfel nu se vor depune documente justificative atunci când vor fi solicitate la rambursare.

**Categorii de costuri indirecte:**

|  |  |  |
| --- | --- | --- |
| **Categorie MySMIS2021/SMIS2021+** | **Subcategorie MySMIS2021/SMIS2021+** | **Subcategoria** (**descrierea cheltuielii**) **conține:** |
| **Cheltuieli sub forma de rate forfetare** | **Cheltuieli indirecte conform art. 54. lit. a) din RDC nr. 2021/1060** | * **cheltuieli de informare și publicitate proiect**  - vezi secțiunea 3.21; * **cheltuieli pentru managementul proiectului**[[22]](#footnote-23):   + cheltuielile de personal: * experți suport pentru activitatea managerului de proiect ex. * consilier juridic, expert suport IT pentru activitatea aferentă managementului proiectului, experți de asigurare a măsurilor obligatorii de informare și publicitate proiect; responsabil resurse umane * personal administrativ și auxiliar care asigură suport pentru activitatea managerului de proiect: * ex. contabil, responsabil de medicina muncii, casier, arhivar, șofer, personal pentru curățenie, administrator de clădire, paznic, etc.   + cheltuieli privind deplasarea persoanelor din echipa de proiect încadrate la cheltuieli indirecte;   + cheltuieli pentru echipamentele si dotările necesare echipei de proiect, alte cheltuieli necesare *(de ex. utilități, materiale consumabile, echipamente IT, combustibil, cheltuielile cu leasingul prevăzute la art. 9 din HG nr. 399/2015, (materiale auxiliare, combustibili, piese de schimb, alte materiale consumabile etc.);* * **alte cheltuieli necesare derulării din punct de vedere administrativ-financiar a proiectului:** cheltuieli pentru expertiză contabilă; *cheltuieli financiare* (taxe, comisioane bancare); * **cheltuielile pentru elaborarea *Cererii de finanțare,*** efectuate înainte de aprobarea cererii de finanțare (doar pentru proiectele aprobate) |

**Pentru toate aceste tipologii de cheltuieli indirecte sunt acceptate inclusiv cheltuieli cu serviciile**.

**Pentru cheltuielile eligibile indirecte**, **se va aplica rata forfetară de**:

* **maximum** 7% din valoarea totală a cheltuielilor eligibile directe, în conformitate cu prevederile art. 54 lit. a) din Regulamentul (UE) nr. 2021/1060

Pentru cheltuielile încadrate la activități indirecte pentru care decontarea se realizează pe bază de opțiuni simplificate de cost – rate forfetare nu se vor depune documente justificative, decontarea cheltuielilor indirecte pe baza acestui mecanism se va realiza prin aplicarea, în cadrul fiecărei cereri de rambursare, a ratei forfetare aplicate la costurile eligibile directe validate ca fiind eligibile în cererea respectivă.

* + 1. **Categorii de cheltuieli neeligibile**

Dacă se impune, în bugetul proiectului pot fi incluse și cheltuieli neeligibile declarate de solicitant/partener ca fiind necesare implementării proiectului.

Aceste costuri neeligibile vor fi suportate de solicitant/partener/parteneri și nu vor fi solicitate spre rambursare. De asemenea, în această situație este permisă depășirea valorii maxime a proiectului, cu valoarea cheltuielilor neeligibile declarate ca necesare implementării proiectului.

Cheltuielile neeligibile necesare implementării proiectului vor fi evidențiate în cadrul bugetului proiectului.

Este recomandat ca bugetul proiectului să fie proporționat corect în raport cu investiția vizată și să asigure fonduri suficiente și costuri realiste.

Orice alte cheltuieli care nu sunt încadrate în categoria cheltuielilor eligibile și a cerințelor din prezentul ghid sunt neeligibile.

Exemple de costuri neeligibile:

* cheltuielile prevăzute la art. 64 din Regulamentul (UE) nr. 2021/1060;
* cheltuielile efectuate în sprijinul relocării potrivit art. 66 din Regulamentul (UE) nr. 2021/1060;
* cheltuielile excluse de la finanțare potrivit art. 7 alin. (1), (4) și (5) din Regulamentul (UE) nr. 2021/1058;
* cheltuielile excluse de la finanțare potrivit art. 16 alin. (1) și art. 22 alin. (4) din Regulamentul (UE) nr. 2021/1057;
* cheltuielile excluse de la finanțare potrivit art. 9 din Regulamentul (UE) nr. 2021/1056;
* achiziția de echipamente și autovehicule sau mijloace de transport second-hand;
* amenzi, penalități, cheltuieli de judecată și cheltuieli de arbitraj;
* cheltuielile efectuate peste plafoanele specifice stabilite de autorități de management prin ghidul solicitantului, în aplicarea prevederilor art. 2 alin. (1) lit. f) din Hotărârea de Guvern nr. 873/ 2022;
* cheltuielile prevăzute la art. 10 din HG nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;
* cheltuielile excluse de la finanțare de autoritatea de management prin ghidul solicitantului, în aplicarea prevederilor art. 2 alin. (1) lit. f) din Hotărârea de Guvern nr. 873/ 2022, corespunzător specificului programului și particularităților operațiunilor;
* cheltuielile realizate în cadrul operațiunilor care intră sub incidența prevederilor art. 63 alin. (6) din Regulamentul (UE) 2021/1060, cu excepția situațiilor reglementate la art. 20 alin. (1) lit. b) din același Regulament;
* TVA recuperat pe baza declaraților depuse la ANAF;
* contribuția în natură;
* amortizarea;
* cheltuielile privind achiziția de dotări / echipamente second-hand;
* achiziția de terenuri, bunuri imobile și de infrastructură;
* cheltuieli neeligibile, dar necesare implementări proiectului.
  + 1. **Opțiuni de costuri simplificate. Costuri directe și costuri indirecte**

1. **Cheltuieli directe**

**Cheltuieli directe** sunt acele cheltuieli care pot fi atribuite unei anumite activități individuale din cadrul proiectului şi pentru care este demonstrată legătura directă cu activitatea în cauză.

1. **Cheltuieli indirecte**

**Cheltuielile indirecte** sunt acele cheltuieliefectuate pentru funcționarea de ansamblu a proiectului şi care nu pot fi atribuite direct unei anumite activități.

* + 1. **Opțiuni de costuri simplificate. Costuri unitare**/**sume forfetare și rate forfetare**

Cheltuielile directe efectuate în cadrul proiectului vor fi decontate doar pe bază de costuri reale, pentru care se depun la decontare documente justificative (state de plată, facturi etc.).

Pentru cheltuielile indirecte, în cadrul prezentului apel, se va utiliza opțiunea simplificată de cost simplificat - rată forfetară de maximum 7% din valoarea totală a cheltuielilor eligibile directe (Regulamentul UE de stabilire a dispozițiilor comune nr. 2021/1060, articolul 54, lit. a).

* + 1. **Finanțare nelegată de costuri**

În cadrul prezentului ghid nu este vizată opțiunea *Finanțare nelegată de costuri.*

* 1. **Valoarea minimă și maximă eligibilă**/**nerambursabilă a unui proiect**

**În cadrul prezentului apel va fi selectat pentru finanțare un singur proiect.**

Valoarea minimă eligibilă a proiectului este de 200.001 euro.

Valoarea maximă eligibilă a proiectului este de 4.000.000 euro.

Pentru proiectele a căror valoare depășește valoarea maximă solicitată de la Program, solicitantul își asumă acoperirea diferenței de finanțare (cheltuieli neeligibile) din surse proprii**.**

Conversia Euro/RON se va face la cursul de schimb InforEuro, valabil la data publicării versiunii aprobate a ghidului, respectiv luna aprilie 2024.

Bugetul proiectului va fi exprimat **DOAR în lei**.

* 1. **Cuantumul cofinanțării acordate**

Cuantumul asistenței financiare nerambursabile se stabilește în mod individual, în funcție de modalitatea de organizare juridică a solicitantului/partenerilor în conformitate cu capitolul 3.4 **Rata de cofinanțare.**

* 1. **Durata proiectului**

Perioada de implementare a activităților proiectului nu va depăși 31 decembrie 2027. Proiectele care vor prevedea o perioadă de implementare dincolo de aceasta dată vor fi respinse.

Solicitantul trebuie să prevadă în mod realist perioada de implementare pentru fiecare activitate și subactivitate în parte, luând în considerare specificul fiecărei activități/ subactivități.

* 1. **Alte cerințe de eligibilitate a proiectului** 
     1. **Eligibilitatea proiectului** (**tipuri de proiecte**, **stadiul proiectului**, **evitarea dublei finanțări**, **contribuția la obiectivul specific**)
* Proiectul vizează exclusiv intervenții cu acoperire națională, atât din perspectiva utilității instrumentelor de lucru elaborate/ actualizate, cât și a personalului care va beneficia de programele de formare;
* Proiectul vizează exclusiv activitățile și subactivitățile eligibile menționate în ghidul solicitantului și propune atingerea rezultatelor stabilite prin ghidul solicitantului, la care se adaugă activitatea de management de proiect;
* Proiectul vizează doar categoriile de grup țintă stabilite prin ghidul solicitantului;
* Perioada de implementare a activităților proiectului nu va depăși 31 decembrie 2027;
* Proiectul nu a fost finalizat fizic sau implementat integral înainte de depunerea cererii de finanțare, indiferent dacă au fost efectuate sau nu toate plățile aferente;
* Proiectul propus cuprinde măsurile minime de informare și publicitate;
* Proiectul nu face în mod direct obiectul unui aviz motivat al Comisiei cu privire la o încălcare în temeiul articolului 258 din TFUE care pune în pericol legalitatea și regularitatea cheltuielilor sau desfășurarea proiectului;
* Bugetul proiectului propus respectă structura și limitările impuse prin Ghidul solicitantului;
* Proiectul propus spre finanțare (activitățile proiectului, cu aceleași rezultate, pentru aceiași membri ai grupului țintă) nu a mai beneficiat de sprijin financiar din fonduri nerambursabile (dublă finanțare) conform mențiunilor din ghidul solicitantului capitolul 5.2.2, activitatea 2.

1. **INDICATORI DE ETAPĂ**

Indicatorii de etapă*[[23]](#footnote-24)* reprezintărepere cantitative, valorice sau calitative față de care este monitorizat și evaluat, într-o manieră obiectivă și transparentă, progresul implementării unui proiect; în funcție de natura proiectelor, indicatorii de etapă pot reprezenta: realizarea unor activități sau sub-activități din proiect, atingerea unor stadii de implementare sau de execuție tehnică sau financiară pre-stabilite, precum și stadii sau valori intermediare ale indicatorilor de realizare.

Îndeplinirea indicatorului de etapă se raportează și se probează prin raportul de progres și prin documentele justificative care îl însoțesc, la termenul stabilit pentru depunerea raportului de progres.

Solicitantul include în cererea de finanțare indicatorii de etapă, aceștia reprezentând baza pentru stabilirea Planului de monitorizare care va fi anexă la contractul de finanțare. vezi **Anexa 6**: **Indicatori de etapă** și **Anexa 7**: **Plan de monitorizare**, aferente prezentului ghid.

**ATENȚIE!**

Pentru neîndeplinirea indicatorilor de etapă se aplică prevederile OUG nr. 23/2023, cu modificările și completările ulterioare.

1. **COMPLETAREA ȘI DEPUNEREA CERERILOR DE FINANȚARE** 
   1. **Completarea formularului cererii**

Instrucțiuni privind modul de completare al secțiunilor din cererea de finanțare pot fi găsite la următoarea adresă: <https://resurse.mysmis2021.gov.ro/ords/repo_bo/r/mysmis-2021/home?session=10800092378729>

Solicitantul are obligația de a completa cererea de finanțare cu toate informațiile necesare și de a anexa documentele justificative/documentele suport/anexele obligatorii prevăzute în prezentul ghid, solicitantul fiind responsabil pentru lipsa unora din aceste informații/documente/anexe care pot conduce la decizii de respingere a cererii de finanțare, fie în etapa de evaluare tehnico-financiară, fie în etapa de contractare.

Prin depunerea cererii de finanțare, solicitantul și partenerii acestuia înțeleg și își asumă respectarea regulilor privind completarea cererii de finanțare, a regulilor privind procesul de evaluare și selecție a cererilor de finanțare (inclusiv a procesului de soluționare a contestațiilor) și condițiile de acces la finanțare/contractare, a termenelor stabilite și/sau durata unor activități, așa după cum sunt prevăzute aceste reguli în prezentul ghid.

* 1. **Limba utilizată în completarea cererii de finanțare**

Cererile de finanțare trebuie să fie redactate în limba română.

Nu sunt acceptate cereri de finanțare:

* redactate în altă limbă;
* în cazul anexării unor documente emise în altă limbă se va anexa obligatoriu și traducerea legalizată a acestora (de ex: statut, act de înființare, etc.).

Completarea cererii de finanțare într-un mod clar și coerent va înlesni înțelegerea logicii proiectului și va facilita procesul de evaluare si selecție a acesteia.

* 1. **Metodologia de justificare și detaliere a bugetului cererii de finanțare**

Completarea bugetului cererii de finanțare se va face conform prevederilor prezentului ghid, inclusiv a anexelor la acesta.

Corectitudinea, coerența documentelor și informațiilor financiare, precum și justificarea acestora este esențială în procesul de evaluare și selecție.

Solicitanții trebuie să asigure o contribuție proprie în proiect raportată la tipologia entității și aplicată la valoarea pe care o gestionează în cadrul parteneriatului, toate cheltuielile neeligibile ale proiectului, acoperirea diferenței de finanțare pentru proiectele a căror valoare totală depășește limitele maxime, precum și eventualele cheltuieli suplimentare ce pot apărea pe durata implementării proiectului.

În vederea completării bugetului este obligatorie definirea activităților și subactivităților, detalierea achizițiilor, precum și selectarea sursei de cofinanțare proprie de la secțiunea “Capacitate solicitant” din Cererea de finanțare.

**Completarea formularului aferent cheltuielii**

Pentru acest pas este necesară completarea următoarelor câmpuri:

* Descrierea cheltuielii – în acest câmp se vor introduce informații privind denumirea cheltuielii, precum și o scurtă descriere tehnică a acesteia (ex *denumirea echipamentului FEDR achiziționat* etc). Pentru costurile salariale se recomandă ca în descrierea cheltuielii să se precizeze numărul de ore de lucru pe zi, după caz, precum și numărul de zile sau luni pentru care va fi angajată fiecare persoană;
* Categorie – se va selecta din nomenclator categoria în care se încadrează cheltuiala;
* Subcategorie – se va selecta din nomenclator subcategoria în care se încadrează cheltuiala;
* Tip – se va selecta dacă cheltuiala este directă sau indirectă;
* U.M. – unitatea de măsură (Pentru costurile salariale se recomandă ca unitatea de măsura să fie oră);
* Cantitate – cantitatea necesară a fi folosită în cadrul sub activității;
* Preț unitar fără TVA;
* Valoarea totală TVA – se va introduce valoarea totală TVA aplicabilă cheltuielii;
* Nerambursabil – se calculează valoarea nerambursabilă aferentă cheltuielii (în funcție de cofinanțarea stabilită prin ghidul solicitantului pentru apelul de proiecte). Recomandăm calcularea acesteia prin scăderea valorii contribuției proprii din valoarea totală a valorii eligibile a cheltuielii;
* Justificare – se vor introduce următoarele informații:
  + justificarea necesitații efectuării cheltuielii;
  + justificarea cantității și costului unitar;
  + descrierea tehnică a echipamentelor și dispozitivelor;
  + Pentru costurile salariale se vor detalia numărul de ore de lucru pe zi, după caz, precum și numărul de zile sau luni pentru care va fi angajată fiecare persoană;

Pentru justificarea costurilor detaliate în buget (excepție costurile indirecte care fac obiectul decontării prin mecanismul de costuri simplificate) este obligatorie încărcarea în sistem de documente justificative (ex. *oferte de preț, studii de piață, analize de preț,* etc).

Justificarea costurilor pentru resursa umană va fi făcută pe baza numărului de ore lucrate corelate cu activitatea desfășurată în cadrul proiectului.

În cazul în care există cheltuieli de echipamente care vor fi folosite în cadrul mai multor activități/ subactivități, acestea vor fi alocate unei singure sub activități (se va evita spargerea costului echipamentului pe mai multe activități/ subactivități).

Solicitantul/beneficiarul va avea în vedere împărțirea bugetului proiectului, atât în etapa de depunere a proiectului, cât și la depunerea cererilor de rambursare, inclusiv pe următoarele coduri:

* **Dimensiunea 1**: **Domeniu de intervenție**:
* *160. Măsuri de îmbunătățire a accesibilității, eficacității și rezilienței sistemelor de sănătate (cu excepția infrastructurii)*
* **Dimensiunea 2 – Formă de finanțare:**
* *01. Grant* – toate resursele proiectului
* **Dimensiunea 3: Mecanism teritorial de punere în practică și abordare teritorială**, codul selectat este:
* *33. Alte abordări – Nicio orientare teritorială* – toate resursele proiectului
* **Dimensiunea 6 – Teme secundare în cadrul FSE**+
* *09. Nu se aplică*
* **Dimensiunea 7 – Dimensiunea egalității de gen în cadrul FSE**+**\***
* *02. Integrarea perspectivei de gen*
  1. **Anexe și documente obligatorii la depunerea cererii**

**Anexe**:

* **Anexa 4: Declarația unică**
* **Documente statutare pentru solicitant**/**solicitant și parteneri**
* documentele care demonstrează forma de constituire/ documente statutare;
* document de numire a reprezentantului legal/ împuternicitului;
* act de identificare al reprezentantului legal/ împuternicitului.
* **Documente pentru solicitant și parteneri care să ateste îndeplinirea condițiilor de eligibilitate, respectiv:**

**Pentru solicitant:**

* Statutul/documentele de constituire/ înființare ale solicitantului care atestă că acesta este o unitate sanitară publică, cu activitate universitară, cu apartenență la Programul Național de Ortopedie
* Documente de organizare și funcționare care dovedesc că aceasta deține în structura internă:
* secții clinice de:
  + Ortopedie și Traumatologie;
  + Anestezie și Terapie Intensivă;
  + Chirurgie Generală;
  + Chirurgie Plastică și Microchirurgie Reconstructivă;
  + Neurochirurgie.
* în structura internă:
  + Laborator clinic radiologie și imagistică medicală;
  + Serviciul clinic de anatomie patologică;
  + Laborator de cercetare ortopedie și traumatologie;
  + Laborator de cercetare chirurgie, anestezie și terapie intensivă;

1. **cerințe resurse umane:**

* Schema de personal/alte documente similare care atestă faptul că în structura internă a solicitantului există:
  + - minim 3 medici specialiști/ primari în ortopedie și traumatologie cu experiență[[24]](#footnote-25) în tratamentul chirurgical al sarcoamelor musculo-scheletale;
    - minim 1 medic specialist/ primar în anatomie patologică;
    - personal cu competențe în efectuarea următoarelor tehnici imagistice: *examinare radiografică; computer tomografie; rezonanță magnetică nucleară; scintigrafie; angiografie; ecografie;*
* Documente care dovedesc îndeplinirea cerințelor privind **dotările minime** **necesare**, respectiv:
  + - au serviciu de anatomie patologică care permite efectuarea procedurilor de diagnostic histopatologic standard și imunohistochimie.
    - dețin aparatura pentru efectuarea următoarelor tehnici imagistice: *examinare radiografică standard; computer tomografie; rezonanță magnetică nucleară; scintigrafie; angiografie; ecografie.*
* Documente care dovedesc îndeplinirea cerințelor privind **experiența dovedită** în organizarea de activități de formare a personalului medical în tratarea afecțiunilor musculo-scheletale.

**Pentru partener:**

* Statutul/documentele de constituire/ înființare ale partenerului, care atestă că acesta este o unitate sanitară publică, cu activitate universitară, cu apartenență la Programul Național de Ortopedie;
* Documente de organizare și funcționare care dovedesc că aceasta deține în structura internă cerințe structură unitate sanitară:
* în **structura internă secții clinice sau compartimente** de:
  + Ortopedie și Traumatologie;
  + Anestezie și Terapie Intensivă;
* Schema de personal/alte documente similare care atestă faptul că în structura internă a partenerului există:
  + - minim 1 medic specialist/ primar în ortopedie și traumatologie cu experiență[[25]](#footnote-26) în tratamentul chirurgical al sarcoamelor musculo- scheletale
    - minim 1 medic specialist/ primar în anatomie patologică;
    - personal cu competențe în efectuarea următoarelor tehnici imagistice: *examinare radiografică; computer tomografie; rezonanță magnetică nucleară; scintigrafie; angiografie; ecografie.*
* Documente care dovedesc îndeplinirea cerințelor privind dotările minime necesare, respectiv:
  + - au serviciu de anatomie patologică care permite efectuarea procedurilor de diagnostic histopatologic standard și imunohistochimie.
    - dețin aparatura pentru efectuarea următoarelor tehnici imagistice: *examinare radiografică standard; computer tomografie; rezonanță magnetică nucleară; scintigrafie; angiografie; ecografie.*
  + Documente care dovedesc îndeplinirea cerințelor privind experiența dovedită în organizarea de activități de formare a personalului medical în tratarea afecțiunilor musculo-scheletale.
  + Statutul/documentele de constituire/ înființare ale partenerului ONG, care atestă că activitatea acestuia este relevantă pentru tipologia afecțiunilor cărora li se adresează activitățile proiectului;
  + Statutul/documentele de constituire/ înființare ale Institutului Național de Sănătate Publică.
* **În cazul proiectelor implementate în parteneriat:**
* Anexa 8: Acordul de parteneriat (dacă este cazul);
* *Notă justificativă în care se prezintă analiza valorii adăugate a parteneriatului* (dacă este cazul)*;*
* Procedura de selecție a partenerilor din sectorul privat, (dacă este cazul).
* **Alte documente:**
* **Fise de post** care stabilesc experiența experților relevanți implicați în derularea activităților 1, 2 și 3 și a subactivităților aferente:– conform **Anexa 1**: **Criterii de evaluare tehnică și financiară**:
  + experți responsabili cu elaborarea de *ghiduri de practică medicală privind diagnosticul și tratamentul pacienților afectați de patologia oncologică musculo-scheletală în conformitate cu standardele internaționale recunoscute*;
  + experți implicați în *conceperea, dezvoltarea, implementarea și asigurarea funcționalității Registrului Național de Oncologie Musculo- Scheletală*;
  + experți formatori implicați în derularea sub-activității 3.1;
* Documente care să demonstreze experiența relevantă în domeniul activităților desfășurate în proiect de către parteneri;
* Tabel corelare buget-activități-resurse - Anexa 11;
* Declarația privind eligibilitatea TVA - Anexa 12;
* Pentru toate achizițiile de echipamente și alte tipuri de achiziții (cu excepția celor care fac obiectul costurilor indirecte si al costul echipamentelor si serviciilor pentru care sunt stabilite în Ghidul solicitantului plafoane maxime de decontare) se vor depuneminim 2 oferte sau cercetări de piață efectuate de solicitant din surse independente si verificabile: *statistici oficiale, standarde de calitate, preturi standard, oferte de piață echipamente,* justificări ale costurilor necesare în procesul de evaluare a rezonabilității costurilor;

* 1. **Aspecte administrative privind depunerea cererii de finanțare**

Cererile de finanțare se depun exclusiv prin intermediul aplicației MySMIS2021/SMIS2021+ prin completarea și transmiterea acesteia integral, inclusiv prin încărcarea documentelor menționate în secțiunea 7.4.

Toate cererile de finanțare transmise în alt mod și/sau toate documentele aferente unei cereri de finanțare transmise în alt mod nu vor fi luate în considerare în procesul de evaluare și selecție.

La cererea de finanțare, solicitantul anexează, indiferent de program sau de apelul de proiecte, **Anexa 4**: **Declarația unică**, care se completează conform prevederilor art. 8 alin. (2) și (3) din OUG nr. 23/2023 *privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027* și prin care solicitantul declară îndeplinirea tuturor condițiilor de eligibilitate și a cerințelor de conformitate administrativă.

Solicitantul are obligația de a completa cererea de finanțare cu toate informațiile necesare. Solicitantul are obligația de a anexa, la cererea de finanțare, toate documentele justificative, documentele suport și anexele solicitate a fi completate și transmise în prezentul ghid al solicitantului, necesare pentru etapa de evaluare tehnico-financiară a proiectului, acesta fiind responsabil pentru lipsa unora din aceste informații, documente sau anexe care pot conduce la decizii de respingere a cererii de finanțare în oricare din etapele de evaluare, de selecție sau de contractare.

Solicitantul va detalia abordarea propusă pentru implementarea tuturor subactivităților, acordând o atenție deosebită sub-activităților:

* *Sub-activitatea 1.1 - Elaborarea de ghiduri de practică medicală privind diagnosticul și tratamentul pacienților cu neoplazii musculo scheletale în conformitate cu standardele internaționale recunoscute;*
* *Sub-activitatea 2.1 - Conceperea, dezvoltarea, implementarea și asigurarea funcționalității Registrului Național de Oncologie Musculo- Scheletală;*
* *Sub-activitatea 3.1 – Pregătirea, organizarea și derularea unui program de formare pentru personalul medical cu implicare în diagnosticul și tratamentul și urmărirea pacienților afectați de patologia oncologică musculo scheletală*
  1. **Anexele și documente obligatorii la momentul contractării**

La momentul contractării se vor depune minim următoarele:

* Actele de înființare și de dobândire a personalității juridice sau în cazul în care au fost înființate în baza unor acte normative, indicarea acestora;
* Documentele statutare actualizate cu ultimele modificări (ex. act constitutiv, statut etc actualizate cu ultimele modificări);
* **Extras actualizat din Registrul Asociațiilor și Fundațiilor sau certificat emis de Judecătorie sau Tribunal**, **care să ateste numărul de înregistrare al organizației și situația juridică a organizației – dacă este cazul**;
* **Certificat ONRC** (**dacă este cazul**);
* **Certificat de atestare fiscală**, referitor la obligațiile de plată la bugetul local, precum și la bugetul de stat din care să reiasă că solicitantul și-a achitat obligațiile de plată nete la bugetul de stat și respectiv bugetul local, în cuantumul stabilit de legislația în vigoare. Certificatul de atestare fiscală trebuie să fie în termen de valabilitate. Toți membrii parteneriatului vor prezenta acest document. Certificatul trebuie să fie însoțit de Anexa privind verificarea eligibilității solicitanților de fonduri externe nerambursabile emisă in conformitate cu prevederile Ordinului comun, al ministrului administrației și internelor și ministrului finanțelor publice, nr. 75/767/2009 privind aprobarea unor formulare tipizate pentru activitatea de colectare a impozitelor și taxelor locale, desfășurată de către organele fiscale locale, în care trebuie să fie precizat că solicitantul se încadrează, la data întocmirii certificatului de atestare fiscală, in următoarea situație: "obligațiile de plată scadente nu depășesc 1/6 din totalul obligațiilor datorate in ultimul semestru încheiat".
* **Certificatul de cazier fiscal al solicitantului**. Certificatul de cazier fiscal trebuie să fie în termen de valabilitate, conform prevederilor OG nr. 39/2015 privind cazierul fiscal, cu modificările și completările ulterioare. În cazul parteneriatelor toți membrii parteneriatului vor prezenta acest document;
* Împuternicire din partea consiliului director pentru persoana desemnată să semneze contractul de finanțare/documentele contractului, după caz;
* Declarație pe proprie răspundere conform căreia solicitantul confirmă faptul că nu există modificări intervenite asupra condițiilor inițiale prezentate în cererea de finanțare evaluată și aprobată;
* Planul de monitorizare al proiectului – Anexa 7 la Contractul de finanțare Condiții Generale;
* Graficul cererilor de prefinanțare/ plată/rambursare – Anexa 3 la Contractul de finanțare Condiții Generale;
* Alte documente necesare a fi depuse ca urmare a finalizării procesului de evaluare tehnică și financiară.
  1. **Renunțarea la cererea de finanțare**

În situația renunțării la solicitarea finanțării, solicitantul va trebui să transmită o cerere către AM PoS. Renunțarea la cererea de finanțare se va face numai de către reprezentantul legal/persoana împuternicită al/a solicitantului/liderului de parteneriat în mod expres prin mandat special/ împuternicire specială. Retragerea solicitării de finanțare depuse se va realiza prin sistemul informatic MySMIS2021/SMIS2021+, prin care cererea de finanțare a fost depusă. Documentația cererii de finanțare depuse, va fi arhivată corespunzător procedurilor specifice. Procedura de renunțare la cererea de finanțare depusă, anterior menționată, se aplică pentru toate etapele procesului de evaluare, selecție și contractare.

1. **PROCESUL DE EVALUARE**, **SELECȚIE ȘI CONTRACTARE A PROIECTELOR** 
   1. **Principalele etape ale procesului de evaluare**, **selecție și contractare**

Procesul de evaluare și selecție a proiectelor se realizează în conformitate cu prevederile art. 69, art. 72, art. 73 ale Regulamentului UE de stabilire a dispozițiilor comune nr. 2021/1060, precum și cu *Metodologia de evaluare și selecție a operațiunilor în cadrul Programului Sănătate*[[26]](#footnote-27).

Ulterior depunerii, cererile de finanțare vor intra în etapele de conformitate administrativă, evaluare și selecție în urma cărora vor fi finanțate doar proiectele care întrunesc toate condițiile de eligibilitate și care, în urma evaluării tehnice și financiare, sunt admise și se încadrează în alocarea apelului de proiecte respectiv.

Calculul termenelor se realizează în conformitate cu prevederile Ordonanței de urgență a Guvernului nr. 23/2023 *privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021-2027, cu modificările și completările ulterioare*, precum și cu regulile aplicabile prevăzute în Codul Civil aprobat prin Legea nr. 287/2009, republicată, cu modificările si completările ulterioare.

* 1. **Conformitate administrativă – DECLARAȚIA UNICĂ**

Proiectele conforme din punct de vedere al criteriilor de depunere (dată, oră şi modalitate de depunere) vor intra în etapa de conformitate administrativă.

Respectarea cerințelor de ordin administrativ și îndeplinirea condițiilor de eligibilitate, așa cum sunt prevăzute în Ghidul Solicitantului, sunt asumate prin **Declarația unică** a solicitantului/ partenerului care se depune odată cu cererea de finanțare, urmând ca, în situația în care, după evaluarea tehnică și financiară, proiectul este propus pentru contractare, solicitantul să facă, în etapa de contractare, dovada îndeplinirii condițiilor de eligibilitate prevăzute de Ghidul Solicitantului prin documente justificative.

Astfel, verificarea **conformității administrative** este complet digitalizată, respectiv este realizată în mod automat prin sistemul informatic MySMIS2021/SMIS2021+, pe baza declarației unice generată de sistemul informatic MySMIS2021/SMIS2021+.

Verificarea conformității administrative va urmări existența cererii de finanțare și a anexelor necesare a fi depuse conform secțiunii 7.4.

* **Anexa 4 - Declarația Unică a solicitantului**

Se va transmite Declarația unică pentru solicitant, iar în cazul parteneriatelor se generează și se încarcă atât pentru liderul de parteneriat, cât și pentru fiecare partener.

Aplicația MySMIS2021/SMIS2021+ va genera declarația unică, care va fi semnată cu semnătură electronică extinsă de către reprezentantul legal al solicitantului/partenerului.

În cazul proiectelor implementate în parteneriat:

* fiecare partener va completa declarația unică, care va fi semnată cu semnătură electronică extinsă de către reprezentantul legal al partenerului;
* pentru liderul de parteneriat, declarația unică va fi generată de sistemul informatic doar după ce declarațiile unice ale partenerilor au fost semnate electronic de către reprezentanții legali ai acestora.

După verificarea digitalizată a conformității administrative, sistemul informatic MySMIS2021/SMIS2021+ va informa solicitantul sau, după caz, liderul de parteneriat, cu privire la trecerea proiectului în etapa de evaluare tehnică și financiară, prin emiterea, în mod automat, a unei notificări prin intermediul aplicației. În cazul în care sistemul informatic MySMIS2021/SMIS2021+ emite o notificare de neconformitate, nu va fi demarată etapa de evaluare tehnică și financiară.

* 1. **Etapa de evaluare preliminară** – **dacă este cazul** (**specific pentru intervențiile FSE**+)

În cadrul prezentului apel nu se aplică mecanismul de evaluare preliminară.

* 1. **Evaluarea tehnică și financiară. Criterii de evaluare tehnică și financiară**

Evaluarea tehnică și financiară se efectuează de către comisiile de evaluare stabilite la nivelul autorității de management pe baza documentelor depuse în sistemul informatic MySMIS2021/SMIS2021+ la cererea de finanțare. Evaluarea tehnică și financiară va permite aprecierea relevanței, contribuției la realizarea obiectivului specific, a eficacității, eficienței șisustenabilității proiectului și se va realiza în baza grilei de evaluare tehnică și financiară, care reprezintă Anexa 1 la prezentul ghid.

Grila de evaluare tehnică și financiară se completează și se generează în sistemul informatic MySMIS2021/SMIS2021+.

Criteriile de evaluare tehnică și financiară aplicabile prezentului apel de proiecte sunt cuprinse în **Anexa 1**: **Criterii de evaluare tehnică și financiară**

Pe parcursul etapei de evaluare tehnică și financiară, comisia de evaluare poate solicita clarificări cu termen limită de răspuns de maxim 5 zile lucrătoare/solicitare. Termenul curge din ziua lucrătoare imediat următoare transmiterii solicitării prin sistemul electronic.

Clarificările se vor transmite urmând modalitatea descrisă în manualul MySMIS2021/SMIS2021+.

În lipsa transmiterii unor răspunsuri la clarificările solicitate, AM, după caz, va analiza cererea de finanțare pe baza informațiilor existente.

Experții evaluatori pot recomanda modificarea bugetului proiectului în sensul reducerii valorii cheltuielilor eligibile. În cazul în care cei doi evaluatori au intervenții pe buget, aceștia pot aplica corecții/ajustări bugetare prin intermediul unei scrisori de modificări bugetare. În cazul în care corecțiile/ajustările bugetare depășesc 30% din valoarea solicitată la finanțare, cererea de finanțare este respinsă.

Ajustările/corecțiile bugetare se realizează de echipa de evaluare doar în urma transmiterii solicitării de clarificări și analizării răspunsului primit de la solicitant (cu excepția cheltuielilor neeligibile pe care solicitantul le-a încadrat greșit ca eligibile și/sau a depășirii plafoanelor, care pot fi corectate sau diminuate, fără să fie solicitată nicio clarificare).

Solicitantul va fi informat prin intermediul sistemului electronic MySMIS2021/SMIS2021+ sau prin intermediul poștei electronice (doar în cazul nefuncționării sistemului electronic MySMIS2021/SMIS2021+), la adresa de e-mail menționată în cadrul cererii de finanțare, secțiunea Date de identificare organizație/reprezentant legal, asupra modificărilor bugetare efectuate de echipa de evaluatori, în etapa de selecție. Solicitantul trebuie să accepte aceste modificări în termen de maxim 5 zile lucrătoare. În cazul în care solicitantul nu este de acord cu toate modificările propuse sau nu răspunde în termen/ deloc la informarea transmisă, proiectul va fi respins.

În cazul în care solicitantul nu este de acord cu ajustările/corecțiile bugetare, are posibilitatea de a formula contestație potrivit prevederilor prevăzute în prezentul Ghid, subcapitolul 8.8 Contestații.

* 1. **Aplicarea pragului de calitate**

În cadrul prezentului apel se aplică pragul minim de calitate, precum și praguri minime la nivelul fiecărui criteriu de evaluare și selecție, după cum urmează:

| **Criterii de evaluare și selecție** | **Punctaj maxim** | **Punctaj minim** |
| --- | --- | --- |
| Relevanța și contribuția proiectului la realizarea obiectivului specific | 30 | 21 |
| Eficacitatea proiectului | 30 | 21 |
| Eficienta proiectului | 30 | 21 |
| Sustenabilitatea proiectului | 10 | 7 |
| **Total** | **100** | **70** |

Pragul minim de calitate de 70 puncte, precum și punctajele minime la nivelul fiecărui criteriu, reprezintă condiții obligatorii pe care o cerere de finanțare trebuie să le îndeplinească pentru a fi selectată și pentru a intra în procesul de contractare.

Cererile de selecție care nu obțin punctajul minim de 70 puncte și punctajele minime la nivelul fiecărui criteriu vor fi declarate respinse și nu vor fi incluse pe lista proiectelor selectate.

În situația în care, în urma procesului de evaluare, mai multe cereri de finanțare obțin același punctaj, precum și punctajul minim de calitate și punctajul minim pe fiecare criteriu prevăzut de prezentul Ghid, criteriile de departajare vor fi:

* Criteriul “***Relevanța și contribuția proiectului la realizarea obiectivului specific FSE****+”,* iar în situația în care și prin aplicarea acestui criteriu sunt cereri de finanțare cu același punctaj următorul criteriu de departajare este „***Eficacitatea proiectului****”.*
  1. **Aplicarea pragului de excelență**

În cadrul prezentului apel NU se aplică mecanismul de prag de excelență.

* 1. **Notificarea rezultatului evaluării tehnice și financiare.**

Rezultatele evaluării tehnice și financiare se comunică solicitantului/liderului de parteneriat electronic, prin intermediul sistemului informatic MySMIS2021/SMIS2021+, indicându-se punctajul obținut și justificarea acordării respectivului punctaj, pentru fiecare criteriu în parte.

Evaluarea tehnică și financiară se realizează de AM, în conformitate cu criteriile de evaluare tehnică și financiară prevăzute în Ghidul Solicitantului, pentru fiecare cerere de finanțare depusă de către solicitanți, în termen estimat de 40 de zile calendaristice de la închiderea apelului de proiecte.

* 1. **Contestații**

Solicitantul poate contesta rezultatul evaluării tehnice și financiare în termen de 30 de zile calendaristice, conform dispozițiilor prevăzute de Legea 554/2004 privind contenciosul administrativ, cu modificările și completările ulterioare, calculat de la data comunicării acestuia prin intermediul sistemului informatic MySMIS2021/SMIS2021+.

Contestația trebuie să cuprindă cel puțin următoarele elemente:

1. datele de identificare ale solicitantului: denumire, sediu, datele de contact, precum și alte atribute de identificare, în condițiile legii, cum sunt: numărul de înregistrare în registrul comerțului sau într-un alt registru public, codul unic de înregistrare, precum și a cererii de finanțare: titlu, cod unic SMIS;
2. datele de identificare ale reprezentantului legal al solicitantului;
3. obiectul contestației;
4. criteriul/criteriile contestate;
5. motivele de fapt și de drept pe care se întemeiază contestația, detaliate pentru fiecare criteriu de evaluare și selecție în parte contestat;
6. semnătura reprezentantului legal/împuternicit al solicitantului.

Contestațiile trebuie sa vizeze explicit criterii din grila de evaluare. Vor fi reevaluate doar criteriile contestate.

Comitetul de Soluționare a Contestațiilor va respinge automat contestațiile care nu îndeplinesc condițiile privind termenul de depunere, obiectul și cuprinsul acestora, fără a se cerceta motivele de drept și de fapt invocate.

Contestația poate fi retrasă de contestatar până la soluționarea acesteia, prin MySMIS2021/SMIS2021+ sau, dacă nu este posibil prin MySMIS2021/SMIS2021+, prin solicitarea în scris de retragere a contestației la AM PoS.

Termenul maxim de soluționare a unei contestații este de 30 zile calendaristice calculat de la data înregistrării acesteia la autoritatea de management, dată care nu poate depăși 5 zile lucrătoare de la data transmiterii contestației prin sistemul informatic MySMIS2021/SMIS2021+.

Decizia Comitetului de soluționare a contestațiilor este definitivă în sistemul căilor administrative de atac. Ea poate fi atacată la instanțele judecătorești în condițiile Legii contenciosului administrativ nr. 554/2004, cu modificările și completările ulterioare.

* 1. **Contractarea proiectelor**
     1. **Verificarea îndeplinirii condițiilor de eligibilitate**

Intrarea în etapa de contractare este adusă la cunoștința solicitantului al cărui proiect a fost selectat, prin aplicația informatică MySMIS2021/SMIS2021+, în termen de maxim 5 zile lucrătoare calculat de la data finalizării etapei de evaluare tehnică și financiară, respectiv de la data finalizării procesului de contestații, după caz.

În etapa de contractare, solicitanților li se va solicita de către AM, prin sistemul informatic MySMIS2021/SMIS2021+, să facă dovada celor declarate prin declarația unică, respectiv să prezinte documentele suport prin care fac dovada îndeplinirii tuturor criteriilor de eligibilitate – **Anexa 5**: **Grila eligibilitate - etapa contractare**. Solicitanții care, în etapa de contractare până la termenul stabilit de către AM PoS, nu fac dovada îndeplinirii cerințelor conform declarației unice prezentată în etapa de depunere a cererii de finanțare, precum și criteriilor prevăzute în **Anexa 5**: **Grila de eligibilitate - etapa contractare,** ­sunt declarați respinși iar contractul de finanțare nu va fi semnat.

Solicitanții vor avea la dispoziție maxim 15 zile lucrătoare, calculat de la data primirii solicitării de la AM PoS pentru transmiterea documentelor solicitate în etapa de contractare, sub sancțiunea respingerii cererii de finanțare. Prin excepţie, acest termen poate fi prelungit o singură dată de către autoritatea de management în baza unei justificări fundamentate.

Nu vor fi solicitate documentele verificate deja în procesul de evaluare tehnică și financiară și pe care AM PoS le-a considerat că îndeplinesc condițiile de formă și conținut necesare pentru trecerea în etapa de contractare, cu excepția documentelor pentru care este necesară prezentarea dovezii valabilității acestora și în etapa de contractare, precum și a documentelor pentru care se constată erori materiale.

Nu vor fi solicitate documente și informații necesare în vederea confirmării realității informațiilor din declarația unică depusă de către solicitant, pe care AM PoS le poate obține în mod direct în baza consimțământului solicitantului/liderului de parteneriat, după caz, cu respectarea prevederilor legale privind protecția datelor personale din bazele de date administrate de alte instituții publice, prin implementarea măsurilor de interoperabilitate/interogare a sistemelor/ bazelor de date/rapoartelor sistemului MySMIS2021/SMIS2021+ cu baze de date ale altor autorități și instituții publice, pe baza protocoalelor încheiate cu acestea de Ministerul Investițiilor și Proiectelor Europene.

Pentru acele situații în care obținerea datelor și informațiilor respective nu este posibilă sau informațiile nu corespund cu cele furnizate de solicitant, AM PoS are obligația de a solicita clarificări solicitantului și documentele doveditoare.

AM PoS poate solicita clarificări în etapa de contractare în legătură cu documentele verificate, cu respectarea principiului tratamentului egal și nediscriminării, iar solicitanții au obligația să răspundă la clarificări cu respectarea termenului prevăzut de Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021 – 2027, cu modificările și completările ulterioare, calculat de la data primirii solicitării de clarificări, sub sancțiunea respingerii cererii de finanțare.

Verificarea îndeplinirii condițiilor de eligibilitate se realizează pe baza informațiilor și documentelor prezentate de solicitant, inclusiv ca răspuns la solicitările de clarificări, a informațiilor și documentelor care pot fi accesate, obținute sau puse la dispoziția AM PoS din bazele de date administrate de alte instituții publice, pe baza protocoalelor încheiate cu acestea și a informațiilor și documentelor care au însoțit cererea de finanțare disponibile în sistemul informatic MySMIS2021/SMIS2021+.

În cazuri excepționale și pentru motive independente de solicitant, lider de parteneriat și parteneri, după caz, la solicitarea acestora, procesul de contractare poate fi suspendat, sub condiția ca perioada de suspendare să nu afecteze proiectul, astfel încât să se asigure implementarea acestuia în condiții optime, în conformitate cu cererea de finanțare și cu încadrare în perioada de programare. Perioadele de suspendare nu pot depăși 45 de zile calendaristice.

Perioada de verificare a îndeplinirii criteriilor de eligibilitate, inclusiv perioada de solicitare de clarificări pentru emiterea deciziei de aprobare a finanțării, respectiv decizia de respingere a cererii de finanțare, precum și încheierea contractului de finanțare nu poate depăși 60 de zile calendaristice de la data la care solicitantul a luat cunoștință pentru trecerea în etapa de contractare.

* + 1. **Decizia de acordare**/**respingere a finanțării**

Urmare a verificării îndeplinirii condițiilor de eligibilitate, AM PoS va emite decizia de aprobare a finanțării sau decizia de respingere a finanțării. Pentru proiectele selectate, în baza deciziei de aprobare a finanțării AM PoS va proceda la încheierea contractului de finanțare.

AM PoS emite decizia de respingere a cererii de finanțare, conform procedurii proprii, în etapa de contractare, cu menționarea motivelor de respingere, dacă intervine cel puțin una dintre următoarele situații:

* solicitantul nu face dovada că cele declarate prin declarația unică sunt conforme cu realitatea și corespund cerințelor din ghidul solicitantului;
* solicitantul nu răspunde în termenul de maxim 15 zile lucrătoare la clarificările care sunt solicitate de AM. Decizia de respingere a finanțării unui proiect se aduce la cunoștința solicitantului prin sistemul informatic MySMIS2021/SMIS2021+. Împotriva deciziei de respingere a finanțării se poate formula contestație pe cale administrativă la AM PoS în termenul de 30 de zile calendaristice, calculat de la data primirii acesteia prin sistemul informatic MySMIS2021/SMIS2021+. Contestațiile depuse după termenul menționat anterior vor fi respinse.

Contestațiile vor fi soluționate de către Comitetul de soluționare a contestațiilor din cadrul AM PoS în termen de 30 zile calendaristice calculat de la data înregistrării acesteia la autoritatea de management/organismul intermediar, dată care nu poate depăşi 5 zile lucrătoare de la data transmiterii contestaţiei prin sistemul informatic MySMIS2021/SMIS2021.

În cazul admiterii contestației ca rezultat al reverificării modului de îndeplinire a condițiilor de eligibilitate, AM PoS poate decide anularea deciziei de respingere a finanțării și, după caz, emiterea deciziei de selectare și semnarea contractului de finanțare, având în vedere considerentele deciziei de soluționare a contestației.

* + 1. **Definitivarea planului de monitorizare a proiectului**

Planul de monitorizare a proiectului (Anexă 2 la contractul de finanțare) stabilește indicatorii de etapă care se vor monitoriza de către AM pe parcursul implementării proiectului.

În etapa de contractare va fi definitivat Planul de monitorizare a proiectului, anexă la contractul de finanțare al cărui model a fost aprobat prin Ordinul ministrului investițiilor și proiectelor europene nr. 2041/2023.

* + 1. **Semnarea contractului de finanțare**/**emiterea deciziei de finanțare**

Contractul de finanțare va fi semnat de MIPE în calitate de Autoritate de Management pentru Programul Sănătate și beneficiar/lider de parteneriat.

Condițiile Specifice ale contractului de finanțare, anexă la contractul de finanțare și Anexa 10 la prezentul ghid, completează și detaliază modul de aplicare a Condițiilor generale ale contractului de finanțare.

Contractul se semnează electronic de ambele părți, MIPE/AM PoS fiind ultimul semnatar.

1. **ASPECTE PRIVIND CONFLICTUL DE INTERESE**

La elaborarea cererii de finanțare, precum si pe toată perioada implementării proiectului, beneficiarii/partenerii vor trebui să respecte prevederile legale europene și naționale în vigoare referitoare la conflictul de interese şi la regimul incompatibilităților.

Beneficiarii de finanțare nerambursabilă se obligă să întreprindă toate diligențele necesare pentru a evita orice conflict de interese şi să informeze cu celeritate AM PoS în legătură cu orice situație care dă naștere sau este posibil să dea naștere unui astfel de conflict. În cazul apariției riscului unei astfel de situații beneficiarul/partenerii trebuie să ia măsuri care să conducă la evitarea, respectiv stingerea lui şi să informeze în scris AM PoS în legătură cu orice situație care dă naștere sau este posibil să dea naștere unui astfel de conflict, în termen de 3 (trei) zile lucrătoare de la apariția unei astfel de situații.

Reprezintă conflict de interese orice situație care împiedică beneficiarul/partenerii de a avea o atitudine obiectivă şi imparțială, sau care îi împiedică să execute activitățile prevăzute în cererea de finanțare într-o manieră obiectivă şi imparțială, din motive referitoare la familie, viață personală, afinități politice sau naționale, interese economice sau orice alte interese. Interesele anterior menționate includ orice avantaj pentru persoana în cauză, soțul/soția sau o rudă ori un afin, până la gradul 2 inclusiv.

Această prevedere se aplică beneficiarului, partenerilor, subcontractorilor, furnizorilor şi angajaților beneficiarului/partenerului şi altor persoane juridice publice sau private, în cazul în care acestea sunt implicate în activități care pot fi încadrate în execuția, auditarea sau controlul bugetului Uniunii Europene, precum și angajaților AM PoS si persoanelor fizice sau juridice care desfășoară activități externalizate pentru AM PoS, implicați direct în procesul de evaluare/ selecție/aprobare/control, după caz, a cererilor de finanțare, respectiv în procesul de verificare/autorizare/plată/control al cererilor de rambursare/plată.

În temeiul articolului 61 alin. (3) din Regulamentul (UE, Euratom) 2018/1046 al Parlamentului European şi al Consiliului din 18 iulie 2018 privind normele financiare aplicabile bugetului general al Uniunii, un conflict de interese există în cazul în care exercitarea imparțială și obiectivă a funcțiilor unui actor financiar sau ale unei alte persoane implicate în execuția bugetului „este compromisă din motive care implică familia, viața afectivă, afinitățile politice sau naționale, interesul economic sau orice alt interes personal direct sau indirect”.

* În sensul aspectelor menționate mai sus, beneficiarii și partenerii acestora se obligă să ia toate măsurile pentru respectarea regulilor pentru evitarea conflictului de interese, conform următoarelor prevederi legislative/ghiduri europene și naționale:
  + articolul 61 din Regulamentul (UE, EUROATOM) nr. 1046/2018 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012;
  + Capitolul II, Secțiunea a 2-a Reguli în materia conflictului de interese, din OUG nr. 66/2011 privind prevenirea, constatarea şi sancționarea neregulilor apărute în obținerea şi utilizarea fondurilor europene şi/sau a fondurilor publice naționale aferente acestora, cu modificările și completările ulterioare;
  + Titlul IV, Capitolul II din Legea nr.161/2003 privind unele masuri pentru asigurarea transparentei in exercitarea demnităților publice, a funcțiilor publice si in mediul de afaceri, prevenirea și sancționarea corupției, cu modificările și completările ulterioare, pentru beneficiarii care fac parte din categoria subiecților de drept public;
  + capitolul II, secțiunea 4 Reguli de evitare a conflictului de interese, (art. 58-63), din Legea nr. 98/2016 privind achizițiile publice;
  + Comunicarea Comisiei - *Orientări privind evitarea și gestionarea conflictelor de interese în temeiul Regulamentului financiar*.

1. **ASPECTE PRIVIND PRELUCRAREA DATELOR CU CARACTER PERSONAL**

Parlamentul European și Consiliul au adoptat, în data de 27 aprilie 2016, Regulamentul (UE) 2016/679 *privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE* (Regulamentul general privind protecția datelor RGPD).

Regulamentul (UE) 2016/679 impune un set unic de reguli în materia protecției datelor cu caracter personal, cu accent pe transparența față de persoana vizată și responsabilizarea operatorului de date vis a vis de modul în care acesta prelucrează datele cu caracter personal. Regulamentul (UE) 2016/679 stabilește o serie de garanții specifice pentru protecția cât mai eficientă a vieții private a minorilor, în special în mediul on-line. De asemenea, Regulamentul consolidează drepturile garantate persoanelor vizate și introduce noi drepturi: dreptul la portabilitatea datelor și dreptul la restricționarea prelucrării.

RGPD se aplică:

* prelucrării datelor cu caracter personal în cadrul activităților derulate la sediul unui operator sau al unei persoane împuternicite de operator pe teritoriul Uniunii, indiferent dacă prelucrarea are loc sau nu pe teritoriul Uniunii;
* prelucrării datelor cu caracter personal ale unor persoane vizate care se află în Uniune de către un operator sau o persoană împuternicită de operator care nu este stabilit (ă) în Uniune, atunci când activitățile de prelucrare sunt legate de oferirea de bunuri sau servicii unor astfel de persoane vizate în Uniune, indiferent dacă se solicită sau nu efectuarea unei plăți de către persoana vizată; sau legate de monitorizarea comportamentului lor dacă acesta se manifestă în cadrul Uniunii.

Solicitanții și beneficiarii de finanțare nerambursabilă au obligația respectării prevederilor Regulamentului (UE) nr. 2016/679 transpus în legislația națională prin Legea nr. 190/2018 privind măsuri de punere în aplicare a Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulație a acestor date şi de abrogare a Directivei 95/46/CE, precum și prevederile Directivei 2002/58/CE *privind prelucrarea datelor personale și protejarea confidențialității în sectorul comunicațiilor publice* (Directiva asupra confidențialității și comunicațiilor electronice), transpusă în legislația națională prin Legea nr. 506/2004 *privind prelucrarea datelor cu caracter personal și protecția vieții private în sectorul comunicațiilor electronice, cu modificările și completările ulterioare.*

Astfel, participanții la activitățile proiectului vor fi informați despre obligativitatea de a furniza datele lor personale și despre faptul că datele lor personale vor fi prelucrate în aplicațiile electronice MySMIS2021/SMIS2021+, în fazele de implementare/ sustenabilitate a proiectului, cu respectarea dispozițiilor legale menționate. Pe parcursul implementării proiectului, beneficiarii vor face dovada ca au obținut consimțământul pentru prelucrarea datelor cu caracter personal de la fiecare participant, în conformitate cu prevederile legale menționate.

Depunerea cererii de finanțare reprezintă un angajament ferm privind acordul solicitantului/ partenerilor, în nume propriu și/sau pentru interpuși, cu privire la prelucrarea datelor cu caracter personal procesate în toate fazele de evaluare și selecție și ulterior, în toate fazele de contractare, implementare, sustenabilitate a proiectului, inclusiv în cadrul aplicațiilor electronice MySMIS2021/SMIS2021+.

Principalele obligații pentru operatorii de date în aplicarea RGPD sunt:

* desemnarea unui responsabil cu protecția datelor (Art. 37-39 din Regulamentul general privind Protecția Datelor);
* cartografierea prelucrării de date cu caracter personal;
* monitorizarea acțiunilor care trebuie întreprinse;
* gestionarea riscurilor (în cazul în care au fost identificate prelucrări de date cu caracter personal susceptibile de a prezenta riscuri ridicate pentru drepturile și libertățile persoanelor fizice, operatorul va efectua o evaluare a impactului asupra protecției datelor, în condițiile art. 35 din Regulamentul General privind Protecția Datelor).

1. **ASPECTE PRIVIND MONITORIZAREA TEHNICĂ ȘI RAPOARTELE DE PROGRES** 
   1. **Rapoartele de progres**

Una dintre activitățile de monitorizare tehnică a proiectelor se realizează prin analiza rapoartelor de progres elaborate de beneficiar, cu o frecvență de 3 luni, și a documentelor justificative care însoțesc raportul de progres.

Raportul de progres se generează prin sistemul informatic MySMIS2021/SMIS2021+ de către beneficiar și se transmite în termen de 30 de zile de la finalizarea perioadei de raportare.

Rapoartele de progres transmise de beneficiari conțin informații privind stadiul implementării proiectului, modul de desfășurare a activităților prevăzute în cererea de finanțare, dacă este cazul, rezultatele obținute, indicatorii de realizare și/sau de rezultat realizați până la momentul raportării, stadiul/realizarea indicatorilor de etapă, și eventualele probleme întâmpinate pe parcursul implementării.

Conținutul cadru al Raportului de progres al proiectului/Raportului privind caracterul durabil al proiectului/investiției este prevăzut în anexa nr 5 la Ordinul nr. 1.777/3.05.2023 privind aprobarea conținutului/modelului/formatului/structurii-cadru pentru documentele prevăzute la art. 4 alin. (1) teza întâi, art. 6 alin. (1) si (3), art.7 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021 – 2027.

AM verifică rapoartele de progres disponibile în aplicația informatică MySMIS 2021/SMIS2021+ și documentele justificative care îl însoțesc în scopul urmăririi progresului proiectelor și a stadiului îndeplinirii indicatorilor de realizare și rezultat si al respectării planului de monitorizare a proiectului și a realizării indicatorilor de etapă din plan.

AM, după caz, poate să aplice măsurile corective prevăzute în contractul de finanțare pentru cheltuielile aferente perioadei de raportare solicitate la rambursare în cazul nerespectării repetate a termenului de depunere a raportului care conduce la apariția de decalaje între progresul fizic la nivelul țintelor asumate și stadiul din rapoartele de progres și pe care are obligația de a le prevedea în contractul de finanțare.

În conformitate cu art. 49, alin. (3), lit. a) al Regulamentului Dispoziții Comune nr. 2021/1060, beneficiarii proiectelor finanțate în cadrul prezentului apel au obligativitatea furnizării informațiilor necesare referitoare la beneficiarii reali, definiți de art. 3, alin. (6) al Directivei (UE) 2015/849. Modalitatea de raportare va fi prezentată de către Autoritatea de Management în cadrul Manualului beneficiarului.

Datele referitoare la contractanți, beneficiarii reali ai contractanților sau ai sub-contractanților, sunt necesare numai în cazul costurilor directe, în care beneficiarul sau alte entități implementează operațiunea (sau o parte din aceasta), în conformitate cu normele Uniunii în materie de achiziții publice (chiar dacă se utilizează opțiuni de costuri simplificate), precum și, după caz, sub-contractanților acestora, numai la primul nivel de subcontractare, numai în situația în care sunt înregistrate informații cu privire la un contractant și doar pentru subcontractele cu o valoare totală de peste 50 000 EUR. Nu este necesară colectarea acestor date pentru contractele de achiziții publice finanțate din costuri indirecte, pe bază de opțiuni de costuri simplificate.

* 1. **Vizitele de monitorizare**

Raportul de vizită se elaborează de AM, după caz, prin sistemul informatic MySMIS2021/ SMIS2021+, în conformitate cu prevederile procedurilor operaționale și se generează în termen de 10 zile lucrătoare de la data vizitei efectuată la fața locului.

Vizitele de monitorizare pot fi vizite la fața locului, speciale de tip ad-hoc, încrucișate și ex-post, vizite pe teren la beneficiarii proiectelor, atât în perioada de implementare, cât şi post-implementare.

Conținutul cadru al raportului privind vizita la fața locului în perioada de implementare/raportului privind vizita la fața locului în perioada post-implementare este prevăzut în anexa nr. 6 la Ordinul nr. 1.777/3.05.2023 privind aprobarea conținutului/modelului/formatului/structurii-cadru pentru documentele prevăzute la art. 4 alin. (1) teza întâi, art. 6 alin. (1) si (3), art.7 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021 – 2027.

* 1. **Mecanismul specific indicatorilor de etapă**. **Planul de monitorizare**

Procesul de monitorizare se realizează pe baza contractului de finanțare și a anexelor la acesta, în condițiile prevederilor Ordonanței de urgență a Guvernului nr. 23/2023, privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021-2027.

Instrumentul principal utilizat în activitățile de monitorizare a proiectelor este reprezentant de *Planul de monitorizare a proiectului*, parte a contractului de finanțare. Planul de monitorizare a proiectului poate face obiectul unor modificări prin act adițional la contractul de finanțare.

Planul de monitorizare cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează îndeplinirea acestora, în vederea atingerii obiectivelor și țintelor finale ale indicatorilor de realizare și de rezultat prevăzuți în cererea finanțare și asumați în contractul de finanțare.

Indicatorii de etapă sunt definiți în strictă corelare cu activitățile planificate în perioadele care fac obiectul rapoartelor de progres. Îndeplinirea indicatorului de etapă se probează prin raportul de progres şi prin documentele justificative care îl însoțesc, la termenul stabilit pentru depunerea raportului de progres. Pentru confirmarea îndeplinirii indicatorului de etapă, AM PoS poate solicita clarificări sau iniția o vizită de monitorizare, caz în care se suspendă termenul de validare.

Prin sistemul informatic MySMIS2021/SMIS2021+ se emit atenționări automate către beneficiar şi AM cu cel puțin 10 zile calendaristice înaintea termenului precizat anterior.

În cazul nerespectării termenului de raportare a realizării indicatorului de etapă prin sistemul informatic MySMIS2021/SMIS2021+ se blochează posibilitatea de încărcare a documentelor. Ulterior, beneficiarul poate solicita, motivat, autorității de management deblocarea aplicației pentru încărcarea documentelor justificative care probează realizarea indicatorului de etapă.

În situația îndeplinirii cu întârziere a unui indicator de etapă, beneficiarul poate face dovada îndeplinirii acestuia, ulterior, şi prin rapoartele de progres sau cu ocazia vizitelor de monitorizare, iar AM înregistrează în sistemul informatic MySMIS2021/SMIS2021+ îndeplinirea cu întârziere a unui indicator de etapă, și va solicita beneficiarului transmiterea unui plan de acțiuni și măsuri în care va fi indicat modul de recuperare a întârzierilor, soluția prin care se va ajunge la îndeplinirea indicatorului de etapă nerealizat și noul termen pentru îndeplinirea acestuia, agreat în prealabil cu AM. Acțiunile și măsurile vor fi stabilite astfel încât să nu afecteze îndeplinirea următorilor indicatori de etapă prevăzuți în planul de monitorizare.

În cazul neîndeplinirii unui indicator de etapă, AM sprijină beneficiarul pentru identificarea și stabilirea de posibile măsuri de remediere şi urmărește atingerea indicatorilor de etapă.

Cu excepția primului indicator de etapă, în cazul neîndeplinirii celorlalți indicatori de etapă la termenele prevăzute în planul de monitorizare, actualizat prin actele adiționale aprobate, AM poate aplica, în funcție de analiza obiectivă și riscurile identificate, în condițiile prevăzute în contractul următoarele măsuri:

1. întreruperea termenului de plată pentru cererile de plată/cererile de prefinanţare/cererile de rambursare până la îndeplinirea indicatorului de etapă, cu condiția ca îndeplinirea indicatorului să survină în perioada prevăzută la art. 74 alin. (1) lit. b din Regulamentul (UE) 2021/1.060, cu modificările şi completările ulterioare;
2. respingerea, în tot sau în parte, a cererii de plată/cererii de prefinanţare/cererii de rambursare, în condițiile art. 25 alin. (5) din Ordonanța de urgență a Guvernului nr. 133/2021, dacă nu au fost transmise dovezile privind îndeplinirea indicatorului de etapă în termenul specificat la lit. a);
3. aplicarea unor penalități de întârziere, stabilite ca procent din valoarea cererii de plată/cererii de prefinanţare/cererii de rambursare, în funcție de valoarea resurselor financiare prevăzute pentru îndeplinirea indicatorului de etapă raportat la valoarea respectivei cereri sau ca procent în limita a 5% din valoarea eligibilă a contractului de finanțare, în situația neîndeplinirii a 3 indicatori de etapă consecutivi din motive imputabile beneficiarului/liderului de parteneriat şi/sau partenerilor;
4. suspendarea implementării proiectului, până la încetarea cauzelor obiective care afectează derularea activităților şi atingerea indicatorilor de etapă;
5. rezilierea contractului de către AM;
6. alte măsuri specifice prevăzute de AM în contractul de finanțare, cu condiția ca acestea să nu aducă atingere prevederilor naționale şi regulamentelor europene aplicabile.

Sumele respinse în condițiile menționate anterior pot fi incluse de beneficiar şi resolicitare la plată, în condițiile îndeplinirii indicatorului de etapă, în prima cerere de rambursare depusă după îndeplinirea respectivului indicator de etapă.

În cazul nerealizării indicatorilor de etapă din primul an de implementare în decurs de 6 luni de la finalizarea primului an de implementare, din motive imputabile beneficiarului/liderului de parteneriat şi/sau partenerilor acestuia, precum şi în situația unor întârzieri semnificative în îndeplinirea indicatorilor de etapă care afectează substanțial sau fac imposibilă realizarea obiectivelor şi atingerea rezultatelor proiectului asumate prin contractul de finanțare, AM poate proceda la rezilierea contractului de finanţare potrivit prevederilor art. 37 şi 38 din Ordonanța de urgență a Guvernului nr. 133/2021, şi recuperarea sumelor deja plătite beneficiarului.

Posibilitatea de aplicare, condițiile şi modalitățile de aplicare a măsurilor prevăzute pentru nerealizarea indicatorilor de etapă inclusiv, eventualele excepţii de la aplicarea acestora, precum şi alte măsuri specifice pe care le poate aplica AM pentru întârzieri şi/sau nerealizări din motive imputabile solicitantului şi/sau partenerilor în atingerea indicatorilor de etapă prevăzuţi în Planul de monitorizare sunt prevăzute explicit în contractul de finanțare.

Măsurile pentru neîndeplinirea indicatorilor de etapă se vor aplica gradual.

1. **ASPECTE PRIVIND MANAGEMENTUL FINANCIAR**
   1. **Mecanismul cererilor de prefinanțare**

Cererea de prefinanțare reprezintă cererea depusă de un beneficiar/lider al unui parteneriat, prin care se solicită autorității de management virarea sumelor necesare pentru plata cheltuielilor aferente implementării proiectelor finanțate din fonduri europene, fără depășirea valorii totale eligibile a contractului de finanțare.

Pentru proiectele finanțate din Fondul european de dezvoltare regională/Fondul de coeziune/ Fondul social european Plus/Fondul pentru o tranziție justă, se poate acorda prefinanțare în tranșe de maximum 10% din valoarea eligibilă a contractului de finanțare, fără depășirea valorii totale eligibile a acestuia, beneficiarilor/liderilor de parteneriat/partenerilor, alții decât cei prevăzuți în OUG nr. 133/2021 la art. 7 alin. (1) - (5), (8) şi (10). Tranșa solicitată, împreună cu soldul nejustificat al prefinanţării prin cereri de rambursare, nu poate depăși procentul indicat anterior.

Beneficiarul/liderul de parteneriat care a depus cerere de prefinanţare conform alin. (1) şi (2) are obligația depunerii unei/unor cereri de rambursare care să cuprindă cheltuielile efectuate din tranșa de prefinanţare acordată, în cuantum cumulat de minimum 50% din valoarea acesteia, în termen de maximum 90 de zile calendaristice de la data la care AM a virat tranșa de prefinanțare în contul beneficiarului, fără a depăși durata contractului de finanțare.

* 1. **Mecanismul cererilor de plată**

Cererea de plată reprezintă cererea depusă de un beneficiar/lider al unui parteneriat, prin care se solicită autorității de management virarea sumelor necesare pentru plata cheltuielilor eligibile, rambursabile, conform contractului de finanțare, în baza facturilor, a facturilor de avans, a statelor privind plata salariilor, a statelor/centralizatoarelor pentru acordarea burselor, subvențiilor, premiilor şi onorariilor.

Mecanismul cererilor de plată se aplică beneficiarilor de proiecte finanţate din fonduri europene, alții decât cei prevăzuți in OUG nr. 133/2021 la art. 7 alin. (1) - (5), (8) şi (10).

Beneficiarii/liderii de parteneriat/partenerii, alții decât cei prevăzuți in OUG nr. 133/2021 la art. 7 şi 8, au obligația de a achita integral contribuția proprie aferentă cheltuielilor eligibile incluse în documentele anexate cererii de plată, cel mai târziu până la data depunerii cererii de rambursare aferente cererii de plată.

După încasarea sumelor virate de către AM, în termen de maximum 10 zile lucrătoare, beneficiarii/ liderii de parteneriat au obligația de a depune cererea de rambursare aferentă cererii de plată la AM, în care sunt incluse sumele decontate prin cererea de plată.

* 1. **Mecanismul cererilor de rambursare**

Cererea de rambursare reprezintă cererea depusă de un beneficiar/lider al unui parteneriat prin care se solicită autorității de management virarea sumelor aferente cheltuielilor eligibile, efectuate conform contractului de finanțare sau prin care se justifică utilizarea prefinanţării.

Mecanismele aferente cererilor menționate anterior sunt reglementate în cadrul OUG nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.

* 1. **Graficul cererilor de prefinanțare**/**plată**/**rambursare**

Finanțarea va fi acordată, în baza cererilor de prefinanțare/rambursare/plată, elaborate și transmise prin sistemul MySMIS2021/SMIS2021+, în conformitate cu Graficul de depunere a cererilor de prefinanțare/ plată/ rambursare a cheltuielilor, declarat și actualizat de beneficiar în sistemul MYSMIS2021/SMIS2021+.

Beneficiarul este obligat să respecte depunerea cererilor de prefinanțare/plată/rambursare în lunile menționate în cadrul graficului de depunere.

* 1. **Vizitele la fața locului**

Raportul de vizită se elaborează de AM, după caz, prin sistemul informatic MySMIS2021/SMIS2021, în conformitate cu prevederile procedurilor operaționale și se generează în termen de 10 zile lucrătoare de la data vizitei efectuată la fața locului.

1. **MODIFICAREA GHIDULUI SOLICITANTULUI**
   1. **Aspectele care pot face obiectul modificărilor prevederilor ghidului solicitantului**

Prevederile ghidului solicitantului, inclusiv anexe pot face obiectul anumitor modificări[[27]](#footnote-28), determinate de:

* modificarea prevederilor legale în vigoare poate determina AM PoS să solicite documente suplimentare și/sau respectarea unor condiții suplimentare față de prevederile prezentului ghid, pentru conformarea cu modificările legislative intervenite. Solicitanții la finanțare au obligația de a respecta legislația în vigoare la nivel național și european, inclusiv a modificărilor intervenite pe parcursul procesului de evaluare, selecție, contractare a proiectelor, modificări intervenite ulterior lansării prezentului ghid;
* necesitatea de a corecta anumite prevederi ale ghidului care fie nu sunt suficient definite sau care necesită modificări pentru a asigura o mai bună coerență a documentului sau pentru remedierea unor aspecte deficitare;
* nedepunerea unui număr suficient de cereri de finanțare care să asigure garanția selectării la finanțare a unui proiect de calitate poate determina prelungirea termenului de închidere a apelului;
* modificarea datelor de deschidere și închidere a apelului de proiecte;
* modificarea conținutului Programului Sănătate până la data închiderii apelului de proiecte poate determina modificări ale prezentului ghid al solicitantului;
* pentru aplicarea prevederilor subcapitolului 7.1. Completarea formularului cererii, AM PoS își rezervă dreptul de a modifica sau de a introduce elemente noi în cadrul ghidului solicitantului de finanțare, prin emiterea de Corrigendum-uri și Instrucțiuni, conform celor precizate la capitolul 13.1. Aspectele care pot face obiectul modificărilor prevederilor ghidului solicitantului, cu mențiunea că în cadrul acestora vor fi precizate dispozițiile tranzitorii cu privire la proiectele aflate în procesul de evaluare, selecție sau contractare. AM PoS se va asigura permanent de respectarea principiului privind tratamentul egal și nediscriminatoriu al tuturor solicitanților la finanțare și beneficiarilor de finanțare, precum şi transparența sistemului de evaluare, selecție și implementare prin publicarea pe [pagina web a Programului Sănătate](https://mfe.gov.ro/minister/perioade-de-programare/perioada-2021-2027/autoritatea-de-management-pentru-programul-sanatate/programare-ghiduri/) a tuturor modificărilor şi condițiilor suplimentare intervenite ulterior publicării prezentului ghid.

Modificarea Ghidului solicitantului, varianta aprobată se va face prin emiterea de către AM PoS de corrigendum-uri la ghidurile solicitantului, în condiții simetrice de aprobare. Pentru interpretări ale prevederilor cuprinse în ghidului solicitantului, adaptări sau aplicări ale modificărilor legislației aplicabile în cadrul acestuia, AM PoS poate emite Instrucțiuni.

* 1. **Condiții privind aplicarea modificărilor pentru cererile de finanțare aflate în procesul de selecție** (**condiții tranzitorii**)

Pentru aplicarea celor menționate la secțiunea 13.1, MIPE poate emite ordin de modificare/ completare a prevederilor prezentului ghid, cu mențiunea că, în cadrul ordinelor de modificare/completare a ghidurilor, vor fi precizate dispozițiile tranzitorii cu privire la proiectele aflate în procesul de evaluare, selecție și contractare.

În funcție de modificările intervenite, AM PoS se va asigura de respectarea principiului privind tratamentul nediscriminatoriu al tuturor solicitanților la finanțare, asigurând totodată și transparența sistemului de evaluare și selecție prin publicarea tuturor modificărilor și condițiilor suplimentare intervenite ulterior publicării prezentului ghid, precum și termenele aplicabile.

1. ***ANEXE la Ghidul Solicitantului***

* **Anexa 1: Criterii de evaluare tehnică și financiară**
* **Anexa 2: Definiții indicatori de realizare și rezultat**
* **Anexa 3: Raportare date participanți**
* **Anexa 4: Declarația unică**
* **Anexa 5: Grila de eligibilitate – etapa de contractare**
* **Anexa 6: Indicatorii de etapă**
* **Anexa 7: Plan de monitorizare**
* **Anexa 8: Acord de parteneriat**
* **Anexa 9: Procedură selecție parteneri entități private**
* **Anexa 10:** **Condiții specifice ale contractului de finanțare**
* **Anexa 11: Tabel corelare buget-activități-resurse**
* **Anexa 12: Declarație privind eligibilitatea TVA**

1. aprobată prin Hotărârea Guvernului nr. 1.004/2023 privind aprobarea Strategiei naționale de sănătate pentru perioada 2023—2030; [↑](#footnote-ref-2)
2. https://ms.ro/ro/informatii-de-interes-public/noutati/ministerul-s%C4%83n%C4%83t%C4%83%C8%9Bii-a-finalizat-masterplanurile-regionale-de-servicii-de-s%C4%83n%C4%83t%C4%83tate/ [↑](#footnote-ref-3)
3. aprobată prin Hotărârea Guvernului nr. 440 din 30 martie 2022 pentru aprobarea Strategiei naționale privind incluziunea socială și reducerea sărăciei pentru perioada 2022-2027 [↑](#footnote-ref-4)
4. https://copii.gov.ro/1/wp-content/uploads/2023/11/Plan-national-Garantie\_aprobat\_site.pdf [↑](#footnote-ref-5)
5. aprobată prin Hotărârea Guvernului nr. 560 din 28 aprilie 2022 pentru aprobarea Strategiei Guvernului României de incluziune a cetățenilor români aparținând minorității rome pentru perioada 2022-2027 [↑](#footnote-ref-6)
6. aprobată prin Hotărârea de Guvern nr. 490 din 6 aprilie 2022 pentru aprobarea Strategiei naționale privind drepturile persoanelor cu dizabilități "O Românie echitabilă" 2022-2027 [↑](#footnote-ref-7)
7. aprobată prin Hotărârea de Guvern nr. 1547 din 19 decembrie 2022 pentru aprobarea Strategiei naționale privind promovarea egalității de șanse și de tratament între femei și bărbați și prevenirea și combaterea violenței domestice pentru perioada 2022-2027 [↑](#footnote-ref-8)
8. adoptată prin Hotărârea Guvernului nr. 877 din 9 noiembrie 2018 privind adoptarea Strategiei naționale pentru dezvoltarea durabilă a României 2030 [↑](#footnote-ref-9)
9. ITI Delta Dunării, ITI Țara Făgărașului, ITI Moții Țara de Piatră, ITI Valea Jiului [↑](#footnote-ref-10)
10. [link PCPD](https://mfe.gov.ro/minister/punctul-de-contact-pentru-implementarea-conventiei-privind-drepturile-persoanelor-cu-dizabilitati/) [↑](#footnote-ref-11)
11. **https://mfe.gov.ro/carta-drepturilor-fundamentale-a-uniunii-europene/** [↑](#footnote-ref-12)
12. [link ANPDPD](https://mfe.gov.ro/minister/punctul-de-contact-pentru-implementarea-conventiei-privind-drepturile-persoanelor-cu-dizabilitati/) [↑](#footnote-ref-13)
13. Este de preferat ca aceasta să fie organizată astfel încât să existe un progres în implementarea proiectului [↑](#footnote-ref-14)
14. Ex. dovedită prin foi de internare / coduri de intervenție chirurgicală (rezecții țesut malign osos / cartilaginos). [↑](#footnote-ref-15)
15. Ex. dovedită prin foi de internare / coduri de intervenție chirurgicală (rezecții țesut malign osos / cartilaginos). [↑](#footnote-ref-16)
16. Ex. dovedită prin foi de internare / coduri de intervenție chirurgicală (rezecții țesut malign osos / cartilaginos). [↑](#footnote-ref-17)
17. Ex. dovedită prin foi de internare / coduri de intervenție chirurgicală (rezecții țesut malign osos / cartilaginos). [↑](#footnote-ref-18)
18. Au rol de exemplificare, nu exhaustiv [↑](#footnote-ref-19)
19. Au rol de exemplificare, nu exhaustiv [↑](#footnote-ref-20)
20. În înțelesul prevederilor OUG. nr. 23/2023, cu modificările și completările ulterioare. [↑](#footnote-ref-21)
21. Conform art 16 alin 1 lit b din Regulamentul FSE+ nr. 1057/2021 [↑](#footnote-ref-22)
22. Au rol de exemplificare, nu au rol exhaustiv [↑](#footnote-ref-23)
23. Conform OUG nr. 23/2023, art. 2 [↑](#footnote-ref-24)
24. Ex. dovedită prin foi de internare / coduri de intervenție chirurgicală (rezecții țesut malign osos / cartilaginos). [↑](#footnote-ref-25)
25. Ex. dovedită prin foi de internare / coduri de intervenție chirurgicală (rezecții țesut malign osos / cartilaginos). [↑](#footnote-ref-26)
26. modificată în reuniunea Comiteului de Monitorizare a Programului Sănătate din data de 11 decembrie 2023 [↑](#footnote-ref-27)
27. Nu au caracter exhaustiv [↑](#footnote-ref-28)